**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS GARBĖS PILIEČIO VARDO SUTEIKIMO KĘSTUČIUI SUBAČIUI**

2024 m. gegužės 20 d. Nr. T10-100

Skuodas

1. **Parengto sprendimo projekto tikslas ir uždaviniai.**

Sprendimo projekto tikslas – suteikti Skuodo rajono savivaldybės garbės piliečio vardą Kęstučiui Subačiui.

1. **Siūlomos teisinio reguliavimo nuostatos.**

Skuodo rajono savivaldybės garbės piliečio vardo suteikimo nuostatai, patvirtinti Skuodo rajono savivaldybės tarybos 2022 m. balandžio 28 d. sprendimu Nr. T9-81 „Dėl Skuodo rajono savivaldybės garbės piliečio vardo suteikimo nuostatų patvirtinimo“.

**3. Laukiami rezultatai.**

Kęstutis Subačius Skuode dirbo 1958–1976 metais. Jo dėka Skuode buvo sukurta visa šiuolaikinio miesto inžinerinė infrastruktūra, švietimo, sveikatos ir kultūros įstaigų materialinė bazė, suorganizuota to meto rajono ūkio ekonominius poreikius atitinkanti aptarnavimo bazė: energetikos, ryšių, kelių ūkio, autotransporto, trijų statybinių organizacijų, melioracijos, agrotiekimo, kuro, dujų ūkio, prekybos, visuomeninio maitinimo, buitinio aptarnavimo. Parengtas naujas Skuodo miesto plėtros generalinis planas, naujo 180 butų gyvenamojo kvartalo prie Vytauto gatvės ir kultūros namų projektavimo bei statybos darbai. Įrengtas pietinis aplinkkelis, įrengtas miesto parkas.

**4. Lėšų poreikis sprendimui įgyvendinti ir jų šaltiniai.**

Papildomų lėšų nereikės.

**5. Sprendimo projekto autorius ir (ar) autorių grupė.**

Rengėjas – Skuodo rajono savivaldybės administracijos Kultūros ir turizmo skyriaus vedėjas Gintas Andriekus.