**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS ASMENS SU NEGALIA GEROVĖS TARYBOS SUDĖTIES PATVIRTNIMO**

2024 m. gegužės 20 d. Nr. T10-101

Skuodas

**1. Parengto sprendimo projekto tikslas ir uždaviniai.**

2024 m. sausio 1 d. įsigaliojo naujos redakcijos Lietuvos Respublikos asmens su negalia teisių apsaugos pagrindų įstatymas, kuriame numatoma, kad Savivaldybių institucijos analizuoja asmens su negalia teisių apsaugos užtikrinimo būklę savivaldybėje, planavimo dokumentuose numato asmens su negalia teisių apsaugos užtikrinimo priemones ir užtikrina jų įgyvendinimą. Tuo tikslu Skuodo rajono savivaldybėje įsteigta Skuodo rajono asmenų su negalia gerovės taryba ir patvirtinti jos nuostatai. Gerovės tarybos tikslas – bendradarbiauti su Skuodo rajono savivaldybės administracija, valstybės ir savivaldybės institucijomis ir įstaigomis, nevyriausybinėmis organizacijomis ir dalintis gerąja praktika, užtikrinant asmenų su negalia teisių apsaugą ir įgyvendinimą lygiai su kitais asmenimis. Stiprinti savivaldybės institucijų, įstaigų ir asmenų su negalia organizacijų, veikiančių socialinės integracijos srityje, bendradarbiavimą. Teikti siūlymus ir rekomendacijas Savivaldybės tarybai, jos komitetams ir (ar) komisijoms, Savivaldybės administracijai bei kitoms institucijoms dėl asmenų su negalia teisių apsaugos politikos įgyvendinimo priemonių, jų tobulinimo ir stebėsenos.

**2. Siūlomos teisinio reguliavimo nuostatos.**

Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 4 punktu, Skuodo rajono savivaldybės asmens su negalia gerovės tarybos nuostatų, patvirtintų Skuodo rajono savivaldybės tarybos 2024 m. balandžio 25 d. sprendimu Nr. T9-66 „Dėl Skuodo rajono savivaldybės asmens su negalia gerovės tarybos steigimo ir veiklos nuostatų patvirtinimo“, 10 punktu, atsižvelgiant į VšĮ LASS šiaurės rytų centro 2024 m. balandžio 11 d. raštą „Dėl atstovo delegavimo į asmens su negalia gerovės tarybos sudėtį“, Skuodo rajono asmenų su negalia draugijos 2024 m. balandžio 18 d. raštą „Dėl delegavimo į Skuodo rajono savivaldybės asmens su negalia gerovės tarybą“, Skuodo krašto bendruomenės 2024 m. balandžio 26 d. raštą „Dėl atstovo delegavimo“, Skuodo rajono savivaldybės administracijos 2024 m. balandžio 26 d. raštą „Dėl atstovų delegavimo į Skuodo rajono savivaldybės asmens su negalia gerovės tarybą“.

**3. Laukiami rezultatai.**

Priėmus sprendimo projektą, Skuodo rajono savivaldybės asmens su negalia taryba bus pasirengusi įgyvendinti Asmens su negalia teisių apsaugos pagrindų įstatymo nuostatas, sprendžiant asmenų su negalia problemas, užtikrinant jų teisėtus poreikius bei interesus, bei pagal kompetenciją teikti Skuodo rajono savivaldybės institucijoms, įstaigoms pasiūlymus dėl asmens su negalia aktualių klausimų sprendimo.

**4.** **Lėšų poreikis sprendimui įgyvendinti ir jų šaltiniai.**

Sprendimui įgyvendinti papildomų lėšų nereikės.

**5. Sprendimo projekto autorius ir (ar) autorių grupė.**

Pranešėja – Socialinės paramos skyriaus vedėja Rasa Noreikienė

Rengėja – Socialinės paramos skyriaus vyriausioji specialistė Raivara Bendikienė.