**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS VEIKLOS REGLAMENTO PATVIRTINIMO**

2024 m. gegužės 20 d. Nr. T10-102

Skuodas

**1. Parengto sprendimo projekto tikslas ir uždaviniai.**

Teikiamo sprendimo projekto tikslas – patvirtinti Skuodo rajono savivaldybės (toliau – Savivaldybės) reglamentą (toliau – reglamentas). Reglamentas – tai pagrindinis Savivaldybės tarybos vidaus teisės aktas, kuriuo pagal galiojantį Vietos savivaldos įstatymą nustatoma Savivaldybės tarybos struktūra, Tarybos institucijų kompetencija ir funkcijos, jų tarpusavio santykiai ir santykiai su Savivaldybės administracija, procedūros, Tarybos narių įgaliojimai.

Paskutinį kartą reglamentas iš esmės keistas 2023 m. kovo 27 d. pradėjus darbą naujai Savivaldybės tarybos kadencijai. Keitimas daromas atsižvelgiant į pasikeitusius LR vietos savivaldos ir LR teritorijos administracinių vienetų ir jų ribų įstatymus. Pakeista reglamento skyrių tvarka, ištaisytos techninės klaidos, sudarytas turinys. Reglamentas papildytas naujais skyriais: „Pasiūlymų nustatyti ar panaikinti gyvenamąsias vietoves, nustatyti ir keisti jų teritorijų ribas, suteikti ir keisti pavadinimus gyvenamosioms vietovėms teikimo ir nagrinėjimo tvarka“ ir „Asmens duomenų tvarkymas tarybos veikloje“. Reglamento rengimo komisija, sudaryta Savivaldybės mero 2023 m. gegužės 2 d. potvarkiu Nr. M2-30 „Dėl Skuodo rajono savivaldybės tarybos veiklos reglamento rengimo komisijos sudarymo“, analizavo reglamento projektą, teikė pastabas ir siūlymus.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymas.

**3. Laukiami rezultatai.**

Reglamentas atitiks galiojančių teisės aktų nuostatas bei bus užtikrintas 2023–2027 m. kadencijos Savivaldybės tarybos veiklos organizavimo tęstinumas.

**4. Lėšų poreikis sprendimui įgyvendinti ir jų šaltiniai.**

Papildomų lėšų nereikės.

**5. Sprendimo projekto autorius ir (ar) autorių grupė.**

Rengėja – Teisės, personalo ir dokumentų valdymo skyriaus vyresnioji specialistė Regina Šeputienė.