**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL PRIEŠMOKYKLINIO UGDYMO GRUPIŲ SKAIČIAUS IR PRIEŠMOKYKLINIO UGDYMO ORGANIZAVIMO MODELIŲ SAVIVALDYBĖS ŠVIETIMO ĮSTAIGOSE 2024–2025 MOKSLO METAIS NUSTATYMO**

2024 m. gegužės 20 d. Nr. T10-104

Skuodas

**1. Parengto sprendimo projekto tikslas ir uždaviniai.**

Vadovaudamasi Lietuvos Respublikos švietimo įstatymo 58 straipsnio 1 dalies 3 punktu, Priešmokyklinio ugdymo tvarkos aprašo, patvirtinto Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“, 7.1 papunkčiu, švietimo įstaigų savininko teises ir pareigas įgyvendinanti institucija kasmet įsivertina priešmokyklinio ugdymo poreikį, išteklius ir prireikus nustato priešmokyklinio ugdymo grupių skaičių ir priešmokyklinio ugdymo organizavimo modelius savivaldybės švietimo įstaigose.

Ateinančiais mokslo metais priešmokyklinių grupių skaičius rajone sumažės 1 grupe –nelieka Ylakių gimnazijos Barstyčių grupės (ateinančias mokslo metais nėra nė vieno priešmokyklinio amžiaus vaiko).

Skuodo vaikų lopšelyje-darželyje nelieka specialiosios vaikų grupės, vietoj jos lieka bendroji grupė (visi SUP vaikai bus ugdomi bendrojoje grupėje, įtraukiant juos į ugdymo procesą ir teikiant reikalingą pagalbą). Ylakių vaikų lopšelyje-darželyje bus 1, Mosėdžio gimnazijoje 2 specialiosios vaikų grupės.

**2 Siūlomos teisinio reguliavimo nuostatos.**

Lietuvos Respublikos vietos savivaldos įstatymo 7 straipsnio 6 punktas, Lietuvos Respublikos švietimo įstatymo 58 straipsnio 1 dalies 3 punktas, Priešmokyklinio ugdymo tvarkos aprašo, patvirtinto Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“, 7.1 papunktis.

**3. Laukiami rezultatai.**

Patvirtinus sprendimo projektą, bus nustatytas priešmokyklinio ugdymo grupių skaičius ir priešmokyklinio ugdymo organizavimo modeliai Skuodo rajono savivaldybės švietimo įstaigose.

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos nereikalingos.

**5. Sprendimo projekto autorius ir (ar) autorių grupė.**

Rengėja – Švietimo ir sporto skyriaus vedėjo pavaduotoja Loreta Vasiliauskienė.