**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2022 M. GRUODŽIO 22 D. SPRENDIMO NR. T9-220 „DĖL PRITARIMO PROJEKTO „SOCIALINIO BŪSTO PLĖTRA SKUODO RAJONO SAVIVALDYBĖJE“ RENGIMUI IR FINANSAVIMUI“ PAKEITIMO**

2024 m. gegužės 20 d. Nr. T10-106

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – pakeisti Skuodo rajono savivaldybės tarybos 2022 m. gruodžio 22 d. sprendimą Nr. T9-220 „Dėl pritarimo projekto „Socialinio būsto plėtra Skuodo rajono savivaldybėje“ rengimui ir finansavimui“ papildant punktu dėl įsipareigojimo užtikrinti, kad priemonės lėšomis finansuoti būstai 5 metus po projekto įgyvendinimo pabaigos liks savivaldybės socialinio būsto fondo sąraše.

**2. Siūlomos teisinio reguliavimo nuostatos.**

Lietuvos Respublikos socialinės apsaugos ir darbo ministro 2023 m. birželio 30 d. įsakymu Nr. A1-439 „Dėl Regioninės pažangos priemonės Nr. 09-003-02-02-11 (RE) „Sumažinti pažeidžiamų visuomenės grupių gerovės teritorinius skirtumus“ finansavimo gairių patvirtinimo“ patvirtintose Regioninės pažangos priemonės Nr. 09-003-02-02-11 (RE) „Sumažinti pažeidžiamų visuomenės grupių gerovės teritorinius skirtumus“ finansavimo gairėse numatytas reikalavimas, kad Centrinei projektų valdymo agentūrai teikiant projekto įgyvendinimo planą finansavimui pagal minėtą priemonę gauti, būtina pateikti savivaldybės tarybos sprendimą dėl įsipareigojimo užtikrinti, kad priemonės lėšomis finansuoti būstai 5 metus po projekto įgyvendinimo pabaigos liks savivaldybės socialinio būsto fondo sąraše. Lietuvos Respublikos savivaldos įstatyme numatyta, kad teisės aktuose esant papildomų įgaliojimų savivaldybei, sprendimų dėl tokių įgaliojimų vykdymo priėmimo, neperžengiant nustatytų įgaliojimų, priklauso savivaldybės tarybai.

**3. Laukiami rezultatai.**

Pakeitus sprendimo projektą bus sudaromos sąlygos projekto „Socialinio būsto plėtra Skuodo rajono savivaldybėje“ finansavimui gauti pagal finansavimo gairėse numatytus reikalavimus.

**4. Lėšų poreikis sprendimui įgyvendinti ir jų šaltiniai.**

Papildomų lėšų sprendimui įgyvendinti nereikės.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vedėjo pavaduotoja Rasa Andriekienė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.