**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SUTIKIMO PERIMTI VALSTYBĖS TURTĄ**

2024 m. gegužės 20 d. Nr. T10-107

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – perimti savivaldybės nuosavybėn valstybei nuosavybės teise priklausantį ilgalaikį turtą – Stacionarų kompiuterį „HP ProOne 440 G9 AiO“, 2 vnt., kurį šiuo metu patikėjimo teise valdo Lietuvos nacionalinė Martyno Mažvydo biblioteka. Jį perėmus savivaldybės nuosavybėn, perduoti Skuodo rajono savivaldybės R. Granausko viešajai bibliotekai, bibliotekos veiklai vykdyti, plėtojant viešosios interneto prieigos paslaugų teikimą. 2024 m. kovo 27 d. gautas Lietuvos nacionalinės Martyno Mažvydo bibliotekos raštas „Dėl sutikimo perimti valstybės turtą“, kuriuo informuoja apie minėto turto perdavimą Skuodo rajono savivaldybės nuosavybėn.

**2. Siūlomos teisinio reguliavimo nuostatos.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatyme numatyta, kad savivaldybėms valstybės turtas perduodamas savivaldybių tarybų sutikimu. Lietuvos Respublikos vietos savivaldos įstatyme viena iš savivaldybės tarybos išimtinių kompetencijų nustatyta – sprendimų dėl disponavimo savivaldybei nuosavybės teise priklausančiu turtu priėmimas.

**3. Laukiami rezultatai.**

Sprendimu savivaldybės nuosavybėn bus perimtas materialusis turtas – kompiuteriai, kurie patikėjimo teise bus perduoti Skuodo rajono savivaldybės R. Granausko viešajai bibliotekai, bibliotekos veiklai vykdyti, plėtojant viešosios interneto prieigos paslaugų teikimą.

**4. Lėšų poreikis sprendimui įgyvendinti ir jų šaltiniai.**

Lėšų sprendimui įgyvendinti nereikės.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vedėjo pavaduotoja Rasa Andriekienė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.