**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL NEGYVENAMŲJŲ PATALPŲ PIRKIMO**

2024 m. gegužės 20 d. Nr. T10-108

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – nupirkti nekilnojamąjį turtą – 242,71 kv. m negyvenamųjų patalpų, esančių *(duomenys neskelbtini)*, Skuodo r. sav., savivaldybės funkcijoms įgyvendinti – ikimokyklinio ugdymo, priešmokyklinio ugdymo organizavimui, maitinimo paslaugų organizavimui teisės aktų nustatyta tvarka švietimo įstaigose, įgyvendinančiose mokymą pagal ikimokyklinio, priešmokyklinio ugdymo programas. Įsigytos patalpose bus skirtos Skuodo rajono Ylakių vaikų lopšelio-darželio veiklai vykdyti, įrengiant jose maitinimo, virtuvės, maisto sandėliavimo, pirminio daržovių apruošimo, indų plovimo, maisto išdavimo bei rūbinės patalpas, atitinkančias teisės aktuose nustatytus priešgaisrinės bei sveikatos saugos reikalavimus.

**2. Siūlomos teisinio reguliavimo nuostatos.**

Vadovaujantis Lietuvos Respublikos vietos savivaldos įstatymo nuostatomis sprendimus dėl nekilnojamojo turto pirkimo savivaldybės vardu priima savivaldybės taryba, Lietuvos Respublikos valstybės ir savivaldybių turto valdymo, naudojimo ir disponavimo juo įstatyme nustatyta, kad savivaldybės turtą įgyja pagal sandorius. Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos apraše nustatyta, kad perkant nekilnojamąjį daiktą savivaldybės vardu sprendimas dėl derybas laimėjusio kandidato priimamas savivaldybės tarybos nustatyta tvarka. Skuodo rajono savivaldybės tarybos patvirtintame Nekilnojamųjų daiktų pirkimo Skuodo rajono savivaldybės vardu tvarkos apraše nurodyta, kad sprendimą dėl derybas laimėjusio kandidato priima Savivaldybės taryba, o nekilnojamųjų daiktų pirkimo savivaldybės vardu sutartis su derybas laimėjusiu kandidatu pasirašo Savivaldybės administracijos direktorius.

**3.** **Laukiami rezultatai.**

Nupirkus negyvenamąsias patalpas *(duomenys neskelbtini)*, savo veiklą jose galės vykdyti Skuodo rajono Ylakių vaikų lopšelis-darželis, įrengiant jose vaikų lopšelio-darželio patalpas, atitinkančias teisės aktuose nustatytus priešgaisrinės bei sveikatos saugos reikalavimus.

**4.** **Lėšų poreikis sprendimui įgyvendinti ir jų šaltiniai.**

Sprendimui įgyvendinti reikalinga 41 800 Eur.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vedėjo pavaduotoja Rasa Andriekienė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.

Į posėdį kviesti Skuodo rajono Ylakių vaikų lopšelio-darželio direktorę Živilę Rancienę.