**SKUODO rajono savivaldybės taryba**

**SPRENDIMAS**

**DĖL NEGYVENAMŲJŲ PATALPŲ PIRKIMO**

|  |  |
| --- | --- |
| 2024 m. gegužės 20 d. Nr. T10-108 |  |
| Skuodas |  |

Vadovaudamasi Lietuvos Respublikos vietos savivaldos įstatymo 7 straipsnio 6 punktu, 15 straipsnio 4 dalimi, 63 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, 67 punktu, Skuodo rajono savivaldybės tarybos 2023 m. gegužės 25 d. sprendimu Nr. T9-95 „Dėl Nekilnojamųjų daiktų pirkimo Skuodo rajono savivaldybės vardu tvarkos aprašo patvirtinimo“ patvirtinto Nekilnojamųjų daiktų pirkimo Skuodo rajono savivaldybės vardu tvarkos aprašo 6 punktu, atsižvelgdama į Skuodo rajono savivaldybės administracijos Negyvenamųjų patalpų, esančių *(duomenys neskelbtini)*, Skuodo r. sav., pirkimo komisijos 2024 m. gegužės 9 d. protokolą Nr. SITV3-38, Skuodo rajono savivaldybės taryba nusprendžia:

1. Pirkti Skuodo rajono savivaldybės nuosavybėn valstybinei (valstybės perduotai savivaldybėms) funkcijai – priešmokyklinio ugdymo organizavimui, įgyvendinti – 242,71 kv. m negyvenamųjų patalpų, unikalus Nr. 7590-8001-0019:0001, esančių adresu: *(duomenys neskelbtini),* Skuodo r. sav., iš S. D. N. už 41 800 (keturiasdešimt vieną tūkstantį aštuonis šimtus) Eur.

2. Įgalioti Skuodo rajono savivaldybės merą Stasį Gutautą pasirašyti šio sprendimo 1 punkte nurodyto nekilnojamojo turto pirkimo–pardavimo sutartį ir atlikti kitus su šio turto pirkimu susijusius veiksmus.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Rasa Andriekienė, tel. (8 440) 45 559