**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL valstybinės žemės SKLYPO žemaičių kalvarijos g. 7, barstyčių miestelyje, skuodo rajono sAvivaldybėje,**

**nuomos sutarties nutraukimo**

2024 m. gegužės 20 d. Nr. T10-109

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – nutraukti 2022 m. lapkričio 30 d. Valstybinės žemės nuomos sutartį Nr. 15SŽN-182-(14.15.55.) dėl 0,2164 ha valstybinės žemės sklypo, kadastro Nr. 7507/0005:443, unikalus Nr. 4400-5842-3955, esančio Žemaičių Kalvarijos g. 7, Barstyčių miestelyje, Skuodo rajono savivaldybėje, dalies, sudarančios 0,0431 ha, sudarytą su A. J. (toliau – Asmuo).

**2. Siūlomos teisinio reguliavimo nuostatos.**

Skuodo rajono savivaldybė patikėjimo teise valdo 0,2164 ha valstybinės žemės sklypą Nr. 7507/0005:443, unikalus Nr. 4400-5842-3955, esantį Žemaičių Kalvarijos g. 7, Barstyčių miestelyje, Skuodo rajono savivaldybėje.

Lietuvos Respublikos vietos savivaldos įstatymo 15 straipsnio 2 dalies 20 punkte nustatyta, kad išimtinė savivaldybės tarybos funkcija – sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja, išskyrus šio įstatymo 27 straipsnio 2 dalies 29 punkte nurodytus sutikimus ir sprendimus, ir sprendimų dėl sutikimo perimti kitą valstybės turtą savivaldybės nuosavybėn priėmimas.

Lietuvos Respublikos civilinio kodekso 6.562 straipsnio 6 punkte nurodyta, kad žemės nuomos sutartis baigiasi šalių susitarimu.

Žemės įstatymo 7 straipsnio 1 dalies 2 punkte nurodyta, kad valstybinės žemės patikėjimo teisės subjektai (patikėtiniai) yra  savivaldybės – savivaldybės teritorijoje esančių miestų ir miestelių teritorijų ribose valstybinės žemės, perduotos Vyriausybės nutarimu, išskyrus žemę, kuri šio ir kitų įstatymų nustatyta tvarka patikėjimo teise perduota kitiems subjektams, ir valstybinės žemės, perduotos savivaldybėms patikėjimo teise Vyriausybės nustatyta tvarka šio straipsnio 2 dalyje nurodytoms reikmėms ar kitų įstatymų nustatytais atvejais ir sąlygomis šio straipsnio 3 dalyje nurodytoms reikmėms, taip pat valstybinės miško žemės sklypų, perduotų savivaldybėms patikėjimo teise Vyriausybės nutarimais šio straipsnio 5 dalyje nustatyta tvarka ir sąlygomis.

**3. Laukiami rezultatai**.

2024 m. balandžio 26 d. Skuodo rajono savivaldybės administracija gavo Asmens prašymą nutraukti Valstybinės žemės nuomos sutartį, nes butas, kuriam eksploatuoti buvo sudaryta Valstybinės žemės nuomos sutartis, su pagalbiniais pastatais, esančiais valstybinės žemės sklype, yra perleistas kitam asmeniui.

2022 m. lapkričio 30 d. Valstybinės žemės nuomos sutartimi Nr. 15SŽN-182-(14.15.55.) Asmeniui prie nuosavybės teise valdomo buto su pagalbiniais pastatais, įregistruotais Nekilnojamojo turto registre Nr. 97/2515, buvo išnuomota valstybinės žemės sklypo, Nr. 7507/0005:443, unikalus Nr. 4400-5842-3955, dalis, esanti Žemaičių Kalvarijos g. 7, Barstyčių miestelyje, Skuodo rajono savivaldybėje.

Nekilnojamojo turto registro duomenų bazės išrašo duomenimis, Asmuo 2023 m. sausio 18 d. nuosavybės teise turimus pastatus Buto ir pagalbinių pastatų pirkimo–pardavimo ir žemės sklypo nuomos teisės perleidimo sutartimi perleido kitam asmeniui.

Priėmus sprendimo projektą Asmuo Nekilnojamojo turto registre galės išsiregistruoti 2022 m. lapkričio 30 d. Valstybinės žemės nuomos sutartį Nr. 15SŽN-182-(14.15.55.).

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos nereikalingos.

**5. Sprendimo projekto autorius ir (ar) autorių grupė.**

Pranešėjas **–** Statybos, investicijų ir turto valdymo skyriaus vedėjas Vygintas Pitrėnas.

Rengėja – Statybos, investicijų ir turto valdymo skyriaus vyriausioji specialistė Jolanta Juškienė.