**SKUODO RAJONO SAVIVALDYBĖS TARYBA**  
  
**SPRENDIMAS**

**DĖL kitos paskirties VALSTYBINĖS ŽEMĖS SKLYPO, esančio statybininkų g. 5, skuodo mieste, dalių dydžių nustatymo ir NUOMOS**

2024 m. gegužės 20 d. Nr. T10-112

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, 6 dalies 1 punktu, 32 straipsnio 5 dalies 1 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 12 ir 44 punktais, Lietuvos Respublikos Vyriausybės 1999 m. vasario 24 d. nutarimo Nr. 205 „Dėl žemės įvertinimo tvarkos“ 5.9 papunkčiu, Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarka, patvirtinta Lietuvos Respublikos aplinkos ministro 2003 m. gegužės 19 d. įsakymu Nr. 237 „Dėl Pastatų, statinių, įrenginių, pastatytų iki 1996 m. sausio 1 d., saugaus naudojimo termino nustatymo tvarkos patvirtinimo“, Statybos techniniu reglamentu STR 1.12.06:2002 ,,Statinio naudojimo paskirtis ir gyvavimo trukmė“, patvirtintu Lietuvos Respublikos aplinkos ministro 2002 m. spalio 30 d. įsakymu Nr. 565 ,,Dėl statybos techninio reglamento STR 1.12.06:2002 „Statinio naudojimo paskirtis ir gyvavimo trukmė“ patvirtinimo“ bei atsižvelgdama į 2024 m. balandžio 15 d. E. S. prašymą, 2024 m. balandžio 24 d. faktinių duomenų patikrinimo vietoje aktą Nr. SITV2-32 ir VĮ Valstybės žemės fondo matininko Remigijaus Pakulio 2022 m. balandžio 15 d. parengtą žemės sklypo naudojimosi schemą (žemės sklypo dalys, pažymėtos indeksu „B“, naudojamos atskirai, ir – „C“, naudojamos bendrai), Skuodo rajono savivaldybės taryba nusprendžia:

1. Nustatyti 2553 m² valstybinės žemės ploto, esančio 6480 m² kitos paskirties žemės sklype Statybininkų g. 5, Skuodo mieste (kadastro Nr. 7550/0002:269, unikalus Nr. 4400-2443-1476), dalis, reikalingas pastatų eksploatacijai:

1.1. 2319 m² valstybinės žemės sklypo dalis, iš kurios 1903 m² valstybinės žemės sklypo dalis yra skirta pastatui sandėliui, unikalus Nr. 7596-0008-6017, naudojamam pagal jo tiesioginę paskirtį eksploatuoti, ir 416 m² bendro naudojimo valstybės žemės sklypo dalis.

1.2. 234 m² valstybinės žemės sklypo dalis, iš kurios 183 m² valstybinės žemės sklypo dalis yra skirta pastatui sandėliui, unikalus Nr. 7596-0008-6028, naudojamam pagal jo tiesioginę paskirtį eksploatuoti, ir 51 m² bendro naudojimo valstybės žemės sklypo dalis.

2. Išnuomoti be aukciono E. S. šio sprendimo 1.1 papunktyje nurodytą žemės sklypo dalį, kurios vidutinė rinkos vertė – 8 804 (aštuoni tūkstančiai aštuoni šimtai keturi) Eur., 4 metų laikotarpiui pagal valstybinės žemės nuomos sutarties projekte (pridedama) nurodytas sąlygas.

3. Pavesti Skuodo rajono savivaldybės merui Stasiui Gutautui pasirašyti sprendimo 1.1 papunktyje nurodyto žemės sklypo nuomos sutartį ir visus kitus dokumentus, susijusius su šiuo pavedimu.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Jolanta Juškienė, tel. (8 440) 44 868