**SKUODO rajono savivaldybės taryba**

**SPRENDIMAS**

|  |  |
| --- | --- |
| **DĖL TURTO PERDAVIMO VIEŠAJAI ĮSTAIGAI CIROLIS VALDYTI PAGAL PANAUDOS SUTARTĮ** |  |
| 2024 m. gegužės 20 d. Nr. T10-113 |  |
| Skuodas |  |

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, 63 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 2 punktu, 14 straipsnio 3 dalimi, Skuodo rajono savivaldybės tarybos 2021 m. gegužės 27 d. sprendimu Nr. T9-112 „Dėl Skuodo rajono savivaldybės turto, perduodamo valdyti ir naudoti pagal panaudos sutartis, tvarkos aprašo patvirtinimo“ patvirtinto Skuodo rajono savivaldybės turto, perduodamo valdyti ir naudoti pagal panaudos sutartis, tvarkos aprašo 4.2 ir 5.1 papunkčiais ir atsižvelgdama į viešosios įstaigos Cirolis 2024 m. balandžio 29 d. prašymą, Skuodo rajono savivaldybės taryba nusprendžia:

1. Perduoti viešajai įstaigai Cirolis Skuodo rajono savivaldybei nuosavybės teise priklausantį turtą: mokyklos pastatą (pastato unikalus Nr. 7596-3005-8014), garažo pastatą (pastato unikalus Nr. 7596-3005-8025), dirbtuvių pastatą (pastato unikalus Nr.7596-3005-8036), katilinės pastatą (pastato unikalus Nr.7596-3005-8047), garažo pasatą (pastato unikalus Nr. 7596-3005-8058), tualeto pastatą (pastato unikalus Nr. 7596-3005-8069), esantį Mokyklos g. 8, Šačių k., Skuodo r. sav., laikinai neatlygintinai valdyti ir naudotis pagal panaudos sutartį 10 metų laikotarpiui, pradinio ugdymo veiklai vykdyti. Perduodamo turto įsigijimo vertė – 599 343,65 Eur, likutinė vertė (2024-05-31) – 372 729,86 Eur.

2. Įpareigoti Skuodo rajono savivaldybės merą Stasį Gutautą pasirašyti sprendimo 1 punkte nurodyto turto panaudos sutartį bei turto perdavimo–priėmimo aktą.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Rasa Andriekienė, tel. (8 440) 45 559