**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2023 M. BIRŽELIO 30 D. SPRENDIMO NR. T9-140 „DĖL VIEŠAME AUKCIONE PARDUODAMO SKUODO RAJONO SAVIVALDYBĖS NEKILNOJAMOJO TURTO SĄRAŠO PATVIRTINIMO“ PAKEITIMO**

2024 m. gegužės 20 d. Nr. T10-114

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – pakeisti Skuodo rajono savivaldybės tarybos 2023 m. birželio 30 d. sprendimu Nr. T9-140 patvirtintą Viešame aukcione parduodamo Skuodo rajono savivaldybės nekilnojamojo turto sąrašą, įtraukiant į sąrašą Šačių ir Dilbikių k. mokyklų pastatus ir išbraukiant jau parduotą turtą – pastato dalį Pašilės k., Lenkimų mokyklos pastatą bei vairavimo aikštelę Mosėdyje.

**2. Siūlomos teisinio reguliavimo nuostatos.**

Vadovaujantis Lietuvos Respublikos vietos savivaldos įstatymo nuostatomis sprendimus dėl nekilnojamojo turto pirkimo savivaldybės vardu priima savivaldybės taryba, Lietuvos Respublikos valstybės ir savivaldybių turto valdymo, naudojimo ir disponavimo juo įstatyme numatyta, kad viešame aukcione gali būti parduodamas turtas, kuris yra įtrauktas į savivaldybės tarybos patvirtintą parduodamo turto sąrašą.

**3.** **Laukiami rezultatai.**

Pardavus savivaldybės funkcijoms vykdyti nereikalingą nekilnojamąjį turtą viešo aukciono būdu bus papildytos savivaldybės biudžeto lėšos.

**4.** **Lėšų poreikis sprendimui įgyvendinti ir jų šaltiniai.**

Parduodant nekilnojamąjį turtą viešo aukciono būdu bus reikalinga nupirkti turto vertintojo paslaugą, preliminari vieno objekto turto vertinimo paslaugų kaina – 500 Eur.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vedėjo pavaduotoja Rasa Andriekienė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.