**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2023 M. GEGUŽĖS 25 D. SPRENDIMO NR. T9-111 „DĖL SKUODO RAJONO SAVIVALDYBĖS BENDRUOMENĖS SVEIKATOS TARYBOS SUDARYMO“ PAKEITIMO**

2024 m. gegužės 20 d. Nr. T10-117

Skuodas

**1. Parengto sprendimo projekto tikslas ir uždaviniai.**

Parengto sprendimo tikslas – paskirti Skuodo rajono savivaldybės bendruomenės sveikatos tarybos sekretorę – Savivaldybės administracijos tarpinstitucinio bendradarbiavimo koordinatorę (vyriausiąją specialistę) Zitą Lenkienę. Pakeisti Skuodo rajono savivaldybės bendruomenės sveikatos tarybos narės vardą ir pavardę dėl įsivėlusios techninės klaidos – Vilma Donielienė, bei pakeisti Skuodo rajono savivaldybės bendruomenės sveikatos tarybos narės Editos Jautakienės pareigas iš Skuodo rajono savivaldybės administracijos savivaldybės gydytojos (vyriausiosios specialistės) į Skuodo rajono savivaldybės administracijos patarėjos, atliekančios savivaldybės parengties pareigūno funkcijas, pavaduojančios savivaldybės gydytoją (vyriausiąjį specialistą).

**2. Siūlomos teisinio reguliavimo nuostatos.**

Skuodo rajono savivaldybės bendruomenės sveikatos tarybos nario uždaviniai yra koordinuoti savivaldybės teritorijoje sveikatos ugdymo, alkoholio, tabako ir narkotikų kontrolės, visuomenės sveikatos saugos ir sveikatos stiprinimo, ligų profilaktikos priemonių rengimą ir įgyvendinimą, vertinti projektų, kurie bus finansuojami Savivaldybės visuomenės sveikatos rėmimo specialiosios programos lėšomis, paraiškas ir teikti rekomendacijas Savivaldybės administracijos direktoriui dėl atrinktų projektų finansavimo.

**3. Laukiami rezultatai.**

Pakeista Skuodo rajono savivaldybės bendruomenės sveikatos taryba vykdys savo įgaliojimus teisės aktų nustatyta tvarka.

**4. Lėšų poreikis sprendimui įgyvendinti ir jų šaltiniai.**

Lėšos nereikalingos.

**5. Sprendimo projekto autorius ir (ar) autorių grupė.**

Rengėja ir pranešėja – Skuodo rajono savivaldybės administracijos patarėja, atliekanti savivaldybės parengties pareigūno funkcijas, pavaduojanti savivaldybės gydytoją (vyriausiąjį specialistą), Edita Jautakienė.