**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS PRIEMONIŲ VYKDYMO 2023 METŲ ATASKAITOS PATVIRTINIMO**

2024 m. gegužės 20 d. Nr. T10-118

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – pateikti Skuodo rajono savivaldybės tarybai informaciją apie 2023 m. pagal visuomenės sveikatos rėmimo specialiąją programą įvykdytas priemones.

**2. Siūlomos teisinio reguliavimo nuostatos.**

Lietuvos Respublikos sveikatos sistemos įstatymo 63 straipsnio 5 dalyje nurodyta, kad savivaldybės taryba tvirtina savivaldybių visuomenės sveikatos rėmimo specialiąją programą, kontroliuoja jai skirtų lėšų naudojimą ir tvirtina jų panaudojimo ataskaitą.

**3. Laukiami rezultatai.**

2024 m. sausio 18 d. Skuodo rajono savivaldybės bendruomenės pristatė ir pasidalijo gerąja patirtimi su Skuodo rajono sveikatos bendruomenės taryba. Bendruomenių projektų pristatymai buvo aprašyti ir pateikti vietinėje spaudoje „Mūsų žodis“.

**4. Lėšų poreikis sprendimui įgyvendinti ir jų šaltiniai.**

Lėšos bendruomenių projektams yra skirtos Skuodo rajono savivaldybės administracijos direktoriaus 2023 m. birželio 21 d. įsakymu Nr. A1-428 „Dėl lėšų skyrimo“, vienas projektas neįgyvendintas. Iš viso skirta 15 011 Eur.

**5. Sprendimo projekto autorius ir (ar) autorių grupė.**

Rengėja ir pranešėja – Skuodo rajono savivaldybės administracijos patarėja, atliekanti savivaldybės parengties pareigūno funkcijas, laikinai pavaduojanti savivaldybės gydytoją (vyriausiąjį specialistą), Edita Jautakienė.