**SKUODO rajono savivaldybės taryba**

**SPRENDIMAS**

**DĖL SKUODO RAJONO SAVIVALDYBĖS TARYBOS 2012 M. SPALIO 25 D. SPRENDIMO NR. T9-240 „DĖL SKUODO MUZIEJAUS NUOSTATŲ PATVIRTINIMO“ PAKEITIMO**

2024 m. gegužės 21 d. Nr. T10-120

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu ir atsižvelgdama į Skuodo rajono savivaldybės mero 2024 m. balandžio 29 d. teikimą Nr. R2-1095 „Dėl Skuodo muziejaus nuostatų pakeitimo“, Skuodo rajono savivaldybės taryba nusprendžia:

1. Pakeisti Skuodo muziejaus nuostatus, patvirtintus Skuodo rajono savivaldybės tarybos 2012 m. spalio 25 d. sprendimu Nr. T9-240 „Dėl Skuodo muziejaus nuostatų patvirtinimo“, ir išdėstyti juos nauja redakcija (pridedama).

2. Įgalioti Skuodo muziejaus direktorę Ingridą Petrošienę pasirašyti šio sprendimo 1 punktu patvirtintus nuostatus ir teisės aktų nustatyta tvarka įregistruoti juos Juridinių asmenų registre bei atlikti visus veiksmus, susijusius su šiuo pavedimu.

3. Pripažinti netekusiu galios Skuodo rajono savivaldybės tarybos 2023 m. rugpjūčio 24 d. sprendimą Nr. T9-180 „Dėl Skuodo rajono savivaldybės tarybos 2012 m. spalio 25 d. sprendimo Nr. T9-240 „Dėl Skuodo muziejaus nuostatų patvirtinimo“ pakeitimo“.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Gintas Andriekus, tel. 8 686 58 675