**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL PRITARIMO PROJEKTO „SKUODO RAJONO SAVIVALDYBĖS GAMTOS IR KULTŪROS OBJEKTŲ PRITAIKYMAS LANKYMUI“ RENGIMUI IR FINANSAVIMUI**

2024 m. gegužės d.


Skuodas

**1. Parengto sprendimo projekto tikslas ir uždaviniai.**

Atsižvelgiant į VRM rekomendacijas rengiant Klaipėdos regiono funkcinių zonų strategiją, sujungiami į vieną du projektai – Skuodo dvaro sodybos sutvarkymas ir Dviračių ir pėsčiųjų tako įrengimas.

Projektą planuojama įgyvendinti pagal Klaipėdos regiono plėtros planą, kuris šiuo metu rengiamas, ir Regioninę pažangos priemonę Nr. 01-004-07-01-01 (RE), patvirtintą Lietuvos Respublikos vidaus reikalų ministro 2023 m. balandžio 4 d. įsakymu Nr. 1V-188 „Dėl Regioninės pažangos priemonės 01-004-07-01-01 (RE) „Paskatinti regionų, funkcinių zonų, savivaldybių ir miestų ekonominį augimą pasitelkiant jų turimus išteklius“ finansavimo gairių patvirtinimo“.

Projekto įgyvendinimo metu planuojama: 1) Pritaikyti lankymui Skuodo dvaro sodybos teritoriją įrengiant pėsčiųjų takus, sutvarkant aplinką, įrengiant apšvietimą, informacinę infrastruktūrą ir mažąją architektūrą; 2) Pritaikyti lankymui Skuodo tvenkinį bei Skuodo miesto ir apylinkių žydų žudynių ir užkasimo vietą, įrengiant pėsčiųjų ir dviračių taką (tako ilgis – 1,2 km), sutvarkant aplinką, įrengiant apšvietimą, informacinę infrastruktūrą, mažąją architektūrą, poilsio ir automobilių stovėjimo aikšteles, dviračių gatvę. Šiuo projektu būtų įgyvendinamas tik vienas pėsčiųjų tako etapas (schemoje pažymėtas raudona spalva) iš numatytų keturių, kurio bendras atstumas ~ 6 km. Kiti etapai būtų įgyvendinami ateityje.



*1 pav. Skuodo dvaro sodybos ir Skuodo tvenkinio pritaikymo lankymui schema*

**2. Siūlomos teisinio reguliavimo nuostatos.**

Vadovaujantis Lietuvos Respublikos vietos savivaldos įstatymo nuostatomis, viena savivaldybės funkcijų yra sąlygų verslo ir turizmo plėtrai sudarymas ir šios veiklos skatinimas, prie kurios įgyvendinimo prisideda rengiamas projektas. Savivaldybės tarybos kompetencija – priimti sprendimus dėl teisės aktuose numatytų papildomų įgaliojimų savivaldybei vykdymo. Šiuo atveju reikalingas Tarybos sprendimas (įgaliojimas Savivaldybės administracijai) rengti ir finansuoti minėtą projektą Klaipėdos regiono plėtros plano ir kitų, projektų įgyvendinimą reglamentuojančių, teisės aktų nuostatomis.

**3.** **Laukiami rezultatai.**

Įrengti pėsčiųjų ir dviračių takai būtų naudojami ekskursijoms, edukacijoms, žygiams, aktyviam poilsiui, netradiciniams renginiams, bendradarbiavimui, išskirtiniams susitikimams paruošta erdvė, kurią turės galimybę realizuoti vietos nevyriausybinės organizacijos, turizmo informavimo centras, savivaldos atstovai, verslas ir vietos bendruomenės.

**4.** **Lėšų poreikis sprendimui įgyvendinti ir jų šaltiniai.**

Planuojama bendra projekto vertė – 3 200 000 Eur. Projektą planuojama finansuoti Europos Sąjungos struktūrinių fondų lėšomis. Planuojamas finansavimo intensyvumas – 85 proc. Kita dalis, t. y. 15 proc. tinkamų, taip pat išlaidos, kurių nepadengia projektui skiriamos finansavimo lėšos, ir netinkamų finansuoti projekto išlaidų dalis turės būti finansuota Skuodo rajono savivaldybės biudžeto lėšomis.

**5. Sprendimo projekto autorius ir (ar) autorių grupė.**

Pranešėjas – Statybos, investicijų ir turto valymo skyriaus vedėjas Vygintas Pitrėnas.

Rengėja – Statybos, investicijų ir turto valymo skyriaus vyresnioji specialistė Živilė Vaserytė.