**SKUODO rajono savivaldybės taryba**

**SPRENDIMAS**

|  |  |
| --- | --- |
| **DĖL PRITARIMO PROJEKTO „SKUODO RAJONO SAVIVALDYBĖS GAMTOS IR KULTŪROS OBJEKTŲ PRITAIKYMAS LANKYMUI“ RENGIMUI IR FINANSAVIMUI** |  |
| 2024 m. gegužės 21 d. Nr. T10-121 |  |
| Skuodas |  |

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, 2021–2027 metų Europos Sąjungos fondų investicijų programa, Regioninės pažangos priemonės 01-004-07-01-01 (RE), patvirtintos Lietuvos Respublikos vidaus reikalų ministro 2023 m. balandžio 4 d. įsakymu Nr. 1V-188 „Dėl Regioninės pažangos priemonės 01-004-07-01-01 (RE) „Paskatinti regionų, funkcinių zonų, savivaldybių ir miestų ekonominį augimą pasitelkiant jų turimus išteklius“ finansavimo gairių patvirtinimo“, 2.7 papunkčiu, Skuodo rajono savivaldybės taryba nusprendžia:

1. Pritarti projekto „Skuodo rajono savivaldybės gamtos ir kultūros objektų pritaikymas lankymui“ rengimui.

2. Finansuoti projekto „Skuodo rajono savivaldybės gamtos ir kultūros objektų pritaikymas lankymui“ 15 proc. visų tinkamų finansuoti projekto išlaidų, taip pat išlaidas, kurių nepadengia projektui skiriamos finansavimo lėšos, ir netinkamų finansuoti projekto išlaidų dalį Skuodo rajono savivaldybės biudžeto lėšomis.

3. Įgalioti Skuodo rajono savivaldybės administracijos direktorę Levutę Staniuvienę pasirašyti visus su projektu „Skuodo rajono savivaldybės gamtos ir kultūros objektų pritaikymas lankymui“ susijusius dokumentus.

4. Pripažinti netekusiais galios:

4.1. Skuodo rajono savivaldybės tarybos 2022 m. gruodžio 22 d. sprendimą Nr. T9-221 „Dėl pritarimo projekto „Skuodo dvaro sodybos teritorijos sutvarkymas“ rengimui ir finansavimui“.

4.2. Skuodo rajono savivaldybės tarybos 2023 m. lapkričio 30 d. sprendimą Nr. T9-220 „Dėl pritarimo projekto „Skuodo rajono savivaldybės gamtos ir kultūros objektų pritaikymas lankymui, įrengiant pėsčiųjų ir dviračių takus“ rengimui ir finansavimui“.

5. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Živilė Vaserytė, tel. (8 440) 45 570