**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS SKAIDRIOS ASMENS SVEIKATOS PRIEŽIŪROS ĮSTAIGOS VARDO SUTEIKIMO TVARKOS APRAŠO PATVIRTINIMO**

2024 m. gegužės 21 d. Nr. T10- 123

Skuodas

1. **Parengto sprendimo projekto tikslas ir uždaviniai.**

Skuodo rajono savivaldybės skaidrios asmens sveikatos priežiūros įstaigos vardo suteikimo tvarkos aprašas reglamentuoja asmens sveikatos priežiūros įstaigų, kurių savininkė (dalininkė) yra Skuodo rajono savivaldybė, atsparumo korupcijai indekso nustatymo ir skaidrios asmens sveikatos priežiūros įstaigos vardo suteikimo kriterijus ir tvarką, pagal kuriuos vertinamos įstaigos ir joms suteikiamas skaidrios asmens sveikatos priežiūros įstaigos vardas arba kandidatės gauti skaidrios asmens sveikatos priežiūros įstaigos vardą, arba asmens sveikatos priežiūros įstaigos, turinčios korupcijos rizikos veiksnių, statusas.

1. **Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 4 dalis, Lietuvos Respublikos sveikatos priežiūros įstaigų įstatymo 152 straipsnio 2 dalies 4 punktas, Lietuvos Respublikos sveikatos apsaugos ministro 2015 m. sausio 26 d. įsakymo Nr. V-65 „Dėl Skaidrios asmens sveikatos priežiūros įstaigos vardo suteikimo tvarkos aprašo patvirtinimo“ 2 punktas.

1. **Laukiami rezultatai.**

Patvirtinus sprendimą, bus įgyvendintos Lietuvos Respublikos sveikatos apsaugos ministro įsakymo nuostatos.

1. **Lėšų poreikis sprendimui įgyvendinti ir jų šaltiniai.**

Lėšų sprendimui įgyvendinti nereikės.

1. **Sprendimo projekto autorius ir (ar) autorių grupė.**

Rengėja – Skuodo rajono savivaldybės administracijos vyriausioji specialistė Simona Česnakienė.