PATVIRTINTA

Skuodo rajono savivaldybės tarybos

2024 m. gegužės 21 d. sprendimu Nr. T10-123

**SKUODO RAJONO SAVIVALDYBĖS SKAIDRIOS ASMENS SVEIKATOS PRIEŽIŪROS ĮSTAIGOS VARDO SUTEIKIMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Skuodo rajono savivaldybės skaidrios asmens sveikatos priežiūros įstaigos vardo suteikimo tvarkos aprašas (toliau – Aprašas) reglamentuoja asmens sveikatos priežiūros įstaigų, kurių savininkė (dalininkė) yra Skuodo rajono savivaldybė (toliau – Savivaldybė) atsparumo korupcijai indekso nustatymo ir skaidrios asmens sveikatos priežiūros įstaigos vardo suteikimo kriterijus ir tvarką, pagal kuriuos vertinamos įstaigos ir joms suteikiamas skaidrios asmens sveikatos priežiūros įstaigos vardas arba kandidatės gauti skaidrios asmens sveikatos priežiūros įstaigos vardą, arba asmens sveikatos priežiūros įstaigos, turinčios korupcijos rizikos veiksnių, statusas.

2. Apraše vartojamos sąvokos:

2.1. **Asmens sveikatos priežiūros įstaiga (toliau – ASPĮ), turinti korupcijos rizikos veiksnių** – ASPĮ, kuriai šio Aprašo nustatyta tvarka skirtas ASPĮ, turinčios korupcijos rizikos veiksnių, statusas ir kuri įrašyta į ASPĮ, turinčių korupcijos rizikos veiksnių, sąrašą;

2.2. **Atsparumo korupcijai indeksas** – rodiklis, kuriuo parodoma, kiek ir kokių korupcijai atsparios aplinkos kūrimo priemonių yra įdiegta ASPĮ, šių priemonių diegimo kokybė ir praktinis pritaikomumas bei jas taikant pasiekti rezultatai. Atsparumo korupcijai indeksas nustatomas pagal Asmens sveikatos priežiūros įstaigos atsparumo korupcijai indekso nustatymo kriterijus (toliau – ASPĮ atsparumo korupcijai indekso nustatymo kriterijai) (Aprašo 1 priedas) ir išreiškiamas balais;

2.3. **Kandidatė gauti skaidrios asmens sveikatos priežiūros įstaigos vardą** − ASPĮ, kuriai šio Aprašo nustatyta tvarka suteiktas kandidatės gauti skaidrios ASPĮ vardą statusas ir kuri įrašyta į Kandidačių gauti skaidrios ASPĮ vardą sąrašą;

2.4. **Skaidri asmens sveikatos priežiūros įstaiga** – atspari korupcijai ASPĮ, kuriai šio Aprašo nustatyta tvarka suteiktas skaidrios ASPĮ vardas ir kuri įrašyta į skaidrių ASPĮ sąrašą.

3. Šiuo Aprašu privaloma vadovautis nustatant ASPĮ, kurių dalininko (savininko) teises ir pareigas įgyvendina Savivaldybė, atsparumo korupcijai indeksą ir vertinant jas pagal Asmens sveikatos priežiūros įstaigos vertinimo pagal atsparumo korupcijai indeksą kriterijus (toliau – ASPĮ vertinimo pagal atsparumo korupcijai indeksą kriterijai)  (Aprašo 2 priedas) (toliau – ASPĮ vertinimas).

4. ASPĮ vertinimas atliekamas kiekvienų metų I ketvirtį.

5. Jeigu skaidrios ASPĮ vadovui, vadovo pavaduotojui, padalinio vadovui ar jo pavaduotojui pareiškiami įtarimai padarius vieną ar kelias šio Aprašo 5.1, 5.2 ar 5.3  papunkčiuose nurodytas nusikalstamas veikas, ASPĮ įrašoma į ASPĮ,  turinčių korupcijos rizikos veiksnių, sąrašą ir ASPĮ vadovas įpareigojamas ne vėliau kaip per 30 dienų nuo ASPĮ įrašymo į ASPĮ, turinčių korupcijos rizikos veiksnių, sąrašą pateikti Savivaldybei  Korupcijos rizikos valdymo priemonių planą:

5.1. korupcinio pobūdžio nusikalstamas veikas – kyšininkavimo (Lietuvos Respublikos baudžiamojo kodekso (toliau – BK) 225 str.), prekybos poveikiu (BK 226 str.), papirkimo (BK 227 str.), piktnaudžiavimo (BK 228 str.);

5.2. nusikalstamas veikas, padarytas viešajame sektoriuje arba teikiant administracines ar viešąsias paslaugas, kai buvo piktnaudžiaujama įgaliojimais ir tiesiogiai ar netiesiogiai siekiama naudos sau ar kitam asmeniui – sukčiavimo (BK 182 str.), turto pasisavinimo (BK 183 str.), turto iššvaistymo (BK 184 str.), komercinės paslapties atskleidimo (BK 211 str.), nusikalstamu būdu gauto turto legalizavimo (BK 216 str.), neteisingų duomenų apie pajamas, pelną ar turtą pateikimo (BK 220 str.), neteisėto teisių į daiktą įregistravimo (BK 228¹ str.), tarnybos pareigų neatlikimo (BK 229 str.), kišimosi į valstybės tarnautojo ar viešojo administravimo funkcijas atliekančio asmens veiklą (BK 288 str.),tarnybos paslapties atskleidimo (BK 297 str.), dokumento suklastojimo ar disponavimo suklastotu dokumentu (BK 300 str.);

5.3. kitas nusikalstamas veikas, kuriomis siekiama kyšio, papirkimo arba nuslėpti ar užmaskuoti kyšininkavimą, prekybą poveikiu ar papirkimą.

6. Šio Aprašo 5 punkte nustatytu pagrindu į ASPĮ, turinčių korupcijos rizikos veiksnių, sąrašą įrašyta ASPĮ, Korupcijos rizikos valdymo priemonių  planą turi  įgyvendinti ne vėliau kaip per 6 mėnesius nuo jos įrašymo į ASPĮ, turinčių korupcijos rizikos veiksnių, sąrašą. Tokia ASPĮ vertinama ne vėliau kaip per 20 darbo dienų nuo  Korupcijos rizikos valdymo priemonių plano įgyvendinimo pabaigos, bet ne anksčiau nei po 6 mėnesių nuo įrašymo į ASPĮ, turinčių korupcijos rizikos veiksnių, sąrašą.

**II SKYRIUS**

**VERTINIMO KOMISIJOS SUDARYMAS, FUNKCIJOS IR TEISĖS**

7. Savivaldybei pavaldžių ASPĮ vertinimą atlieka skaidrios ASPĮ vardo suteikimo vertinimo darbo grupė (toliau – Darbo grupė), kurios sudėtį tvirtina Savivaldybės meras.

8. Darbo grupę sudaro penki nariai: keturi Savivaldybės administracijos darbuotojai ir vienas nevyriausybinės organizacijos atstovas, kurį deleguoja Savivaldybės nevyriausybinių organizacijų taryba. Darbo grupės pirmininku ir sekretoriumi skiriami Savivaldybės administracijos darbuotojai. Darbo grupės techninį ir organizacinį darbą atlieka jos sekretorius.

9. Darbo grupė vykdo šias funkcijas:

9.1. vertina ASPĮ pagal ASPĮ atsparumo korupcijai indekso nustatymo kriterijus ir nustato ASPĮ atsparumo korupcijai indeksą;

9.2. vertina ASPĮ pagal ASPĮ vertinimo pagal atsparumo korupcijai indeksą kriterijus ir teikia siūlymus Savivaldybės merui dėl ASPĮ įrašymo į Skaidrių asmens sveikatos priežiūros įstaigų sąrašą, Kandidačių gauti skaidrios ASPĮ vardą sąrašą ir ASPĮ, turinčių korupcijos rizikos veiksnių, sąrašą.

10. Darbo grupė, vykdydama savo funkcijas, teisės aktų, reguliuojančių informacijos ir dokumentų tvarkymą, nustatyta tvarka turi teisę gauti reikalingą informaciją ir dokumentų, reikalingų ASPĮ atsparumo korupcijai indeksui nustatyti, kopijas.

11. Darbo grupės darbas grindžiamas kolegialiu klausimų svarstymu, nešališkumo, konfidencialumo, skaidrumo ir viešumo principais.

**III SKYRIUS**

**ASPĮ ATSPARUMO KORUPCIJAI INDEKSO NUSTATYMO TVARKA**

12. Skaidrios ASPĮ  šio Aprašo nustatyta tvarka vertinamos kas trejus metus, o kandidatės gauti skaidrios ASPĮ vardą ir ASPĮ, turinčios korupcijos rizikos veiksnių, vertinamos kiekvienais metais. Darbo grupė ASPĮ pagal ASPĮ atsparumo korupcijai indekso nustatymo kriterijus vertina nuvykusi į vertinamąją ASPĮ. ASPĮ vertinimą atlieka ne mažiau kaip trys Darbo grupės nariai, iš kurių du yra Savivaldybės darbuotojai.

13. ASPĮ, kurią ketinama vertinti pagal ASPĮ atsparumo korupcijai indekso nustatymo kriterijus, apie tai informuojama raštu ne vėliau kaip prieš 5 darbo dienas iki šio vertinimo dienos.

14. ASPĮ vertinimas pagal ASPĮ atsparumo korupcijai indekso nustatymo kriterijus atliekamas per 1–2 darbo dienas. Atliekant ASPĮ vertinimą stebėtojo teisėmis dalyvauja vertinamos ASPĮ vadovo įgaliotas asmuo.

15. Atlikusi ASPĮ vertinimą, Darbo grupė užpildo ASPĮ vertinimo pagal ASPĮ atsparumo korupcijai indekso nustatymo kriterijus vertinimo protokolą (Aprašo 3 priedas) ir jį pasirašo.

**IV SKYRIUS**

**ASPĮ VERTINIMAS PAGAL ASPĮ ATSPARUMO KORUPCIJAI INDEKSĄ  KRITERIJUS  IR KOMISIJOS SIŪLYMAI**

16. Darbo grupė, vadovaudamasi ASPĮ vertinimo pagal atsparumo korupcijai indeksą kriterijais, teikia siūlymus Skuodo rajono savivaldybės merui dėl ASPĮ įrašymo į Skaidrių asmens sveikatos priežiūros įstaigų sąrašą, Kandidačių gauti skaidrios ASPĮ vardą sąrašą ir Asmens sveikatos priežiūros įstaigų, turinčių korupcijos rizikos veiksnių, sąrašą.

17. Darbo grupės posėdis protokoluojamas. Posėdžio protokole nurodoma posėdžio data, posėdžio pirmininkas, dalyviai, nustatyti ASPĮ atsparumo korupcijai indeksai, ASPĮ vertinimo pagal atsparumo korupcijai indekso kriterijų rezultatai ir Aprašo 16 punkte nurodyti siūlymai Skuodo rajono savivaldybės merui dėl kiekvienos vertintos ASPĮ. Posėdžio protokolą rengia Darbo grupės sekretorius. Prie posėdžio protokolo pridedami ASPĮ vertinimo pagal ASPĮ atsparumo korupcijai indekso nustatymo kriterijus vertinimo protokolai.

18. Ne vėliau kaip per 10 darbo dienų nuo visų ASPĮ vertinimo pabaigos Darbo grupės pirmininkas Skuodo rajono savivaldybės merui raštu teikia siūlymus dėl ASPĮ įrašymo į Skaidrių asmens sveikatos priežiūros įstaigų sąrašą, Kandidačių gauti skaidrios ASPĮ vardą  sąrašą ir Asmens sveikatos priežiūros įstaigų, turinčių korupcijos rizikos veiksnių, sąrašą. Prie Darbo grupės pirmininko teikiamo rašto pridedami Darbo grupės posėdžių protokolai su priedais ir pagal Darbo grupės siūlymus parengtas Skuodo rajono savivaldybės mero potvarkis, kuriame pateikiami ASPĮ, kurioms suteikiamas skaidrios asmens sveikatos priežiūros įstaigos vardas, skaidrios asmens sveikatos priežiūros įstaigos vardo kandidatų ir ASPĮ, turinčių korupcinio pobūdžio veikų pasireiškimo tikimybę, sąrašas.

**V SKYRIUS**

**BAIGIAMOSIOS NUOSTATOS**

19. Savivaldybės meras, atsižvelgdamas į Darbo grupės siūlymus, tvirtina Skaidrių ASPĮ, Kandidačių gauti skaidrios ASPĮ vardą  ir ASPĮ, turinčių korupcijos rizikos veiksnių, sąrašus.

20.  Skaidrių ASPĮ, Kandidačių gauti skaidrios ASPĮ vardą  ir ASPĮ, turinčių korupcijos rizikos veiksnių, sąrašai skelbiami Savivaldybės interneto svetainėje.

21. Šis Aprašas gali būti pakeistas ar panaikintas Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Skuodo rajono savivaldybės skaidrios

asmens sveikatos priežiūros

įstaigos vardo suteikimo

tvarkos aprašo

1 priedas

**ASMENS SVEIKATOS PRIEŽIŪROS ĮSTAIGOS ATSPARUMO KORUPCIJAI INDEKSO NUSTATYMO KRITERIJŲ SĄRAŠAS**

|  |  |  |  |
| --- | --- | --- | --- |
| **Eil. Nr.** | **Kriterijai** | **Balai** | **Kriterijų reikšmės\*** |
| **1.** | **Asmens sveikatos priežiūros įstaigos (toliau – įstaiga) antikorupcinė politika** |  |  |
| 1.1. | Paskirtas asmuo, įsteigtas padalinys ar sudaryta komisija, atsakingi už korupcijos prevenciją | 0 | Nepaskirtas asmuo, neįsteigtas padalinys ir nesudaryta komisija |
| 1 | Paskirtas asmuo dirba ne visu etatu arba korupcijos prevencija yra papildoma jo funkcija |
| 2 | Paskirtas asmuo (dirba visu etatu ir tai yra jo pagrindinė funkcija), įsteigtas padalinys arba sudaryta komisija |
| 1.2. | Turi ir (ar) įgyvendina korupcijos prevencijos veiksmų planą | 0 | Neturi |
| 1 | Turi, bet daugiau nei 25 % priemonių yra vėluojama įgyvendinti nesant objektyvių priežasčių |
| 2 | Turi, bet mažiau nei 25 % priemonių yra vėluojama įgyvendinti nesant objektyvių priežasčių |
| 1.3. | Turi pasitvirtinusi Dovanų, gautų pagal tarptautinį protokolą ar tradicijas, taip pat reprezentacijai skirtų dovanų perdavimo, vertinimo, registravimo, saugojimo ir eksponavimo tvarkos aprašą | 0 | Neturi |
| 2 | Turi |
| 1.4. | Turi patvirtintus etikos ir (ar) elgesio kodeksą ar taisykles | 0 | Neturi |
| 2 | Turi |
| 1.5. | Nustatyta tvarka vykdomas įstaigos veiklos sričių vertinimas – korupcijos pasireiškimo tikimybės (toliau – KPT) nustatymas | 0 | Nevykdoma |
| 2 | Vykdoma |
| 1.6. | Atlikus KPT nustatymą ir nustačius korupcijos rizikos veiksnius siūlo Skuodo rajono savivaldybės administracijos direktoriui jų šalinimo priemones | 0 | Nesiūlo |
| 2 | Siūlo, jei buvo nustatyta korupcijos rizikos veiksnių arba atlikus KPT nebuvo nustatyta korupcijos rizikos veiksnių |
| 1.7. | Užtikrinamas KPT nustatymo metu pateiktų pasiūlymų ar priemonių įgyvendinimas | 0 | Neužtikrinamas |
| 2 | Užtikrinamas arba atlikus KPT nebuvo pateikta pasiūlymų ir priemonių, nes nesustatyta korupcijos rizikos veiksnių |
| 1.8. | Užtikrinama STT teikiamose korupcijos rizikos analizės (toliau – KRA) išvadose nurodytų pasiūlymų ir rekomendacijų įgyvendinimo kontrolė ir vėlesnė jų įgyvendinimo stebėsena | 0 | Neužtikrinama |
| 2 | Užtikrinama arba nebuvo atlikta KRA, arba atlikus KRA negauta pasiūlymų ir rekomendacijų |
| 1.9. | Vykdoma viešųjų ir privačių interesų derinimo stebėsena ir kontrolė | 0 | Įstaigos vadovas, vadovo pavaduotojas, padalinio vadovas ar jo pavaduotojas buvo pripažinti pažeidę Lietuvos Respublikos viešųjų ir privačių interesų derinimo įstatymo nuostatas ir (arba) privačius interesus deklaravo mažiau nei 95 % privalančių tai daryti įstaigos darbuotojų |
| 1 | Privačius interesus deklaravo ne mažiau kaip 95 %, bet mažiau kaip 100 % privalančių tai daryti įstaigos darbuotojų ir (arba) ne mažiau kaip 2 atvejais darbuotojai (išskyrus įstaigos vadovą, vadovo pavaduotoją, padalinio vadovus ir jo pavaduotojus) buvo pripažinti pažeidę Viešųjų ir privačių interesų derinimo įstatymo nuostatas |
| 2 | Privačius interesus deklaravo 100 % privalančių tai daryti įstaigos darbuotojų ir 1 (išskyrus įstaigos vadovą, vadovo pavaduotoją, padalinio vadovus ir jo pavaduotojus) ar nė vienas darbuotojas nebuvo pripažintas pažeidęs Viešųjų ir privačių interesų derinimo įstatymo nuostatų |
| 1.10. | Yra patvirtintas informacijos apie Lietuvos Respublikos pranešėjų apsaugos įstatyme nurodytus pažeidimus teikimo tvarkos aprašas | 0 | Nėra |
| 2 | Yra |
| **2.** | **Antikorupcinio sąmoningumo didinimas** |  |  |
| 2.1. | **Informacijos skelbimas įstaigos interneto svetainėje** |  |  |
| 2.1.1. | Informacija interneto svetainės skiltyje „Korupcijos prevencija“ (arba kitame informacijos paskelbimo šaltinyje, į kurį pateikiamos nuorodos), skelbiama vadovaujantis Lietuvos Respublikos Vyriausybės 2003 m. balandžio 8 d. nutarimu Nr. 480 „Dėl Bendrųjų reikalavimų valstybės ir savivaldybių institucijų ir įstaigų interneto svetainėms ir mobiliosioms programoms aprašo patvirtinimo“, t. y. įstaigos vadovo patvirtintas korupcijos prevencijos veiksmų planas ir informacija apie jo vykdymą; korupcijos pasireiškimo tikimybės išvada; informacija apie korupcijos rizikos analizės išvados ir joje nurodytų pasiūlymų vykdymą; informacija, kur ir kaip pranešti apie korupciją; informacija apie subjektą, atsakingą už korupcijos prevenciją įstaigoje | 0 | Neskelbiama |
| 2 | Skelbiama ne visa, neišsami arba neatnaujinta |
| 5 | Skelbiama visa, išsami ir atnaujinta |
| 2.1.2. | Dovanų, gautų pagal tarptautinį protokolą ar tradicijas, taip pat reprezentacijai skirtų dovanų perdavimo, vertinimo, registravimo, saugojimo ir eksponavimo tvarka | 0 | Neskelbiama |
| 2 | Skelbiama |
| 2.1.3. | Etikos ir (ar) elgesio kodeksas ar taisyklės | 0 | Neskelbiama |
| 2 | Skelbiama |
| 2.1.4. | Sudaryta galimybė įstaigos interneto svetainėje pacientams pateikti savo atsiliepimus, komentarus, informaciją apie įstaigos veiklos trūkumus, apie galimas korupcinio pobūdžio veikas | 0 | Nėra galimybės |
| 5 | Yra galimybė |
| 2.1.15. | Informacija visuomenei apie įstaigoje nustatytus korupcijos ir korupcinio pobūdžio nusikalstamos veikos požymių turinčius atvejus | 0 | Neviešinama |
| 2 | Įstaigoje nebuvo nustatyta korupcijos atvejų |
| 2 | Viešinama |
| 2.2. | **Informaciniuose stenduose skelbiama informacija** |  |  |
| 2.2.1. | Informacija, į ką kreiptis, susidūrus įstaigoje su galima korupcinio pobūdžio nusikalstama veika (vadovas ar jo įgaliotas darbuotojas, padalinys ar komisija, įgalioti vykdyti korupcijos prevenciją ir kontrolę, kabineto numeris, telefono numeris, elektroninis paštas) | 0 | Neskelbiama |
| 2 | Skelbiama |
| 2.2.2. | Informacija apie įstaigos pasitikėjimo telefoną | 0 | Neskelbiama |
| 2 | Skelbiama |
| 2.2.3. | Informacija apie SAM pasitikėjimo telefoną (+370 800 66 004) | 0 | Neskelbiama |
| 2 | Skelbiama |
| 2.2.4. | Informacija apie SAM el. paštą (korupcija@sam.lt) | 0 | Neskelbiama |
| 2 | Skelbiama |
| 2.2.5. | Informacija apie STT karštosios linijos telefoną (+370 52663333) | 0 | Neskelbiama |
| 2 | Skelbiama |
| 2.2.6. | Informacija apie STT el. paštą (pranesk@stt.lt) | 0 | Neskelbiama |
| 2 | Skelbiama |
| 2.3. | **Informacijos skelbimas monitoriuose** |  |  |
| 2.3.1. | Monitoriuose demonstruojami antikorupciniai klipai | 0 | Nedemonstruojami |
| 2 | Demonstruojami |
| 2.4. | **Darbuotojų antikorupcinio švietimo organizavimas** |  |  |
| 2.4.1. | Naujai priimami darbuotojai supažindinami su: |  |  |
| 2.4.1.1. | Etikos ir (ar) elgesio kodeksu ar taisyklėmis | 0 | Nesupažindinami |
| 1 | Supažindinami ne visi |
| 2 | Supažindinami |
| 2.4.1.2. | Dovanų, gautų pagal tarptautinį protokolą ar tradicijas, taip pat reprezentacijai skirtų dovanų perdavimo, vertinimo, registravimo, saugojimo ir eksponavimo tvarka | 0 | Nesupažindinami |
| 1 | Supažindinami ne visi |
| 2 | Supažindinami |
| 2.4.1.3. | Lietuvos nacionalinės sveikatos sistemos įstaigų darbuotojų, susidūrusių su galima korupcinio pobūdžio nusikalstama veika, elgesio taisyklėmis, patvirtintomis Lietuvos Respublikos sveikatos apsaugos ministro 2014 m. liepos 7 d. įsakymu Nr. V-773 „Dėl Lietuvos nacionalinės sveikatos sistemos įstaigų darbuotojų, susidūrusių su galima korupcinio pobūdžio nusikalstama veika, elgesio taisyklių patvirtinimo“ | 0 | Nesupažindinami |
| 1 | Supažindinami ne visi |
| 2 | Supažindinami |
| 2.4.1.4. | Patvirtintu informacijos apie pažeidimus teikimo tvarkos aprašu (įgyvendinant Pranešėjų apsaugos įstatymo nuostatas) | 0 | Nesupažindinami |
| 1 | Supažindinami ne visi |
| 2 | Supažindinami |
| 2.4.1.5. | Kaip ir kada reikia deklaruoti privačius interesus ir kaip įstaigoje valdomi galimi interesų konfliktai (įgyvendinant Viešųjų ir privačių interesų derinimo įstatymo nuostatas) | 0 | Nesupažindinami |
| 1 | Supažindinami ne visi |
| 2 | Supažindinami |
| 2.4.2. | Organizuojami darbuotojų mokymai korupcijos prevencijos temomis pagal įstaigoje patvirtintą korupcijos prevencijos priemonių planą ar įstaigos vadovo nustatytą tvarką ir prioritetus | 0 | Įstaigos korupcijos prevencijos priemonių plane darbuotojų mokymai korupcijos prevencijos temomis neįtraukti arba įtraukti, bet mokymai neorganizuoti |
| 2 | Organizuoti mokymai ne daugiau nei trimis korupcijos prevencijos temomis ir mokymuose dalyvavo daugiau nei 10 % darbuotojų arba organizuoti mokymai daugiau nei trimis korupcijos prevencijos temomis ir mokymuose dalyvavo ne daugiau nei 10 % darbuotojų, arba nuolat rengiama ir atnaujinama dalijamoji medžiaga korupcijos prevencijos klausimais ir elektroniniu paštu išplatinta mažiau kaip 50 % darbuotojų |
| 5 | Organizuoti mokymai daugiau nei trimis korupcijos prevencijos temomis ir mokymuose dalyvavo daugiau nei 10 % darbuotojų arba nuolat rengiama ir atnaujinama dalijamoji medžiaga korupcijos prevencijos klausimais ir elektroniniu paštu išplatinta daugiau kaip 50 % darbuotojų |
| 2.4.3. | Darbuotojų, atsakingų už korupcijos prevenciją, dalyvavimas mokymuose korupcijos prevencijos klausimais | 0 | Nedalyvavo |
| 2 | Dalyvavo |
| 2.5. | **Apklausos** |  |  |
| 2.5.1. | Anoniminė darbuotojų apklausa, vykdoma siekiant įvertinti atsparumą korupcijai, o apklausų apibendrinimas pristatomas visiems darbuotojams | 0 | Apklausos nevykdomos |
| 2 | Vykdomos apklausos, su jų rezultatais supažindinami darbuotojai |
| 2.5.2. | Anoniminė pacientų apklausa (apklausiant ne mažiau nei 100 pacientų), vykdoma siekiant įvertinti pacientų požiūrį į korupciją ir galimą korupcijos paplitimą įstaigoje, o apklausų apibendrinimas pristatomas darbuotojams bei viešinamas įstaigos interneto svetainėje | 0 | Apklausos nevykdomos |
| 5 | Vykdomos apklausos, su jų apibendrintais rezultatais supažindinami darbuotojai ir rezultatai skelbiami įstaigos interneto svetainėje |
| 2.5.3. | Jei apklausos metu gauta informacijos apie galimą korupciją įstaigoje ar veiklos trūkumus, galinčius sudaryti sąlygas korupcijai pasireikšti, imtasi atitinkamų priemonių dėl gautos informacijos patikrinimo ir korupcijos prevencijos veiksmų | 0 | Gavus informacijos nebuvo imtasi atitinkamų priemonių |
| 2 | Gavus informacijos imtasi visų būtinų priemonių |
| **3.** | **Skundai dėl galimos korupcijos** |  |  |
| 3.1. | Užtikrinama, kad įstaigoje pagal kompetenciją būtų išnagrinėti gauti skundai ir pranešimai dėl galimos korupcijos | 0 | Ne visi gauti skundai ir pranešimai išnagrinėti per teisės aktuose nustatytus terminus ir priimti sprendimai |
| 2 | Visi skundai ir pranešimai išnagrinėti per teisės aktuose nustatytus terminus ir priimti sprendimai arba skundų ir pranešimų nebuvo gauta |
| 3.2. | SAM, Savivaldybėje gauta skundų ar pranešimų apie galimus korupcijos atvejus įstaigoje | 0 | Gauta ir pagal gautą informaciją ar skundą pradėtas ikiteisminis tyrimas |
| 2 | Nebuvo gauta arba buvo gauta, bet pagal gautą informaciją ar skundą ikiteisminis tyrimas nepradėtas |
| 3.3. | Valstybinėje ligonių kasoje prie Sveikatos apsaugos ministerijos ir (arba) teritorinėje ligonių kasoje gauta pacientų skundų dėl nepagrįstai savo lėšomis įsigytų vaistinių preparatų, medicinos pagalbos ir kt. priemonių stacionarinio ar ambulatorinio gydymo metu (nepriklausomai, ar buvo sutikimas, ar ne) | 0 | Buvo gauta skundų, iš kurių bent du pripažinti pagrįstais, o lėšos pacientui (-ams) negrąžintos |
| 1 | Buvo gauta skundų, iš kurių bent du pripažinti pagrįstais ir lėšos pacientui (-ams) grąžintos |
| 2 | Skundų nebuvo gauta, arba gautas tik vienas pagrįstas skundas, bet lėšos pacientui grąžintos, arba gauti skundai nepagrįsti |
| 3.4. | Pacientų skundai, pateikti įstaigai, dėl nepagrįstai savo lėšomis įsigytų vaistinių preparatų, medicinos pagalbos ir kt. priemonių stacionarinio ar ambulatorinio gydymo metu (nepriklausomai, ar buvo sutikimas, ar ne) | 0 | Buvo gauta skundų, iš kurių bent du pripažinti pagrįstais, o lėšos pacientui (-ams) negrąžintos |
| 1 | Buvo gauta skundų, iš kurių bent du pripažinti pagrįstais ir lėšos pacientui (-ams) grąžintos |
| 2 | Skundų nebuvo gauta arba gautas tik vienas pagrįstas skundas, bet lėšos pacientui grąžintos, arba gauti skundai nepagrįsti |
| **4.** | **Priemonės, skirtos skaidriam asmens sveikatos priežiūros paslaugų teikimui užtikrinti** |  |  |
| 4.1. | Įstaiga yra pasirašiusi sutartį su VĮ Registrų centru dėl išankstinės pacientų registracijos informacinės sistemos (toliau – IPR IS) naudojimo ir deklaruoja joje registracijos laikus | 0 | Neturi sutarties ar IPR IS deklaruoja ne daugiau kaip  29 % registracijos laikų |
| 5 | Turi sutartį ir IPR IS deklaruoja ne mažiau kaip 30 % registracijos laikų |

Skuodo rajono savivaldybės

12

skaidrios asmens sveikatos

priežiūros įstaigos vardo

suteikimo tvarkos aprašo

2 priedas

**ASMENS SVEIKATOS PRIEŽIŪROS ĮSTAIGOS VERTINIMO PAGAL ATSPARUMO KORUPCIJAI INDEKSĄ**

**KRITERIJŲ SĄRAŠAS**

|  |  |  |
| --- | --- | --- |
| Eil.  Nr. | Asmens sveikatos priežiūros įstaigos (toliau – ASPĮ) vertinimo rezultatai | ASPĮ atsparumo korupcijai indeksas (surinktų balų skaičius) |
| 1 | 2 | 3 |
| 1. | ASPĮ suteikiamas Skaidrios asmens sveikatos priežiūros įstaigos vardas | Nuo 68 iki 98 balų |
| 2. | ASPĮ suteikiamas Kandidatės gauti skaidrios asmens sveikatos priežiūros įstaigos vardą statusas | Nuo 37 iki 67 balų |
| 3. | ASPĮ suteikiamas ASPĮ, turinčios korupcijos rizikos veiksnių, statusas | Iki 36 balų |

\_\_\_\_\_\_\_\_\_\_\_\_\_\_\_\_\_

Skuodo rajono savivaldybės skaidrios asmens sveikatos

priežiūros įstaigos vardo suteikimo tvarkos aprašo

3 priedas

**(Vertinimo protokolo forma)**

**ASMENS SVEIKATOS PRIEŽIŪROS ĮSTAIGOS VERTINIMO PAGAL ASMENS SVEIKATOS PRIEŽIŪROS ĮSTAIGOS ATSPARUMO KORUPCIJAI INDEKSO NUSTATYMO KRITERIJUS VERTINIMO PROTOKOLAS**

ASPĮ pavadinimas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Vertinimo data: \_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| **Eil. Nr.** | **Kriterijai** | **Balai** | **Kriterijų reikšmės\*** | **Gautas balas** | **Pastabos** |
| **1.** | **Asmens sveikatos priežiūros įstaigos (toliau – įstaiga) antikorupcinė politika** |  |  |  |  |
| 1.1. | Paskirtas asmuo, įsteigtas padalinys ar sudaryta komisija, atsakingi už korupcijos prevenciją | 0 | Nepaskirtas asmuo, neįsteigtas padalinys ir nesudaryta komisija |  |  |
| 1 | Paskirtas asmuo dirba ne visu etatu arba korupcijos prevencija yra papildoma jo funkcija |
| 2 | Paskirtas asmuo (dirba visu etatu ir tai yra jo pagrindinė funkcija), įsteigtas padalinys arba sudaryta komisija |
| 1.2. | Turi ir (ar) įgyvendina korupcijos prevencijos veiksmų planą. | 0 | Neturi |  |  |
| 1 | Turi, bet daugiau nei 25 % priemonių yra vėluojama įgyvendinti nesant objektyvių priežasčių |
| 2 | Turi, bet mažiau nei 25 % priemonių yra vėluojama įgyvendinti nesant objektyvių priežasčių |
| 1.3. | Turi pasitvirtinusi Dovanų, gautų pagal tarptautinį protokolą ar tradicijas, taip pat reprezentacijai skirtų dovanų perdavimo, vertinimo, registravimo, saugojimo ir eksponavimo tvarkos aprašą | 0 | Neturi |  |  |
| 2 | Turi |
| 1.4. | Turi patvirtintus etikos ir (ar) elgesio kodeksą ar taisykles | 0 | Neturi |  |  |
| 2 | Turi |
| 1.5. | Vykdomas įstaigos veiklos sričių vertinimas – korupcijos pasireiškimo tikimybės (toliau – KPT) nustatymas | 0 | Nevykdoma |  |  |
| 2 | Vykdoma |
| 1.6. | Atlikus KPT nustatymą ir nustačius korupcijos rizikos veiksnius siūlo Skuodo rajono savivaldybės administracijos direktoriui jų šalinimo priemones | 0 | Nesiūlo |  |  |
| 2 | Siūlo, jei buvo nustatyta korupcijos rizikos veiksnių arba atlikus KPT nebuvo nustatyta korupcijos rizikos veiksnių |
| 1.7. | Užtikrinamas KPT nustatymo metu pateiktų pasiūlymų ar priemonių įgyvendinimas | 0 | Neužtikrinamas |  |  |
| 2 | Užtikrinamas arba atlikus KPT nebuvo pateikta pasiūlymų ir priemonių, nes nesustatyta korupcijos rizikos veiksnių |
| 1.8. | Užtikrinama STT teikiamose korupcijos rizikos analizės (toliau – KRA) išvadose nurodytų pasiūlymų ir rekomendacijų įgyvendinimo kontrolė ir vėlesnė jų įgyvendinimo stebėsena | 0 | Neužtikrinama |  |  |
| 2 | Užtikrinama arba nebuvo atlikta KRA, arba atlikus KRA negauta pasiūlymų ir rekomendacijų |
| 1.9. | Vykdoma viešųjų ir privačių interesų derinimo stebėsena ir kontrolė | 0 | Įstaigos vadovas, vadovo pavaduotojas, padalinio vadovas ar jo pavaduotojas buvo pripažinti pažeidę Lietuvos Respublikos viešųjų ir privačių interesų derinimo įstatymo nuostatas ir (arba) privačius interesus deklaravo mažiau nei 95 % privalančių tai daryti įstaigos darbuotojų |  |  |
| 1 | Privačius interesus deklaravo ne mažiau kaip 95 %, bet mažiau kaip 100 % privalančių tai daryti įstaigos darbuotojų ir (arba) ne mažiau kaip 2 atvejais darbuotojai (išskyrus įstaigos vadovą, vadovo pavaduotoją, padalinio vadovus ir jo pavaduotojus) buvo pripažinti pažeidę Viešųjų ir privačių interesų derinimo įstatymo nuostatas |
| 2 | Privačius interesus deklaravo 100 % privalančių tai daryti įstaigos darbuotojų ir 1 (išskyrus įstaigos vadovą, vadovo pavaduotoją, padalinio vadovus ir jo pavaduotojus) ar nė vienas darbuotojas nebuvo pripažintas pažeidęs Viešųjų ir privačių interesų derinimo įstatymo nuostatų |
| 5 | Yra |
| 1.10. | Yra patvirtintas informacijos apie Lietuvos Respublikos pranešėjų apsaugos įstatyme nurodytus pažeidimus teikimo tvarkos aprašas | 0 | Nėra |  |  |
| 2 | Yra |
| **2.** | **Antikorupcinio sąmoningumo didinimas** |  |  |  |  |
| 2.1. | **Informacijos skelbimas įstaigos interneto svetainėje** |  |  |  |  |
| 2.1.1. | Informacija interneto svetainės skiltyje „Korupcijos prevencija“ (arba kitame informacijos paskelbimo šaltinyje, į kurį pateikiamos nuorodos), skelbiama vadovaujantis Lietuvos Respublikos Vyriausybės 2003 m. balandžio 8 d. nutarimu Nr. 480 „Dėl Bendrųjų reikalavimų valstybės ir savivaldybių institucijų ir įstaigų interneto svetainėms ir mobiliosioms programoms aprašo patvirtinimo“, t. y. įstaigos vadovo patvirtintas korupcijos prevencijos veiksmų planas ir informacija apie jo vykdymą; korupcijos pasireiškimo tikimybės išvada; informacija apie korupcijos rizikos analizės išvados ir joje nurodytų pasiūlymų vykdymą; informacija, kur ir kaip pranešti apie korupciją; informacija apie subjektą, atsakingą už korupcijos prevenciją įstaigoje | 0 | Neskelbiama |  |  |
| 2 | Skelbiama ne visa, neišsami arba neatnaujinta |
| 5 | Skelbiama visa, išsami ir atnaujinta |
| 2.1.2. | Dovanų, gautų pagal tarptautinį protokolą ar tradicijas, taip pat reprezentacijai skirtų dovanų perdavimo, vertinimo, registravimo, saugojimo ir eksponavimo tvarka | 0 | Neskelbiama |  |  |
| 2 | Skelbiama |
| 2.1.3. | Etikos ir (ar) elgesio kodeksas ar taisyklės | 0 | Neskelbiama |  |  |
| 2 | Skelbiama |
| 2.1.4. | Sudaryta galimybė įstaigos interneto svetainėje pacientams pateikti savo atsiliepimus, komentarus, informaciją apie įstaigos veiklos trūkumus, apie galimas korupcinio pobūdžio veikas | 0 | Nėra galimybės |  |  |
| 5 | Yra galimybė |
| 2.1.15. | Informacija visuomenei apie įstaigoje nustatytus korupcijos ir korupcinio pobūdžio nusikalstamos veikos požymių turinčius atvejus | 0 | Neviešinama |  |  |
| 2 | Įstaigoje nebuvo nustatyta korupcijos atvejų |
| 2 | Viešinama |
| 2.2. | **Informaciniuose stenduose skelbiama informacija** |  |  |  |  |
| 2.2.1. | Informacija, į ką kreiptis, susidūrus įstaigoje su galima korupcinio pobūdžio nusikalstama veika (vadovas ar jo įgaliotas darbuotojas, padalinys ar komisija, įgalioti vykdyti korupcijos prevenciją ir kontrolę, kabineto numeris, telefono numeris, elektroninis paštas) | 0 | Neskelbiama |  |  |
| 2 | Skelbiama |
| 2.2.2. | Informacija apie įstaigos pasitikėjimo telefoną | 0 | Neskelbiama |  |  |
| 2 | Skelbiama |
| 2.2.3. | Informacija apie SAM pasitikėjimo telefoną (+370 800 66 004) | 0 | Neskelbiama |  |  |
| 2 | Skelbiama |
| 2.2.4. | Informacija apie SAM el. paštą (korupcija@sam.lt) | 0 | Neskelbiama |  |  |
| 2 | Skelbiama |
| 2.2.5. | Informacija apie STT karštosios linijos telefoną (+370 5 266 3333) | 0 | Neskelbiama |  |  |
| 2 | Skelbiama |
| 2.2.6. | Informacija apie STT el. paštą (pranesk@stt.lt) | 0 | Neskelbiama |  |  |
| 2 | Skelbiama |
| 2.3. | **Informacijos skelbimas monitoriuose** |  |  |  |  |
| 2.3.1. | Monitoriuose demonstruojami antikorupciniai klipai | 0 | Nedemonstruojami |  |  |
| 2 | Demonstruojami |
| 2.4. | **Darbuotojų antikorupcinio švietimo organizavimas** |  |  |  |  |
| 2.4.1. | Naujai priimami darbuotojai supažindinami su: |  |  |  |  |
| 2.4.1.1. | Etikos ir (ar) elgesio kodeksu ar taisyklėmis | 0 | Nesupažindinami |  |  |
| 1 | Supažindinami ne visi |
| 2 | Supažindinami |
| 2.4.1.2. | Dovanų, gautų pagal tarptautinį protokolą ar tradicijas, taip pat reprezentacijai skirtų dovanų perdavimo, vertinimo, registravimo, saugojimo ir eksponavimo tvarka | 0 | Nesupažindinami |  |  |
| 1 | Supažindinami ne visi |
| 2 | Supažindinami |
| 2.4.1.3. | Lietuvos nacionalinės sveikatos sistemos įstaigų darbuotojų, susidūrusių su galima korupcinio pobūdžio nusikalstama veika, elgesio taisyklėmis, patvirtintomis Lietuvos Respublikos sveikatos apsaugos ministro 2014 m. liepos 7 d. įsakymu Nr. V-773 „Dėl Lietuvos nacionalinės sveikatos sistemos įstaigų darbuotojų, susidūrusių su galima korupcinio pobūdžio nusikalstama veika, elgesio taisyklių patvirtinimo“ | 0 | Nesupažindinami |  |  |
| 1 | Supažindinami ne visi |
| 2 | Supažindinami |
| 2.4.1.4. | Patvirtintu informacijos apie pažeidimus teikimo tvarkos aprašu (įgyvendinant Pranešėjų apsaugos įstatymo nuostatas) | 0 | Nesupažindinami |  |  |
| 1 | Supažindinami ne visi |
| 2 | Supažindinami |
| 2.4.1.5. | Kaip ir kada reikia deklaruoti privačius interesus ir kaip įstaigoje valdomi galimi interesų konfliktai (įgyvendinant Viešųjų ir privačių interesų derinimo įstatymo nuostatas) | 0 | Nesupažindinami |  |  |
| 1 | Supažindinami ne visi |
| 2 | Supažindinami |
| 2.4.2. | Organizuojami darbuotojų mokymai korupcijos prevencijos temomis pagal įstaigoje patvirtintą korupcijos prevencijos priemonių planą ar įstaigos vadovo nustatytą tvarką ir prioritetus | 0 | Įstaigos korupcijos prevencijos priemonių plane darbuotojų mokymai korupcijos prevencijos temomis neįtraukti arba įtraukti, bet mokymai neorganizuoti |  |  |
| 2 | Organizuoti mokymai ne daugiau nei trimis korupcijos prevencijos temomis ir mokymuose dalyvavo daugiau nei 10 % darbuotojų arba organizuoti mokymai daugiau nei trimis korupcijos prevencijos temomis ir mokymuose dalyvavo ne daugiau nei 10 % darbuotojų, arba nuolat rengiama ir atnaujinama dalijamoji medžiaga korupcijos prevencijos klausimais ir elektroniniu paštu išplatinta mažiau kaip 50 % darbuotojų |
| 5 | Organizuoti mokymai daugiau nei trimis korupcijos prevencijos temomis ir mokymuose dalyvavo daugiau nei 10 % darbuotojų arba nuolat rengiama ir atnaujinama dalijamoji medžiaga korupcijos prevencijos klausimais ir elektroniniu paštu išplatinta daugiau kaip 50 % darbuotojų |
| 2.4.3. | Darbuotojų, atsakingų už korupcijos prevenciją, dalyvavimas mokymuose korupcijos prevencijos klausimais | 0 | Nedalyvavo |  |  |
| 2 | Dalyvavo |
| 2.5. | **Apklausos** |  |  |  |  |
| 2.5.1. | Anoniminė darbuotojų apklausa, vykdoma siekiant įvertinti atsparumą korupcijai, o apklausų apibendrinimas pristatomas visiems darbuotojams | 0 | Apklausos nevykdomos |  |  |
| 2 | Vykdomos apklausos, su jų rezultatais supažindinami darbuotojai |
| 2.5.2. | Anoniminė pacientų apklausa (apklausiant ne mažiau nei 100 pacientų), vykdoma siekiant įvertinti pacientų požiūrį į korupciją ir galimą korupcijos paplitimą įstaigoje, o apklausų apibendrinimas pristatomas darbuotojams bei viešinamas įstaigos interneto svetainėje | 0 | Apklausos nevykdomos |  |  |
| 5 | Vykdomos apklausos, su jų apibendrintais rezultatais supažindinami darbuotojai ir rezultatai skelbiami įstaigos interneto svetainėje |
| 2.5.3. | Jei apklausos metu gauta informacijos apie galimą korupciją įstaigoje ar veiklos trūkumus, galinčius sudaryti sąlygas korupcijai pasireikšti, imtasi atitinkamų priemonių dėl gautos informacijos patikrinimo ir korupcijos prevencijos veiksmų | 0 | Gavus informacijos nebuvo imtasi atitinkamų priemonių |  |  |
| 2 | Gavus informacijos imtasi visų būtinų priemonių |
| **3.** | **Skundai dėl galimos korupcijos** |  |  |  |  |
| 3.1. | Užtikrinama, kad įstaigoje pagal kompetenciją būtų išnagrinėti gauti skundai ir pranešimai dėl galimos korupcijos | 0 | Ne visi gauti skundai ir pranešimai išnagrinėti per teisės aktuose nustatytus terminus ir priimti sprendimai |  |  |
| 2 | Visi skundai ir pranešimai išnagrinėti per teisės aktuose nustatytus terminus ir priimti sprendimai arba skundų ir pranešimų nebuvo gauta |
| 3.2. | SAM, Savivaldybėje gauta skundų ar pranešimų apie galimus korupcijos atvejus įstaigoje | 0 | Gauta ir pagal gautą informaciją ar skundą pradėtas ikiteisminis tyrimas |  |  |
| 2 | Nebuvo gauta arba buvo gauta, bet pagal gautą informaciją ar skundą ikiteisminis tyrimas nepradėtas |
| 3.3. | Valstybinėje ligonių kasoje prie Sveikatos apsaugos ministerijos ir (arba) teritorinėje ligonių kasoje gauta pacientų skundų dėl nepagrįstai savo lėšomis įsigytų vaistinių preparatų, medicinos pagalbos ir kt. priemonių stacionarinio ar ambulatorinio gydymo metu (nepriklausomai, ar buvo sutikimas, ar ne) | 0 | Buvo gauta skundų, iš kurių bent du pripažinti pagrįstais, o lėšos pacientui (-ams) negrąžintos |  |  |
| 1 | Buvo gauta skundų, iš kurių bent du pripažinti pagrįstais ir lėšos pacientui (-ams) grąžintos |
| 2 | Skundų nebuvo gauta, arba gautas tik vienas pagrįstas skundas, bet lėšos pacientui grąžintos, arba gauti skundai nepagrįsti |
| 3.4. | Pacientų skundai, pateikti įstaigai, dėl nepagrįstai savo lėšomis įsigytų vaistinių preparatų, medicinos pagalbos ir kt. priemonių stacionarinio ar ambulatorinio gydymo metu (nepriklausomai, ar buvo sutikimas, ar ne) | 0 | Buvo gauta skundų, iš kurių bent du pripažinti pagrįstais, o lėšos pacientui (-ams) negrąžintos |  |  |
| 1 | Buvo gauta skundų, iš kurių bent du pripažinti pagrįstais ir lėšos pacientui (-ams) grąžintos |
| 2 | Skundų nebuvo gauta arba gautas tik vienas pagrįstas skundas, bet lėšos pacientui grąžintos, arba gauti skundai nepagrįsti |
| **4.** | **Priemonės, skirtos skaidriam asmens sveikatos priežiūros paslaugų teikimui užtikrinti** |  |  |  |  |
| 4.1. | Įstaiga yra pasirašiusi sutartį su VĮ Registrų centru dėl išankstinės pacientų registracijos informacinės sistemos (toliau – IPR IS) naudojimo ir deklaruoja joje registracijos laikus | 0 | Neturi sutarties ar IPR IS deklaruoja ne daugiau kaip  29 % registracijos laikų |  |  |
| 5 | Turi sutartį ir IPR IS deklaruoja ne mažiau kaip 30 % registracijos laikų |

|  |  |
| --- | --- |
| **Iš viso surinkta balų:** |  |
| **Pagal surinktą balų skaičių, ASPĮ siūloma įrašyti į:**  (pažymėti tinkamą variantą) | o **Skaidrių ASPĮ sąrašą**  o **Kandidačių skaidrios ASPĮ vardui gauti sąrašą**  o **ASPĮ, turinčių korupcijos rizikos veiksnių, sąrašą.** |

**Asmens sveikatos priežiūros įstaigos vertinimo darbo grupės nariai:**

|  |  |
| --- | --- |
| **Vardas, pavardė** | **Parašas** |
|  |  |
|  |  |
|  |  |
|  |  |
|  |  |
|  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_