**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2024 M. KOVO 28 D. SPRENDIMO NR. T9-59 „DĖL PRITARIMO PROJEKTO „SVEIKATOS CENTRO SUDĖTYJE TEIKIAMŲ SVEIKATOS PRIEŽIŪROS PASLAUGŲ INFRASTRUKTŪROS MODERNIZAVIMAS“ RENGIMUI IR FINANSAVIMUI“ PAKEITIMO**

2024 m. gegužės 23 d. Nr. T10-125

Skuodas

**1. Parengto sprendimo projekto tikslas ir uždaviniai.**

Sprendimo tikslas – pakeisti įsteigto Skuodo rajono savivaldybės sveikatos centro veikloje dalyvaujančių asmens sveikatos priežiūros įstaigų sudėtį. Gautas VšĮ Regioninės Mažeikių ligoninės 2024-05-20 raštas „Dėl sutarčių nutraukimo“ (pridedamas).

**2. Siūlomos teisinio reguliavimo nuostatos.**

Lietuvos Respublikos sveikatos apsaugos ministro 2023 m. gegužės 22 d. įsakymas Nr. V-589 „Dėl Sveikatos centrui priskiriamų sveikatos priežiūros paslaugų teikimo organizavimo tvarkos aprašo patvirtinimo“.

**3. Laukiami rezultatai.**

Bus keičiamos Skuodo rajono savivaldybės sveikatos priežiūros įstaigų, teikiančių sveikatos centrui priskiriamas sveikatos priežiūros paslaugas, Bendradarbiavimo ir Jungtinės veiklos sutartys, nes VšĮ Regioninė Mažeikių ligoninė nebeteiks antrinės ambulatorinės specializuotos asmens sveikatos priežiūros chirurgijos (arba abdominalinės chirurgijos) paslaugų. Minėtas paslaugas teiks VšĮ Respublikinė Klaipėdos ligoninė.

**4. Lėšų poreikis sprendimui įgyvendinti ir jų šaltiniai.**

Lietuvos Respublikos sveikatos apsaugos ministro 2023 m. rugpjūčio 1 d. įsakymu Nr. V-879 „Dėl Regioniniu bendradarbiavimo modeliu pagrįsto asmens sveikatos priežiūros įstaigų modernizavimo plano patvirtinimo“ buvo patvirtintas Regioniniu bendradarbiavimo modeliu pagrįstas asmens sveikatos priežiūros įstaigų modernizavimo planas. Jame numatytos lėšos sveikatos centrui priskiriamoms sveikatos priežiūros paslaugoms teikti (reikiamai infrastruktūrai modernizuoti).

|  |  |  |  |  |  |  |  |
| --- | --- | --- | --- | --- | --- | --- | --- |
| **Savivaldybė** | **Pirminė ambulatorinė asmens sveikatos priežiūra, eurai** | | | **Antrinio lygio ambulatorinė specializuota asmens sveikatos priežiūra,** **ambulatorinė chirurgija, dienos chirurgija, dienos stacionaras, skubioji pagalba, eurai** | | | **Bendra savivaldybei skiriama suma, eurai** |
| **Bazinė lėšų dalis, eurai** | **Papildoma lėšų dalis, eurai** | **Iš viso** | **Bazinė lėšų dalis, eurai** | **Papildoma lėšų dalis, eurai** | **Iš viso** |
| 1 | 2 | 3 | 4 | 5 | 6 | 7 | 8 |
| Skuodo rajono | 168 393 | - | 168 393 | 698 286 | - | 698 286 | 866 679 |

**5. Sprendimo projekto autorius ir (ar) autorių grupė.**

Rengėja ir pranešėja – Skuodo rajono savivaldybės administracijos patarėja, atliekanti savivaldybės parengties pareigūno funkcijas, laikinai pavaduojanti savivaldybės gydytoją (vyriausiąjį specialistą), Edita Jautakienė.