**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO MOSĖDŽIO GIMNAZIJOS STRUKTŪROS PERTVARKOS IR SKUODO RAJONO SAVIVALDYBĖS TARYBOS 2020 M. BIRŽELIO 25 D. SPRENDIMO NR. T9-140 „DĖL SKUODO RAJONO MOSĖDŽIO GIMNAZIJOS NUOSTATŲ NAUJOS REDAKCIJOS PATVIRTINIMO“ PAKEITIMO**

2024 m. gegužės 23 d. Nr. T10-126

Skuodas

1. **Parengto sprendimo projekto tikslas ir uždaviniai.**

Tarybos sprendimo tikslas – įsteigti Skuodo rajono Mosėdžio gimnazijos Ylakių vidurinio ugdymo skyrių, kuris suteiktų galimybę Skuodo rajono Ylakių gimnazijos III gimnazijos klasės mokiniams 2024–2025 m. m. ir 2025–2026 m. m. IV gimnazijos klasės mokiniams įgyti vidurinį išsilavinimą arčiausiai savo gyvenamosios vietos.

**2. Siūlomos teisinio reguliavimo nuostatos.**

Vadovaujantis Lietuvos Respublikos vietos savivaldos įstatymo 15 straipsnio 2 dalies 16 punktu, Lietuvos Respublikos biudžetinių įstaigų įstatymo 4 straipsnio 3 dalies 4, 5 punktais, 4 dalimi, Lietuvos Respublikos švietimo įstatymo 44 straipsnio 4 ir 5 dalimis, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, 20 punktu, Skuodo rajono savivaldybės tarybos 2024 m. balandžio 25 d. sprendimo Nr. T9-83 „Dėl Skuodo rajono savivaldybės tarybos 2022 m. kovo 24 d. sprendimo Nr. T9-39 „Dėl Skuodo rajono savivaldybės mokyklų tinklo pertvarkos 2022–2026 metų bendrojo plano patvirtinimo“ pakeitimo“ 1 priedo 2.1 ir 3 papunkčiais, nuo 2024 m. rugsėjo 1 d. Skuodo rajono Ylakių gimnazijos patalpose veiks Skuodo rajono Mosėdžio gimnazijos Ylakių gimnazijos vidurinio ugdymo skyrius su III gimnazijos klase. Šiuo sprendimu bus išlaikomas Skuodo rajono Ylakių gimnazijos statusas.

**3. Laukiami rezultatai.**

Priėmus sprendimo projektą Ylakių gimnazijos III gimnazijos klasės mokiniai įgis vidurinį išsilavinimą savo gyvenamojoje vietoje.

**4. Lėšų poreikis sprendimui įgyvendinti ir jų šaltiniai.**

Skuodo rajono Mosėdžio gimnazijos Ylakių vidurinio ugdymo skyriaus III gimnazijos klasės ugdymo planui vykdyti reikalingi 2,21 mokytojo etato, kurių išlaikymui bus skiriama mokymo lėšų apie 62 000 eurų metams.

**5. Sprendimo projekto autorius ir (ar) autorių grupė.**

Rengėja – Skuodo rajono savivaldybės administracijos Švietimo ir sporto skyriaus vyriausioji specialistė Aušra Budrikienė.