|  |
| --- |
| **SKUODO RAJONO SAVIVALDYBĖS TARYBA** |
| **SPRENDIMAS**  **DĖL SKUODO RAJONO MOSĖDŽIO GIMNAZIJOS STRUKTŪROS PERTVARKOS IR SKUODO RAJONO SAVIVALDYBĖS TARYBOS 2020 M. BIRŽELIO 25 D. SPRENDIMO NR. T9-140 „DĖL SKUODO RAJONO MOSĖDŽIO GIMNAZIJOS NUOSTATŲ NAUJOS REDAKCIJOS PATVIRTINIMO“ PAKEITIMO** |
|  |
| 2024 m. gegužės 23 d. Nr. T10-126 |
| Skuodas |

Vadovaudamasi Lietuvos Respublikos vietos savivaldos įstatymo 15 straipsnio 2 dalies 16 punktu, Lietuvos Respublikos biudžetinių įstaigų įstatymo 7 straipsnio 6 dalimi, Lietuvos Respublikos švietimo įstatymo 43 straipsnio 3 dalimi, 44 straipsnio 4 ir 5 dalimis, Skuodo rajono savivaldybės tarybos 2022 m. kovo 24 d. sprendimu Nr. T9-39 „Dėl Skuodo rajono savivaldybės mokyklų tinklo pertvarkos 2022–2026 metų bendrojo plano patvirtinimo“ patvirtinto Skuodo rajono savivaldybės mokyklų tinklo pertvarkos 2022–2026 metų bendrojo plano 1 priedu bei atsižvelgdama į Skuodo rajono savivaldybės mero 2024 m. gegužės 23 d. teikimą Nr. R2-1263 „Dėl Skuodo rajono Mosėdžio gimnazijos nuostatų patvirtinimo“, Skuodo rajono savivaldybės taryba nusprendžia:

1. Pertvarkyti Skuodo rajono Mosėdžio gimnazijos struktūrą įsteigiant Skuodo rajono Mosėdžio gimnazijos Ylakių vidurinio ugdymo skyrių, buveinės adresas: Mokyklos g. 5, Ylakių mstl., LT-98349 Skuodo r. sav., kuris nuo 2024 m. rugsėjo 1 d. vykdys vidurinio ugdymo programą III gimnazijos klasėje, o nuo 2025 m. rugsėjo 1 d. – IV gimnazijos klasėje.

2. Pakeisti Skuodo rajono Mosėdžio gimnazijos nuostatus, patvirtintus Skuodo rajono savivaldybės tarybos 2020 m. birželio 25 d. sprendimu Nr. T9-140 „Dėl Skuodo rajono Mosėdžio gimnazijos nuostatų naujos redakcijos patvirtinimo“, ir išdėstyti juos nauja redakcija (pridedama).

3. Įgalioti Skuodo rajono Mosėdžio gimnazijos direktorę Audronę Šverienę pasirašyti šio sprendimo 2 punktu patvirtintus nuostatus ir teisės aktų nustatyta tvarka įregistruoti juos Juridinių asmenų registre bei atlikti visus veiksmus, susijusius su šiuo pavedimu.

4. Pavesti Skuodo rajono Mosėdžio gimnazijos ir Skuodo rajono Ylakių gimnazijos direktoriams apie šio sprendimo 1 punkte nurodyto skyriaus steigimą raštu pranešti visiems mokiniams ir mokyklų darbuotojams ne vėliau kaip per 1 mėnesį nuo sprendimo priėmimo dienos.

5. Pripažinti netekusiu galios Skuodo rajono savivaldybės tarybos 2023 m. vasario 23 d. sprendimą Nr. T9-19 „Dėl Skuodo rajono savivaldybės tarybos 2020 m. birželio 25 d. sprendimo Nr. T9-140 „Dėl Skuodo rajono Mosėdžio gimnazijos nuostatų naujos redakcijos patvirtinimo“ pakeitimo“.

6. Nustatyti, kad šis sprendimas įsigalioja 2024 m. birželio 1 d.

7. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Aušra Budrikienė, tel. (8 440) 73 917