|  |  |
| --- | --- |
|  | PATVIRTINTA  Skuodo rajono savivaldybės tarybos  2024 m. gegužės 16 d. sprendimu NR. T10-96 |

**SKUODO RAJONO SAVIVALDYBĖS VIEŠOJO SEKTORIAUS SUBJEKTŲ GRUPĖS**

**2023 METŲ VEIKLOS ATASKAITA**

**MERO PRANEŠIMAS**

Mero pareigas pradėjau eiti nuo 2023 m. balandžio mėn. Pirmi darbo metai buvo kupini iššūkių ir atradimų. Pats didžiausias iššūkis – iš esmės pasikeitusios Vietos savivaldos įstatymo nuostatos, reglamentuojančios savivaldybės mero funkcijas ir atsakomybes, kai mero institucija tapo vykdomąja institucija. Su iššūkiais padėjo susidoroti suformuota komanda ir didelę patirtį turintys Savivaldybės administracijos darbuotojai.

Komanda darbus pradėjo kryptingai, vadovaudamasi Skuodo rajono savivaldybės 2020–2025 m. strateginiu plėtros planu (toliau – SPP), 2023–2025 m. strateginiu veiklos planu (toliau – SVP), Skuodo rajono savivaldybės 2023 m. biudžetu, parengtu 2019–2023 m. mero kadencijos komandos. Todėl pirmą pusmetį prioritetas buvo skirtas pradėtų darbų tęstinumui, paraleliai analizuojant situaciją, identifikuojant problemas, ieškant efektyviausių problemų sprendimo būdų. Antrą pusmetį didžiausias dėmesys buvo skiriamas naujų darbų planavimui – Skuodo rajono savivaldybės 2024–2026 metų strateginio veiklos plano, 2024 m. biudžeto rengimui. Planavimo procese buvo vadovaujamasi naujosios valdančiosios koalicijos prioritetais, rajono gyventojų poreikiais. Parengta ir pritaikyta nauja planavimo metodika, kuri suteikė įstaigų vadovams, seniūnams daugiau savarankiškumo įgyvendinant jiems pavestas funkcijas ir naudojant gautus asignavimus.

Skuodo rajono savivaldybės strateginiuose dokumentuose suformuluota misija – kurti patogų gyvenimą Skuodo krašto gyventojams. Visi sprendimai 2023 m. buvo priimami laikantis šios nuostatos.

2023 m. pavasarį, norint geriau suprasti rajono gyventojų, verslo, ūkininkų, įstaigų problemas ir lūkesčius, rengti susitikimai seniūnijose. Po pokalbių su gyventojais susidarėme nuomonę, kad rajono gyventojai mato ir identifikuoja juos asmeniškai liečiančius nepatogumus ir problemas – vietinių kelių būklę, vietinio susisiekimo transporto maršrutus. Taip pat periodiškai organizuoti susitikimai su verslo, žemdirbių atstovais, švietimo, socialinių paslaugų įstaigų atstovais.

2023 m. aktyviai dalyvauta Klaipėdos regiono plėtros tarybos kolegijos veikloje. 2023 m. pradėtas rengti Klaipėdos regiono 2022–2030 metų plėtros planas (toliau – KRPP). Skuodo rajono savivaldybės vardu į KRPP pasiūlyta įtraukti 11 projektų, kurių bendra vertė 17,7 mln. Eur (iš jų 13,5 mln. ES lėšos). Metų eigoje aktyviai ir nuosekliai dirbome generuodami projektų, siūlomų įtraukti į KRPP, idėjas, ieškodami aktualiausių ir efektyviausių sprendinių. Visi projektai orientuoti į viešųjų paslaugų kokybės ir prieinamumo gerinimą. Švietimo srityje bus investuojama į ugdymo įstaigų infrastruktūros pritaikymą neįgaliesiems, socialinėje srityje – į socialinio būsto ir apsaugoto būsto plėtrą, Krizių centro patalpų įrengimą, viešojo transporto srityje – į vieningos ir integruotos viešojo transporto Klaipėdos regione sistemos kūrimą, turizmo srityje – į gamtos ir kultūros objektų pritaikymą lankymui, įrengiant pėsčiųjų ir dviračių taką pagal „Skuodo jūros“ pakrantę, aplinkosaugos srityje – įrengta didelių gabaritų atliekų surinkimo aikštelė Raudonių kaime, atnaujinami ir įrengiami nauji geriamojo vandens tiekimo ir nuotekų tvarkymo tinklai.

Į KRPP pasiūlyta įtraukti projektą, kurio lėšomis būtų sutvarkyti ir pasiūlyti potencialiems investuotojams 3 sklypai. Investuotojų pritraukimas 2023 m. buvo viena iš prioritetinių sričių – metų pabaigoje Lenkimų miestelyje pastatą nupirko ir kurtis pradėjo nauja verslo įmonė. Iš viso rajone 2023 m. įsikūrė 27 naujos verslo įmonės. Viena iš savivaldybės savarankiškųjų funkcijų yra sąlygų verslo ir turizmo plėtrai sudarymas ir šios veiklos skatinimas. Įgyvendinant šią funkciją, aktyviai bendradarbiauta su Skuodo rajono verslininkų asociacija, rengtos mero ir verslo popietės, kurių metu aptartos verslui aktualios problemos ir jų sprendimo būdai.

2023 m. dalyvauta veiklose, skirtose įgyvendinti Klaipėdos regiono specializacijos iki 2030 m. strategiją. Šioje strategijoje numatytos dvi specializacijos kryptys, kurios aktualios ir Skuodo rajono savivaldybei – bioekonomika ir turizmas. Skuodiškiai aktyviai dalyvavo projektuose: „Baltijos šalių savivaldybių maisto koalicija“ (ieškoma priimtiniausių variantų, kaip maitinimą mokyklose padaryti kuo sveikesniu ir saugesniu), „Inovatyvūs sprendimai kaimiškų vietovių maisto gamintojams: veiklos įvairinimo skatinimas, teikiant kulinarinio turizmo paslaugas“ (aktualu žemės ūkio produkcijos perdirbėjams), „Pakartotinis vandens naudojimas Baltijos jūros regione, stiprinant vietos lygmens gebėjimus“, „Baltijos šalių dviračių turizmo gerinimas“.

Taip pat teko aktyviai įsijungti į Klaipėdos regiono pasiekiamumo ir žinomumo didinimo 2024–2026 metų programos rengimą. Programos tikslas – kurti palankią ekonominę aplinką verslui ir investicijoms, efektyviai išnaudoti regiono turizmo potencialą bei jo žinomumą tarptautiniame kontekste.

Projektinėje srityje 2023 m. buvo idėjų generavimo ir planavimo metai. Praktiškai įgyvendinamų projektų nebuvo, nes 2014–2020 m. laikotarpio projektai užbaigti, o 2021–2027 m. laikotarpio dar neprasidėjo.

Švietimo srityje 2023 m. dėmesys skirtas ugdymo įstaigų bendruomenių iniciatyvų skatinimui ir aktyvinimui. Rajone daugėja vaikų, turinčių specialiųjų ugdymo poreikių, reikia daugiau švietimo pagalbos specialistų. Iš valstybės biudžeto skiriamos dotacijos nepakanka, todėl 2023 m. iš savivaldybės biudžeto švietimo pagalbos specialistų darbo užmokesčiui skirta 217,7 tūkst. Eur. 2023 m. buvo patvirtintas „Tūkstantmečio mokyklų“ programos pažangos planas, pagal kurį Skuodo rajono ugdymo įstaigas pasieks 1,7 mln. Eur investicijų. Norisi pasidžiaugti, kad ugdymo įstaigos 2023 m. garsino rajoną – Mosėdžio gimnazija horizontaliųjų konsultacijų idėją pristatė Lietuvos Respublikos Prezidento G. Nausėdos inicijuotai Švietimo pažangos asamblėjai.

Sprendžiant socialines rajono problemas, išplėstas socialinių paslaugų spektras (naujos paslaugos – laikino apnakvindinimo krizinėse situacijose atsidūrusiems asmenims, palydėjimo paslauga jaunuoliams ir kt.), padidintos paslaugų apimtys (integralios pagalbos, pagalbos į namus), atidarytas VšĮ Ylakių globos namų Barstyčių filialas.

2023 m., siekiant pagerinti pirminės sveikatos priežiūros įstaigų teikiamų paslaugų kokybę ir prieinamumą, praplėstas Skuodo pirminės sveikatos priežiūros centro teikiamų paslaugų spektras – pradėtos teikti psichikos sveikatos specialistų (taip pat ir psichologo), gydytojo chirurgo konsultacijos. Sprendžiant gydytojų trūkumo problemą, Skuodo ir Mosėdžio pirminės sveikatos priežiūros centruose steigtos rezidentų bazės, sukurta patraukli gydytojų motyvavimo dirbti Skuodo rajone programa.

Kultūros ir turizmo srityje sėkmingai vyko iš anksto suplanuoti renginiai ir kartu buvo ieškoma naujų veiklos formų, būdų, kad renginiai labiau atitiktų paslaugų vartotojų poreikius, kad paslaugos būtų maksimaliai prieinamos ir kokybiškos. Didesnis dėmesys skirtas saviveiklinių kolektyvų veiklos aktyvinimui.

Kad problemos būtų sprendžiamos kuo operatyviau ir efektyviau, mero komanda surengė rajono gyventojų ar suinteresuotų grupių susitikimus su Aplinkos, Ekonomikos ir inovacijų, Žemės ūkio ministerijų ministrais ar viceministrais. Iš viso surengti 4 tokie susitikimai. Taktika pasiteisino, nes gyventojai ar jų grupės turi galimybę patys paklausti ir gauti atsakymus rūpimais klausimais tiesiai iš ministerijų atstovų.

Aštrėjanti geopolitinė situacija įtakojo ir Skuodo rajono savivaldybės veiklą. Skubos tvarka teko rengti evakuacijos, priedangų planus, mokymus seniūnams, įstaigų vadovams, nevyriausybinėms organizacijoms, socialinių įstaigų gyventojams.

Didesnio nei įprastai dėmesio sulaukė nevyriausybinis sektorius – surengti mokymai nevyriausybinių organizacijų (toliau – NVO) veiklos teisinio reguliavimo klausimais, projektų paraiškų ir kitais nevyriausybinių organizacijų veiklai aktualiais klausimais. 2023 m. savivaldybės biudžeto lėšomis finansuota 15 NVO projektų, su 4 NVO sudarytos bendrojo finansavimo sutartys, 16 NVO kompensuotos komunalinės patalpų išlaikymo išlaidos. Savivaldybės biudžeto lėšomis remiamos tradicinių religinių bendruomenių, sodininkų bendrijų iniciatyvos. Didelio populiarumo sulaukė dalyvaujamojo biudžeto konkursas – finansuotos ir įgyvendintos dvi idėjos.

Skatinant gyventojus laikytis aplinkosauginių reikalavimų, 2023 m. 65 rajono gyventojams kompensuota dalis individualių nuotekų surinktuvų įrengimo išlaidų.

Skaudi ir įsisenėjusi problema, identifikuota 2023 m. – gyventojai vangiai naudojasi įstatymu jiems suteikta teise dalyvauti sprendimų priėmime. Gaila, bet efektyvaus problemos sprendimo būdo ar metodo nepavyko surasti. Šios problemos sprendimo paieškos bus tęsiamos 2024 m.

Norisi pagirti seniūnus už tai, kad rajono miesteliai ir kaimai visada švarūs, žydintys ir saugūs. UAB „Skuodo vandenys“ rūpinosi, kad gyventojams netrūktų švaraus vandens, kad nuotekos būtų sutvarkytos. UAB „Skuodo šiluma“ kolektyvo dėka įstaigose ir daugiabučių namų gyventojų butuose buvo šilta ir jauku. UAB „Skuodo autobusai“ kolektyvas saugiai vežė, mandagiai aptarnavo rajono gyventojus.

Švietimo, socialinių paslaugų, kultūros ir kitų biudžetinių ir viešųjų įstaigų kolektyvai dirbo, kad mums, mūsų šeimoms būtų patogu gyventi Skuodo rajone. Nuoširdžiai dėkoju už atsakingą darbą.

2023 m. pabaigoje Skuodo rajono savivaldybei įteiktas Europos Tarybos ženklas už nepriekaištingą demokratinį valdymą (ELoGE). Džiaugiuosi ir dėkoju buvusiam Savivaldybės merui Petrui Pušinskui ir jo komandai, visiems Savivaldybės administracijos darbuotojams, nes šis apdovanojimas – tai kelių metų atsakingo darbo išdava.

**I SKYRIUS**

**STRATEGINIO VEIKLOS PLANO ĮGYVENDINIMAS**

Skuodo rajono savivaldybės viešojo sektoriaus grupę sudaro 23 viešojo sektoriaus subjektai. Viešojo sektoriaus subjektų grupės ataskaita (toliau – Savivaldybės metinė veiklos ataskaita) parengta vadovaujantis viešojo sektoriaus subjektų metinių ataskaitų rinkiniuose pateikta informacija. Skuodo rajono savivaldybės 2023–2025 metų SVP suformuluoti 3 strateginiai tikslai, kurie aktualūs visiems Skuodo rajono savivaldybės viešojo sektoriaus subjektams. Strateginių tikslų įgyvendinimui išmatuoti suformuluoti 7 efekto kriterijai:

1. Švietimo paslaugų kokybe ir prieinamumu patenkintų gyventojų dalis, proc.,
2. Socialinių paslaugų kokybe patenkintų gyventojų dalis, proc.,
3. Gyventojų, patenkintų teikiamų pirminės sveikatos priežiūros paslaugų kokybe ir prieinamumu, dalis, proc.
4. Gyventojų, patenkintų kultūros paslaugų prieinamumu ir kokybe, dalis proc.
5. Gyventojų, pasitenkintų savivaldybės teikiamų paslaugų kokybe ir prieinamumu, dalis, proc.
6. Verslumo lygis rajone (smulkaus ir vidutinio verslo skaičius/1000 gyv.).
7. Viešosios materialinės investicijos, tenkančios 1000 gyventojų, Eur.

Išsamesnė informacija apie tai, kas įtakojo efekto kriterijų reikšmes, pateikiama ataskaitos 1 priedo 1–6 lentelėse.

Skuodo rajono savivaldybės 2023–2025 metų strateginis veiklos planas įgyvendintas sėkmingai – efektyviai ir taupiai naudojant viešąsias lėšas, siekiant maksimalios viešosios naudos. Apie 80 proc. rajono gyventojų yra patenkinti teikiamų viešųjų paslaugų kokybe ir prieinamumu. 2023 m. tikslų įgyvendinimui panaudota 38 971,8 tūkst. Eur lėšų.

**II SKYRIUS**

**KONTEKSTO (APLINKOS) ANALIZĖ**

Pagrindiniai išoriniai veiksniai, turėję įtakos strateginių tikslų įgyvendinimui, yra karo Ukrainoje padariniai – žaliavų tiekimo dėl karo sutrikimas ir energetinių išteklių kainų išaugimas, verslo neužtikrintumas dėl ateities, bendras pasaulio ekonomikos aktyvumo mažėjimas, Europos centrinio banko vykdoma monetarinė politika. Visi tai įtakoja ir Skuodo rajono savivaldybės veiklos rezultatus ir tendencijas.

Nedarbo lygis šalyje nėra aukštas. Tiek verslo, tiek viešajame sektoriuose pastebimas darbuotojų stygius. Viešajame sektoriuje ypač trūksta kvalifikuotų specialistų.

LR valstybės vykdoma regioninė politika neskatina jaunų, kvalifikuotų specialistų kurtis regionuose. LR regioninės politikos įstatyme numatyta, kad socialiniai-ekonominiai skirtumai tarp regiono savivaldybių bus mažinami įgyvendinant regionų 2023–2030 metų plėtros planus. Klaipėdos regiono plėtros planas 2023 m. pradėtas rengti, suplanuoti projektai, kurie bus įgyvendinti regionų plėtrai skirtomis lėšomis.

Skuodo rajono savivaldybė yra viena iš sparčiausiai senstančių savivaldybių. Vis dar aktualia problema išlieka gyventojų skaičiaus mažėjimas, ypač darbingo amžiaus gyventojų santykinės dalies mažėjimas – tai turi tiesioginės įtakos savivaldybės biudžeto pajamoms, socialinių programų apimtims. Tai viena iš priežasčių, kodėl rajono strateginiuose dokumentuose ir metų biudžete didesnis dėmesys ir didesnė dalis lėšų skiriama socialinei sričiai. Sparčiai senstantys rajono gyventojai – gyventojų medianinis amžius siekia net 49 metus, kai tuo metu Klaipėdos apskrityje tik 43 metus, šalyje – 44 metus. Gyventojų struktūra turi įtakos ir tam, kad labai trūksta kvalifikuotų specialistų ir ugdymo įstaigų vadovų. Tai tiesiogiai lemia teikiamų viešųjų paslaugų struktūrą, kokybę ir prieinamumą.

**III SKYRIUS**

**STRATEGINIŲ TIKSLŲ ĮGYVENDINIMAS**

SVP buvo iškelti 3 strateginiai tikslai:

1. Užtikrinti aukštą teikiamų viešųjų paslaugų kokybę ir prieinamumą.
2. Didinti rajono konkurencingumą kryptingai vystant infrastruktūrą ir sudarant palankias sąlygas verslui.
3. Gerinti gyvenimo kokybę, skatinant gyventojų aktyvumą, palaikant švarią ir saugią gyvenamąją aplinką.

Pirmą strateginį tikslą įgyvendino visos Skuodo rajono savivaldybės biudžetinės ir viešosios įstaigos, šis tikslas aktualus visoms SVP programoms.

Antras strateginis tikslas aktualus SVP 5 ir 6 programai, šioje srityje veikiančioms įstaigoms.

Trečias strateginis tikslas aktualus SVP 3 ir 5 programoms.

Lėšos buvo suplanuotos pagal SVP iškeltus strateginius tikslus.

1 lentelė. Informacija apie 1 strateginio tikslo įgyvendinimui skirtų lėšų panaudojimą

|  |
| --- |
| **1 STRATEGINIS TIKSLAS – UŽTIKRINTI AUKŠTĄ TEIKIAMŲ VIEŠŲJŲ PASLAUGŲ KOKYBĘ IR PRIEINAMUMĄ** |
| |  |  |  |  |  |  | | --- | --- | --- | --- | --- | --- | | Programos kodas | Programos pavadinimas | Asignavimų panaudojimas (tūkst. Eur) | | | | | Asignavimų planas | Patikslintas asignavimų planas | Panaudota  asignavimų | Panaudota asignavimų (proc.) | | 1 | 2 | 3 | 4 | 5 | 6 | |  | Ugdymo kokybės ir mokymosi aplinkos užtikrinimo programa |  | 10 805,9 | 10 749,9 | 99,4 | |  | Socialinės paramos ir sveikatos apsaugos paslaugų kokybės ir prieinamumo gerinimo programa |  | 16 385,3 | 16 228,0 | 99,1 | | 3. | Kultūros ir turizmo, sporto, jaunimo ir bendruomenių veiklos aktyvinimo programa |  | 29,8 | 28,7 | 96,3 | | 4. | Savivaldybės valdymo ir pagrindinių funkcijų vykdymo programa |  | 4 533,8 | 4 380,6 | 96,6 | | 5. | Tvarios ir saugios aplinkos kūrimo, verslo ir žemės ūkio plėtros programa |  | 3,0 | 3,0 | 100,0 | | 6. | Infrastruktūros ir investicijų plėtros programa |  | 3 268,1 | 3 240,7 | 99,2 | |  | **Iš viso** |  | **35 025,9** | **34 630,9** | **98,9** | | *Iš jų ES ir kita tarptautinė finansinė parama* | |  | 163,3 | 163,3 | 100 | | Pastabos:  1. 2023–2025 metų strateginio veiklos plano:  1.1. 1 programos, 2 programos ir 4 programos visos priemonės skirtos I strateginio tikslo įgyvendinimui.  1.2. I strateginio tikslo įgyvendinimui skirtos šios 3 programos priemonės: 3.1.1.12. ir 3.1.2.1.  1.3. I strateginio tikslo įgyvendinimui skirtos šios 5 programos priemonės: 5.1.2.1  1.4. I strateginio tikslo įgyvendinimui skirtos šios 6 programos priemonės: 6.1.1.2., 6.1.1.4., 6.1.2.1., 6.1.2.2., 6.2.1.23, 6.2.2.6., 6.2.5.1.  Didžioji dalis 2023 m. biudžeto lėšų, kaip ir ankstesniais metais, tenka I strateginio tikslo – užtikrinti aukštą teikiamų viešųjų paslaugų kokybę ir prieinamumą – įgyvendinimui. Šio tikslo siekia visos biudžetinės įstaigos. 47 proc. šio tikslo įgyvendinimui skirtų lėšų tenka II programai „Socialinės paramos ir sveikatos apsaugos paslaugų kokybės ir prieinamumo gerinimas“, 31 proc. – I programai „Ugdymo kokybės ir mokymosi aplinkos užtikrinimo programai“, 13 proc. – IV programai „Savivaldybės valdymo ir pagrindinių funkcijų užtikrinimo programa“ (1 lentelė ir 1 pav.).    1 pav. Tikslo įgyvendinimo asignavimai pagal programas  Ugdymo kokybės ir mokymosi aplinkos užtikrinimo programos veikloms 2023 m. skirta 10,7 mln. Eur, panaudota 99,4 proc. lėšų. Didžioji dalis nepanaudotų lėšų yra įstaigų pajamos už teikiamas paslaugas. Pajamas už teikiamas paslaugas įstaigos naudoja taupiai, planuodamos per kelis metus sutaupyti didesnei investicijai, pvz., automobilio pirkimui, patalpų remontui ar pan.  Socialinės paramos ir sveikatos apsaugos paslaugų kokybės ir prieinamumo gerinimo programos 95 proc. veiklų ir asignavimų skiriama socialinei paramai ir pagalbai ir tik 5 proc. sveikatos paslaugų prieinamumo ir kokybės gerinimui. Iš viso šiai sričiai skirta 16,2 mln. Eur. Socialinės paramos srityje paslaugų gavėjų skaičiaus kitimas yra tiesiogiai proporcingas gyventojų skaičiaus ir struktūros pokyčiams – išmokų vaikams mažėja, įvairių paslaugų ir išmokų vyresniems gyventojams daugėja, nes Skuodo rajonas yra vienas sparčiausiai senstančių rajonų šalyje. Įtakos turi ir kiti veiksniai, pvz., tikslinių kompensacijų gavėjų skaičius padidėjo, nes 2023 m. pradėjo veikti VšĮ Ylakių globos namų Barstyčių filialas. Būsto šildymo išlaidų kompensacijų gavėjų skaičius 2023 m. sumažėjo, nes keitėsi teisės aktų nuostatos ir buvo pradėtas vertinti gyventojų turimas turtas.  Ypatingas dėmesys 2023 m. skirtas medicinos paslaugų prieinamumui ir kokybei gerinti. Skirtos lėšos Mosėdžio pirminės sveikatos priežiūros centrui tarnybiniam butui įsigyti, VšĮ Respublikinės Klaipėdos ligoninės Skuodo filialo šildymo sistemos tvarkymui. Taip pat buvo skirta lėšų trūkstamų gydytojų darbo užmokesčio priemokoms. Todėl metų pabaigoje Skuodo pirminės sveikatos priežiūros įstaigose įsidarbino keli nauji gydytojai.  3 programa „Kultūros ir turizmo, sporto, jaunimo ir bendruomenių veiklos aktyvinimas“ apima įvairias sritis. Siekiant užtikrinti aukštą teikiamų viešųjų paslaugų kokybę, šioje programoje įgyvendinamos tokios priemonės: kultūros paveldo objektų tvarkymas, seniūnijų patalpose esančių bibliotekų išlaikymas, Respublikinio V. Into akmenų muziejaus rėmimas. Ne visi skirti asignavimai 2023 m. panaudoti. Pagrindinė priežastis – dėl antrą pusmetį sumažėjusios elektros kainos, sumažėjo bibliotekų išlaikymo išlaidos, todėl dalis lėšų grąžinta į savivaldybės biudžetą arba panaudotos kitoms funkcijoms ir veikloms vykdyti.  4 programos „Savivaldybės valdymas ir pagrindinių funkcijų vykdymas“ veiklos orientuotos į bendrąjį savivaldybės veiklos administravimą, savarankiškųjų ir valstybės perduotų savivaldybei funkcijų administravimą. Šioje priemonėje taip pat yra ir biudžetinių įstaigų buhalterinės apskaitos tvarkymo funkcijas vykdanti įstaiga bei Kontrolės ir audito tarnyba.  Iš 5 programos „Tvarios ir saugios aplinkos kūrimo, verslo ir žemės ūkio plėtros programa“ tik viena priemonė skirta šio strateginio tikslo įgyvendinimui – žemės ūkio technikos registravimas.  Infrastruktūros ir investicijų plėtros programoje seniūnijų komunalinio ūkio tvarkymo, keleivių pervežimo vietiniais maršrutais paslaugų, daugiabučių namų atnaujinimo, kelių priežiūros veiklomis siekiama užtikrinti viešųjų paslaugų kokybę. Praktiškai visos planuotos veiklos ataskaitiniu laikotarpiu įvykdytos.  ES ir kita tarptautinė finansinė parama sudarė tik 0,5 proc. visų lėšų, nes dar neprasidėjo 2021–2027 metų laikotarpio projektų įgyvendinimas.  Informacija apie šio strateginio tikslo rėmuose įgyvendinamas pažangos priemones pateikiama 2 lentelėje.  Tikslinga atkreipti dėmesį, kad Klaipėdos regiono 2022–2030 metų plėtros plano (toliau – KRPP) rengimo procedūros vyksta lėčiau nei planuota, todėl Skuodo rajono savivaldybės planuojami projektai dar yra rengimo stadijoje.    2 lentelė. Informacija apie pažangos priemonių įgyvendinimą   |  |  | | --- | --- | | Projekto pavadinimas | 2023 m. atlikti darbai | | „Tūkstantmečio mokyklų“ programos įgyvendinimas | Parengtas pažangos planas ir investicinis planas, nupirktos techninio projektavimo paslaugos | | Kokybės krepšelis | Projektas baigtas įgyvendinti | | Karjeros specialistų tinklo vystymas | Projektas baigtas įgyvendinti | | Skuodo evangelikų liuteronų bažnyčios sutvarkymas ir pritaikymas informacinėms, pažintinėms ir kultūrinėms veikloms | Finansavimas nebuvo gautas | | Gerojo valdymo principų įgyvendinimas | Gautas apdovanojimas | | **Projektai, įtraukti į Klaipėdos regiono plėtros planą** | | | Skuodo rajono bendrojo ugdymo mokyklų aplinkos pritaikymas įtraukiajam ugdymui (neįgaliesiems) | Parengtas investicinis projektas  Nupirktos techninių projektų rengimo paslaugos | | Sveikos gyvensenos skatinimas Skuodo rajone | Pateiktas prašymas įtraukti projektą į KRPP | | Psichoaktyvių medžiagų vartojimo prevencija Skuodo rajone – nulis priklausomybių | Pateiktas prašymas įtraukti projektą į KRPP | | Socialinio būsto plėtra Skuodo rajono savivaldybėje | Pateiktas prašymas įtraukti projektą į KRPP  Diskusijos su Socialinės apsaugos ir darbo ministerija dėl socialinių paslaugų plano keitimo | | Apsaugoto būsto įsigijimas Skuodo rajono savivaldybėje | Pateiktas prašymas įtraukti projektą į KRPP | | Pastato renovavimas ir pritaikymas intensyvių krizių įveikimo su apgyvendinimu paslaugoms teikti Skuodo rajono savivaldybėje | Rengiamas techninis projektas | | **Projektai įgyvendinami pagal Klaipėdos regiono plėtros plano funkcinės zonos strategiją** | | | Integruotos viešojo transporto sistemos funkcionavimo Klaipėdos regione reikalingos infrastruktūros įrengimas Skuodo rajone | Nupirktos Koncepcijos rengimo paslaugos (paslaugas pirko asociacija „Klaipėdos regionas“, kuriai Klaipėdos regiono savivaldybės pavedė parengti Klaipėdos regiono funkcinių zonų strategiją) |   Strateginių tikslų pasiekimui įvertinti buvo suformuluoti efekto vertinimo kriterijai. Švietimo paslaugų kokybei įvertinti buvo atliktas kiekybinis tyrimas. Tyrimo metu buvo siekiama išsiaiškinti, kokia dalis rajono gyventojų yra patenkinti švietimo paslaugų kokybe ir prieinamumu.  2 pav.Švietimo paslaugų kokybe ir prieinamumu patenkintų gyventojų dalis, proc.  2 paveikslo duomenys iliustruoja, kad devyni iš dešimties Skuodo rajono savivaldybės gyventojai yra patenkinti švietimo paslaugų kokybe ir prieinamumu. Ir šis rodiklis palaipsniui gerėja – 2021–2023 m. laikotarpiu nuo 81 proc. padidėjo iki 89 proc. Daugiausia atsakomybės už ugdymo paslaugų kokybę tenka ugdymo įstaigai, o už paslaugų prieinamumą –sprendiniai priklauso nuo skirto finansavimo. Pasitenkinimo lygis atskirais metais šiek tiek svyruoja, bet tai nežymūs svyravimai ir gali būti pateisinti lokaliomis, operatyviai sprendžiamomis problemomis.  Švietimo paslaugų prieinamumas vertintas pagal tai, kiek laiko tenka laukti vietos vaikų-lopšelyje darželyje, ar ugdymo įstaigų infrastruktūra pritaikyta neįgaliesiems, ar pavėžėjimas į bendrojo ugdymo įstaigas yra sklandus, ar, esant objektyvioms aplinkybėms, mokiniams sudaromos sąlygos mokytis nuotoliniu būdu, ar mokiniai laisvai gali pasirinkti neformaliojo ugdymo užsiėmimus. Vertinant švietimo paslaugų kokybę, analizuota, ar tėvai jaučiasi saugūs palikdami vaikus darželyje, ar ugdymo įstaigose dirba kvalifikuoti ir atsakingi specialistai, ar vaikams suteikiamos kokybiškos bendrojo ir neformaliojo ugdymo paslaugos. Švietimo paslaugų prieinamumo srityje respondentų įvardintos problemos praktiškai tos pačios kartojasi kiekvienais metais. Kalbant apie vaikų lopšelių-darželių paslaugų prieinamumą, pabrėžiama, kad vietos vaikų lopšelyje-darželyje tenka laukti keletą mėnesių, kad per didelės vaikų grupės. Taip pat dažnai minima problema – mokykliniai autobusai veža mokinius namo tuoj po pamokų, nėra galimybės lankyti neformaliojo ugdymo užsiėmimų. Skundžiamasi nepakankama neformaliojo ugdymo pasiūla. Švietimo paslaugų kokybe nusiskundimų praktiškai nėra, tik pasigendama aktyvesnės pedagoginės-psichologinės pagalbos.  Informacija apie rezultato rodiklius, kurie turi įtakos efekto rodiklių reikšmei, ir tų rodiklių faktines reikšmes pateikiama 3–4 pav. ir priedo 1 lentelėje. Analizuojant tam tikrų rezultato rodiklių dinamiką, svarbu atkreipti dėmesį, kad 2021 m. įvykiai, rezultatai dar buvo įtakoti COVID-19 pandemijos, todėl tikslinga akcentuoti 2022–2023 m. pokyčius ir tendencijas.    3 pav. Rezultato rodiklių dinamika 2021–2023 m.  2023 m. visi prašymai priimti į ikimokyklinio ugdymo įstaigas buvo patenkinti. Skuodo rajono savivaldybės administracijos Švietimo ir sporto skyriaus specialistų nuomone, vietos ikimokyklinio ugdymo įstaigoje gali tekti palaukti 2–3 mėn., jeigu reikia suformuoti naują grupę. Problemą bandoma spręsti siūlant tėvams iš anksto (bent prieš 3 mėn.) rašyti prašymus dėl vietos ikimokyklinio ugdymo įstaigoje, kad būtų suformuotos grupės pagal vaikų amžių bei poreikius. Priedo 1 lentelės duomenys iliustruoja, kad 2023 m. buvo patenkinti visi prašymai priimti vaikus į ikimokyklinio ugdymo įstaigas. Pagal statistinius duomenis, ikimokykliniame ir priešmokykliniame ugdyme 2023 m. dalyvavo 84 proc. visų Skuodo rajone registruotų 3–5 metų vaikų. Iš tiesų, visi minėto amžiaus vaikai, gyvenantys Skuodo rajono teritorijoje, lanko ugdymo įstaigas. Problema ta, kad dalies vaikų, kurių gyvenamoji vieta registruota Skuodo rajono savivaldybės teritorijoje, faktinė gyvenamoji vieta yra užsienio šalyse arba kituose Lietuvos rajonuose. Tai ir iškreipia informaciją.  Kalbant apie neformalaus ugdymo užsiėmimų prieinamumą, respondentai aktualiausia problema įvardino tai, kad autobusų maršrutų grafikai nėra pritaikyti prie neformaliojo švietimo (toliau – NVŠ) užsiėmimų grafikų. Švietimo skyriaus specialistai sutinka, kad NVŠ užsiėmimai vyksta labai skirtingu laiku, po pamokų, vakarais, savaitgaliais. Vyksta skirtingose rajono teritorijose, tačiau juos lankyti turi teisę visi vaikai. Pavėžėjimo problema yra, ypač kaimo teritorijose gyvenantiems vaikams, todėl NVŠ teikėjai raginami, kad kuo daugiau veiklų organizuotų arčiau vaiko gyvenamosios vietos. 3 pav. duomenys iliustruoja, kad 77 proc. visų moksleivių dalyvauja neformaliojo užsiėmimo programose ir tas skaičius didėja. Tarp nedalyvaujančių didžiąją dalį sudaro 3–4 klasių gimnazistai, kuriems svarbiausia akademiniai rezultatai, o ne papildomi užsiėmimai. Tikslinga paminėti, kad šioje srityje pirmaujančios pozicijos tenka Mosėdžio gimnazijai. Žurnale ,,Reitingai“ 2023 gruodžio mėn. pažymėta, kad Mosėdžio gimnazija patenka tarp 35 šalies gimnazijų, kuriose didžiausia gimnazinių klasių mokinių dalis lanko NVŠ užsiėmimus.  Prasčiausiai respondentai vertino ugdymo įstaigų pritaikymą neįgalių asmenų poreikiams. 2023 m. I programos prioritetas – ugdymo įstaigos infrastruktūros atitikimas universalaus dizaino reikalavimams. Klaipėdos regiono 2023–2030 metų plėtros plane yra įtrauktas projektas „Skuodo rajono bendrojo ugdymo mokyklų aplinkos pritaikymas įtraukiajam ugdymui (neįgaliesiems)“, kuris bus įgyvendinamas 2024–2026 m. Šio projekto lėšomis neįgaliųjų poreikiams bus pritaikyta Skuodo Pranciškaus Žadeikio gimnazijos, Mosėdžio gimnazijos ir Bartuvos progimnazijos infrastruktūra. Problematiška situacija lieka Skuodo ir Mosėdžio vaikų lopšeliuose-darželiuose – infrastruktūra tik iš dalies pritaikyta arba visiškai nepritaikyta asmenų, turinčių negalią, poreikiams. 2020–2022 m. laikotarpiu I programos prioritetas buvo ugdymo įstaigų infrastruktūros atitiktis higienos normoms, todėl 2023 m. šioje srityje problemų nekilo.  Mokymo kokybei, švietimo skyriaus specialistų nuomone, teigiamos įtakos turi mokyklų tinklo optimizavimo plano įgyvendinimas – mažėja jungtinių klasių komplektų. Skuodo rajone jungtinės klasės yra tik Skuodo rajono Ylakių gimnazijos Barstyčių skyriuje. Klasės yra įvairaus dydžio, vienos mažesnės, kitos pilnai užpildytos. Mokinių skaičiaus vidurkis 1–4 klasėse yra 17,2 mokiniai, 5–12 (4 gim.) klasėse – 23,7 mokiniai. Vienai sąlyginei mokytojo pareigybei tenkančių mokinių skaičius bendrojo ugdymo mokyklose paskutinius tris metus išlieka stabilus (priedo 1 lentelė) – vienai sąlyginei mokytojo pareigybei tenka 12 mokinių. Švietimo, mokslo ir sporto ministerijos 2023–2025 m. strateginiame veiklos plane numatyta, kad vienai sąlyginei mokytojo pareigybei tenkančių mokinių skaičiaus dalis bendrojo ugdymo mokyklose 2030 m. sieks 12,3. Toks rodiklis parodys, kad mokyklų tinklas yra optimalus.  4 pav. Rezultato rodiklių dinamika 2021–2023 m.  Ataskaitiniu laikotarpiu didėjo pagrindinio ugdymo pasiekimų patikrinimo metu bent pagrindinį mokymosi pasiekimų lygį pasiekusių mokinių dalis (ypač matematikos) (4 pav., priedo 1 lentelė). 2021 m. buvo skaičiuojamas bendras lietuvių k. ir matematikos rodiklis, todėl nėra galimybės palyginti. 2022–2023 m. laikotarpiu matematikos pagrindinio ugdymo pasiekimų patikrinimo metu bent pagrindinį mokymosi pasiekimų lygį pasiekusių mokinių dalis padidėjo nuo 16 iki 37 proc. Tam reikšmingos įtakos turėjo ugdymo įstaigų dalyvavimas projektinėse veiklose. 2021–2023 metais Mosėdžio ir Ylakių gimnazijos įgyvendino projektą „Kokybės krepšelis“, Mosėdžio gimnazija kūrė strategijas ir būdus matematikos pasiekimų gerinimui, o Ylakių gimnazijos prioritetinė kryptis – skaitymo strategijos ir kalbos. Tai turėjo reikšmingos įtakos pagrindinio ugdymo pasiekimų patikrinimo gerėjimui. Ataskaitiniu laikotarpiu 12 procentinių punktų sumažėjo tris ir daugiau valstybinių brandos egzaminų išlaikiusių abiturientų dalis.  Švietimo ir sporto skyriaus specialistai kaip grėsmę ugdymo kokybės ir prieinamumo gerinimui įvardija sparčiai senstančių ir mokyklas paliekančių mokytojų skaičiaus didėjimą, naujų mokytojų trūkumą.  Pateikta informacija objektyviai atspindi veiksnius, kurie garantuoja aukštą gyventojų pasitenkinimą teikiamų švietimo paslaugų kokybe. Santykinai nedidelis mokinių skaičius klasėse, pakankamai aukšti mokinių pasiekimai, didelę patirtį turintys ir kvalifikuoti pedagogai, saugios aplinkos kūrimas (įgyvendinant higienos specialistų rekomendacijas). Vertinimui įtakos turėjo ir tai, kad ugdymo įstaigos atsakingai dirba su mokiniais, ruošia juos įvairiems konkursams, ieško galimybių dalyvauti ir dalyvauja įvairiose nacionalinėse ir tarptautinėse programose. Ypatingos pagarbos nusipelno tų ugdymo įstaigų vadovai ir darbuotojai, kurie aktyviai dalyvauja įvairiuose projektuose, projekto lėšomis įsigyja reikalingos įrangos, sudaro galimybes ugdytiniams dalyvauti įvairiausiose veiklose. 2023 m. projektinėse veiklose aktyviausiai dalyvavo Ylakių gimnazija ir Skuodo Pranciškaus Žadeikio gimnazija. Mosėdžio gimnazija yra STEAM mokyklų tinklo narė. STEAM – tai integruotas ugdymo modelis, kai vienu metu apjungiamos penkios disciplinos (gamtos mokslai, technologijos, inžinerija, menai ir kūryba, matematika), mokiniai nagrinėja gamtoje ir aplinkoje aptinkamus teorinius reiškinius, skaičiuoja, matuoja, stebi, analizuoja, kelia hipotezes, pritaiko inžinerinius ir technologinius sprendimus ir taip stebi, kaip visos penkios disciplinos sąveikauja tarpusavyje.  Pasigendama aktyvesnės projektinės veiklos. Projektai finansuojami tik SB lėšomis, nedalyvaujama arba gana pasyviai dalyvaujama tarptautiniuose projektų konkursuose. Tai papildomo finansavimo galimybės. Tikimasi, kad situacija ateityje pagerės, nes ugdymo įstaigos 2023 m. dalyvavo parengiamuosiuose projektuose, kurie įgalins ateityje dalyvauti „Erasmus“ projektuose. Pvz., Skuodo rajono Mosėdžio vaikų lopšelis-darželis 2023 m. dalyvavo „Etwining“ projekte ir buvo įvertinti nacionaliniu ženkleliu.  Analizuojant ugdymo įstaigų metinėse ataskaitose pateiktą informaciją, matyti, kad siekiant padidinti gyventojų pasitenkinimą teikiamomis švietimo paslaugomis, būtina į mokyklas pritraukti jaunų specialistų, atnaujinti kompiuterinę techniką, remontuoti ugdymo įstaigų pastatus ir patalpas.  Paslaugų kokybę apibūdina ir ugdymo patalpų kokybė – švara, patogumas, šiluma ir pan. Problemos šioje srityje yra žinomos – Skuodo vaikų lopšelio-darželio „Saulutės“ korpuso avarinė pastato būklė ir „Liepaitės“ korpuso pasenusi, neekonomiška, nereguliuojama šildymo sistema, patalpų trūkumas Mosėdžio vaikų lopšelyje-darželyje, Mosėdžio gimnazijos pastato išorės remontas. 2023 m. šių problemų sprendimui finansavimo nepavyko rasti.  Paslaugų kokybės ugdymo įstaigos siekia dalindamosi gerąja patirtimi, mokydamosi, taikydamos naujus, patrauklesnius ir efektyvesnius mokymo metodus, stiprindamos bendravimą ir bendradarbiavimą su tėvais, socialiniais partneriais, atnaujindamos esamas ir kurdamos naujas ugdymo ir ugdymosi erdves, įsigydamos šiuolaikines mokymo priemones ir įrangą. Didžioji dalis priemonių ir įrangos įsigyjama iš mokymo lėšų ir pajamų už paslaugas.  Vis daugiau vaikų su spec. poreikiais. Priežastys objektyvios – anksčiau ir tiksliau nustatomi sutrikimai ir galima jaunesniam vaikui pradėti teikti pagalbą, jei to reikia. Aktuali problema – vaikų lopšeliuose-darželiuose trūksta mokytojų padėjėjų ir pagalbos specialistų. Šiam tikslui skiriamos valstybės biudžeto dotacijos neužtenka, todėl iš savivaldybės biudžeto kasmet skiriama vis daugiau lėšų. 2023 m. šiam tikslui iš savivaldybės biudžeto skirta 217,7 tūkst. Eur.  Ugdymo įstaigų vadovai stengiasi optimaliai panaudoti turimus išteklius, ypač žmogiškuosius. Siekiant paslaugų kokybės, rajono vaikų lopšeliuose-darželiuose ypatingas dėmesys skiriamas sveikai vaikų mitybai – atsižvelgiant į galimybes, bandoma maisto produktus pirkti tiesiai iš ūkių. Prisidedama prie asociacijos Klaipėdos regionas projekto „Baltijos šalių savivaldybių maisto koalicija“ įgyvendinimo. Ugdymo įstaigų vadovų nuomone, silpniausia vieta šioje grandinėje – nepavyksta įtraukti tėvus į bendradarbiavimo procesą.  Švietimo srityje nėra mecenavimo tradicijų, sunku pritraukti rėmėjų lėšas. Ugdymo įstaigų vadovams trūksta kompetencijos, kaip tai daryti, kaip sudominti potencialius rėmėjus. Būtų tikslingi centralizuoti mokymai įstaigų vadovams šia tema. Paslaugų kokybei gerinti švietimo srityje veikiančios įmonės naudojo tokius metodus – orientavosi į lankomumo gerinimą, lygiaverčių sąlygų hibridiniam, individualizuotam ir diferencijuotam mokymui sudarymas ir pan. Ugdymo įstaigos 2023 m. garsino rajoną – Mosėdžio gimnazija horizontaliųjų konsultacijų idėją pristatė LR Prezidento G. Nausėdos inicijuotai Švietimo pažangos asamblėjai.  Įgyvendinant strateginį tikslą „Užtikrinti socialiai teisingų bei ekonomiškai pagrįstų paslaugų teikimą Skuodo rajono savivaldybės gyventojams“, akcentuojama paslaugų kokybė ir prieinamumas. Socialines paslaugas Skuodo rajono savivaldybėje teikia Skuodo socialinių paslaugų šeimai centras, VšĮ Ylakių globos namai, Skuodo krašto bendruomenė, Šauklių kaimo bendruomenė, VšĮ „LASS šiaurės rytų centras“, VšĮ Skuodo globos namai, VšĮ Skuodo globos namų Mosėdžio bendruomeniniai vaikų globos namai bei šeimyna „Linksmasis traukinukas“.  Akredituotas socialinės priežiūros paslaugas 2023 m. sėkmingai teikė nevyriausybinės organizacijos. Skuodo krašto bendruomenės teikiamos paslaugos – vaikų dienos socialinė priežiūra, socialinių įgūdžių ugdymas, palaikymas ir (ar) atkūrimas, psichosocialinė pagalba, socialinė reabilitacija asmenims su negalia bendruomenėje, asmeninės pagalbos paslaugos asmenims su kompleksine negalia. Vaikų dienos socialinės priežiūros paslaugas teikė ir Šauklių kaimo bendruomenė. Viešoji įstaiga „LASS šiaurės rytų centras“ teikė socialinę reabilitaciją asmenims su negalia bendruomenėje. Nevyriausybinės organizacijos palengva įsijungia į socialinių paslaugų teikimą, tačiau 2023 m. tik 10 proc. visų rajone teikiamų paslaugų buvo teikiamos NVO sektoriaus. Šalyje šis rodiklis siekia 14 proc.  Socialinių paslaugų prieinamumas vertintas atliekant statistinių duomenų analizę. Skuodo rajono savivaldybės administracijos Socialinės paramos skyriaus duomenimis, socialinių paslaugų paklausa rajone patenkinama 95 proc., t. y. beveik visi, norintys ir turintys teisę paslaugas gauti, jas gauna. Socialinės priežiūros (pagalbos į namus) paslaugų poreikis 2023 metais nebuvo pilnai tenkinamas. 2023 m. gruodžio mėnesio pabaigoje eilėje gauti paslaugas laukė 19 asmenų. Paslaugos be eilės teikiamos vienišiems asmenims ir asmenims, kuriems nustatytas specialusis nuolatinės slaugos poreikis. Paslaugų tenka laukti iki 3–4 mėnesių. 2023 metų gruodžio mėn. pabaigoje ilgalaikės socialinės globos paslaugų laukė 6 asmenys – 2 asmenys į VšĮ Ylakių globos namus, 1 asmuo į VšĮ Skuodo globos namus, 2 asmenys į Padvarių socialinės globos namus bei 1 asmuo į VšĮ „Pušelė“.  Atlikus kiekybinį tyrimą, nustatyta, kad 82,2 proc. Skuodo rajono savivaldybės gyventojų palankiai vertina socialinių paslaugų kokybę (5 pav. ir priedo 2 lentelė). Jų nuomone, paslaugos teikėjai (socialiniai darbuotojai, jų padėjėjai ir pan.) viską išsamiai ir maloniai paaiškina apie paskirtas paslaugas, jų sudėtį ir apimtį, yra mandagūs ir empatiški, patalpos yra švarios ir jaukios. 2022 m. 97 proc. respondentų buvo patenkinti teikiamomis paslaugomis. Rodiklio mažėjimą galima paaiškinti tuo, kad ankstesniais metais apklausa buvo vykdoma ne tik elektroninėje erdvėje, popierinės anketos buvo dalijamos paslaugų gavėjams, apklausą vykdė Skuodo socialinių paslaugų šeimai centro, Socialinės paramos skyriaus bei seniūnijų darbuotojai. Socialinių paslaugų sritis tyrimo atžvilgiu yra sudėtinga, nes patys paslaugų vartotojai dažnu atveju neturi galimybių išsakyti savo nuomonės – dėl amžiaus, dėl sveikatos ar įgalumo. 2/3 respondentų 2023 m. sudarė paslaugų vartotojų atstovai.  5 pav. Gyventojų*,* patenkintų teikiamų socialinių paslaugų kokybe, dalis, proc.  Socialinių paslaugų paklausa yra kintantis dalykas. 2023 m. tapo aišku, kad nėra paklausūs grupinio gyvenimo namai, todėl buvo inicijuotas socialinio paslaugų žemėlapio pakeitimas. 2023 m. pradėtos teikti kelios naujos socialinės paslaugos. Skuodo socialinių paslaugų šeimai centras pradėjo teikti palydėjimo paslaugas likusiems be tėvų globos vaikams (nuo 16 m.), kuriems buvo teikiama globa (rūpyba) socialinės globos įstaigoje, socialinę riziką patiriantiems vaikams (nuo 16 m.), vaikams (nuo 16 m.), kurie gyvena socialinę riziką patiriančiose šeimose, sulaukusiems pilnametystės asmenims (iki 24 m.), kuriems buvo teikta socialinė globa (rūpyba) socialinės globos įstaigoje ar kurie gyveno socialinę riziką patiriančiose šeimose. 2023 m. liepos 1 d. įsigaliojus naujoms Smurto artimoje aplinkoje įstatymo nuostatoms Skuodo rajono savivaldybės kūno kultūros ir sporto centro bendrabučio patalpose pradėtos teikti apnakvindinimo paslaugos smurto artimoje aplinkoje pavojų keliančiam asmeniui, kuriam skirtas apsaugos nuo smurto orderis. Nuo 2023 m. spalio 1 d. dienos socialinės globos paslaugos asmenims su sunkia negalia pradėtos teikti savaitgaliais ir švenčių dienomis. Centre įsteigti 3 nauji etatai Pagalbos į namus paslaugai teikti, kurių dėka daugiau asmenų ar asmenų su negalia gali oriai gyventi savo namuose ir išvengti institucinės globos.  Skuodo rajono savivaldybės tarybos 2022 m. gruodžio 22 d. sprendimu buvęs Barstyčių vaikų globos namų pastatas patikėjimo teise perduotas viešajai įstaigai Ylakių globos namams, kur nuo 2023 m. birželio mėnesio atidarytas viešosios įstaigos Ylakių globos namų padalinys. Šiuo metu VšĮ Ylakių globos namų Barstyčių padalinyje yra suteikta licencija 22 planiniam socialinės globos gavėjų skaičiui.  Skuodo socialinių paslaugų šeimai centras sėkmingai vykdo globos centro funkcijas, organizuoja budinčių globotojų, globėjų, nesusijusių giminystės ryšiais, globėjų giminaičių, įtėvių paiešką, teikia reikalingą konsultacinę, psichosocialinę, teisinę ir kitą pagalbą, siekiant vaiką tinkamai ugdyti ir auklėti šeimai artimoje aplinkoje. Skuodo rajone tik penki vaikai globojami bendruomeniniuose vaikų globos namuose, vienas gyvena šeimynoje, o 43 be tėvų globos likusiems vaikams rasti globėjai ir vaikai yra globojami šeimoje.  Siekiant socialinių paslaugų kokybės ir prieinamumo, socialines paslaugas teikiančiose įstaigose įgyvendinami įvairūs projektai. Skuodo socialinių paslaugų šeimai centras sėkmingai vykdo projektus: „Integralios pagalbos teikimas ir plėtra Lietuvos savivaldybėse“, „Vaikų gerovės ir saugumo didinimo, paslaugų šeimai, globėjams (rūpintojams) kokybės didinimo bei prieinamumo plėtra“, „Gerovės konsultantų modelio įdiegimas Skuodo rajono savivaldybėje“. Nevyriausybinė organizacija Skuodo krašto bendruomenė įgyvendina Kompleksinių paslaugų šeimai teikimo projektą. Pati didžiausia problema šiuo metu tai, kad Skuodo rajono savivaldybėje nėra patalpų, kuriose būtų teikiamos intensyvios krizių įveikimo paslaugos su apgyvendinimu.  Informacija apie rezultato rodiklius, kurie turi įtakos efekto rodikliui – gyventojų pasitenkinimui teikiamomis socialinėmis paslaugomis, pateikta priedo 2 lentelėje.  Atlikta gyventojų apklausa dėl pirminės sveikatos priežiūros paslaugų kokybės ir prieinamumo. Beveik 80 proc. apklausoje dalyvavusių gyventojų yra patenkinti ar iš dalies patenkinti šių paslaugų kokybe ir prieinamumu (6 pav. ir priedo 2 lentelė). Vertinant paslaugų prieinamumą, vertinta, kiek dienų dažniausiai reikia laukti priėmimo pas šeimos gydytoją, ar sklandžiai vyksta registracija, kiek laiko tenka laukti atvykus nurodytu laiku pas gydytoją.  6 pav.Gyventojų, patenkintų teikiamų pirminės sveikatos priežiūros paslaugų kokybe ir prieinamumu, dalis, proc.  66 proc. respondentų teigia, kad pas šeimos gydytoją galima patekti per 1–2 dienas nuo registracijos momento, ir 22 proc., kad teko laukti ilgiau kaip 7 dienas. Reikia atkreipti dėmesį, kad LR sveikatos priežiūros įstaigų įstatymo (toliau – Įstatymas) 153 straipsnyje yra numatyta, kad pirminės ambulatorinės sveikatos priežiūros paslaugą privaloma suteikti ne vėliau kaip per 7 kalendorines dienas. Tai reiškia, kad Skuodo rajono teritorijoje veikiančios pirminės sveikatos priežiūros centrai nesuteikia paslaugų per įstatyme nustatytą laiką.  58 proc. respondentų nuomone, nepavykus į registratūrą priskambinti iš pirmo karto, dažniausiai paskambina patys PSPC darbuotojai, 30 proc. – tenka skambinti 2–3 kartus, 12 proc. mano, kad reikia skambinti 5 ir daugiau kartų. Daugiausia nusiskundimų šiuo klausimu turi Skuodo PSPC klientai. Absoliuti dauguma respondentų teigia, kad atvykus nurodytu laiku pas gydytoją netenka laukti ilgiau kaip 30 min.  Elektroniniai vaistų receptai ar elektroniniai siuntimai pas gydytojus-specialistus prienami 96 proc. respondentų. Skuodo pirminės sveikatos priežiūros centro klientai pasigenda lankstumo konsultuojant pacientus nuotoliniu būdu.  Anketinėje apklausoje gauti išsamios informacijos apie vertinimo motyvus nėra įmanoma. Jei norima objektyvai ir išsamiai išsiaiškinti tokio vertinimo priežastis, tikslinga atlikti išsamų kokybinį tyrimą.  2023 m. gyventojų pasitenkinimas pirminės sveikatos priežiūros paslaugų kokybe smarkiai pagerėjo. Skuodo pirminės sveikatos priežiūros centre pradėtos teikti psichikos sveikatos paslaugos, gydytojo chirurgo paslaugos, Ylakių ir Barstyčių ambulatorijose pradėjo dirbti gydytojai rezidentai, Barstyčių ambulatorijoje – šeimos gydytoja, Mosėdžio pirminės sveikatos priežiūros centre remontuojamos patalpos. Vis dar aktuali gydytojų stygiaus problema. Skuodo rajono savivaldybės 2023–2025 metų strateginio veiklos plano Jaunimo ir jaunų šeimų motyvavimo bei Medicinos paslaugų prieinamumo programose suplanuotos finansinės lėšos gydytojų motyvavimui atvykti dirbti į rajoną. 2023 m. kelionės išlaidų kompensavimo galimybe pasinaudojo 3 gydytojai.  Visuomenės sveikatos priežiūros paslaugos yra perkamos iš Klaipėdos rajono visuomenės sveikatos biuro. Viena iš perkamų paslaugų yra gyventojų skatinimas dalyvauti prevencinėse sveikatos ir sveikos gyvensenos programose. Buvo planuota, kad 2023 m. gyventojų, dalyvavusių tokiose programose, skaičius padidės 22 proc., tačiau išanalizavus faktinius duomenis, matyti, kad suaugusių gyventojų padidėjimas yra tik 11,2 proc. Mokinių, dalyvavusių prevencinėse programose, skaičius sumažėjo 22 proc.  2023 m. į Klaipėdos regiono 2023–2030 metų regiono plėtros planą įtraukti du projektai: „Sveikos gyvensenos skatinimas Skuodo rajone“ ir „Psichoaktyvių medžiagų vartojimo prevencija Skuodo rajone – nulis priklausomybių“. Planuojama, kad projektai bus įgyvendinti 2024–2026 metais.  UAB „Skuodo vandenys“ higienos ir sveikatingumo centras užtikrina socialiai orientuotų paslaugų teikimą – paslaugomis naudojasi mokyklos, Kūno kultūros ir sporto centras, Uosto poliklinika, miesto ir rajono gyventojai. Faktinis lankytojų skaičius 2023 m. planuotą rodiklį viršijo du kartus ir sudarė 12 519. 2023 m. viduryje pasikeitė įmonės vadovas, kuris inicijavo pokyčius, kuris padidino šio centro lankytojų skaičių.  Skuodo rajono savivaldybės gyventojai santykinai gerai vertina Savivaldybės administracijos teikiamas paslaugas. Net 80,1 proc. respondentų jas vertina palankiai (7 pav. ir priedo 4 lentelė). Jų nuomone, tiek Savivaldybės administracijos, tiek seniūnijų darbuotojai su klientais bendrauja maloniai, jiems priimtini terminai, per kuriuos suteikiamos paslaugos ar gauna atsakymus į jiems rūpimus klausimus. Pagrindinėmis problemomis gyventojai įvardina Savivaldybės administracijos veiklos viešumą. Jiems sudėtinga susigaudyti didžiuliame skelbiamų naujienų sraute.  7 pav. Gyventojų pasitenkinimas Skuodo rajono savivaldybės administracijos teikiamomis paslaugomis, procentinė dalis nuo visų apklaustųjų, proc.  Respondentai patvirtina, kad kai kurie seniūnai stengiasi kaip galima daugiau į veiklą įtraukti seniūnaičius, tačiau seniūnaičiai ne visada to nori. 72 proc. gyventojų mano, kad jie turi galimybes dalyvauti priimant įvairius sprendimus, gali teikti pastabas ir pasiūlymus. Komentuodami savo atsakymus respondentai pabrėžia, kad šia galimybe nesinaudoja, nes neturi laiko įsigilinti arba tiesiog tingi. LR galiojantys teisės aktai reglamentuoja seniūnaičių įtraukimą į seniūnijų veiklą, tačiau tik 63 proc. respondentų mano, kad seniūnijos pakankamai skiria tam dėmesio. Didžioji dalis respondentų prisipažįsta, kad apie tai turi mažai informacijos ir savo nuomonę formuoja vadovaudamiesi girdimomis nuomonėmis.  Rezultato rodikliai, turintys įtakos efekto rodikliui, yra pateikiami ataskaitos priedo 4 lentelėje. Ataskaitiniu laikotarpiu sparčiai didėjo dokumentų, pasirašomu elektroniniu parašu, apimtys. Jei 2022 m. elektroniniu parašu buvo pasirašoma 58 proc. dokumentų, tai 2023 m. tai sudarė jau 90 proc. Tai pasiekti padėjo naujos dokumentų valdymo sistemos įdiegimas.  2023 m. buvo planuota, kad savivaldybės pasirengimo reaguoti į ekstremalias situacijas lygis bus ne mažesnis nei 76 proc. Faktiškai pasiektas lygis – 91 proc. Paskutiniais metais nemenku iššūkiu tampa darbuotojų paieška. Todėl buvo įvestas naujas vertinimo kriterijus – vykdytų darbuotojų atrankos ir priimtų į darbą darbuotojų skaičiaus santykis, proc. 2023 m. buvo surengti 27 konkursai dėl darbuotojų atrankos (įskaitant valstybės tarnautojų, darbuotojų dirbančių pagal darbo sutartis Savivaldybės administracijoje, biudžetinių įstaigų ir viešųjų įstaigų vadovų, uždarųjų akcinių bendrovių, kurių steigėja yra Skuodo rajono savivaldybė, vadovų). Šių konkursų metu atrinkta 13 darbuotojų. Tai reiškia, tik 48 proc. konkursų baigėsi rezultatyviai. Dauguma konkursų neįvyksta, nes nėra kandidatų arba kandidatai neatitinka reikalavimų.  Savivaldybės biudžeto pajamos, gaunamos iš savivaldybės turto, tenkančios 1 gyventojui, 2023 m. padidėjo net 7 kartus. Priežastis – Savivaldybės veiklai nebereikalingo turto pardavimas buvo Statybos, investicijų ir turto valdymo skyriaus veiklos vienas iš prioritetų.  Skuodo rajono savivaldybėje sėkmingai vykdomos savarankiškosios ir valstybės perduotos savivaldybei funkcijos. 2023 m. Skuodo rajono savivaldybei įteiktas Europos Tarybos ženklas už nepriekaištingą demokratinį valdymą (ELoGE).  Skuodo rajono savivaldybės administracija aktyviai dalyvavo asociacijos „Klaipėdos regionas“ veikloje – įgyvendinant Klaipėdos regiono specializacijos iki 2030 metų strategiją, Klaipėdos regiono pasiekiamumo ir žinomumo programą, projektus „Inovatyvūs sprendimai kaimiškų vietovių maisto gamintojams: veiklos įvairinimo skatinimas, teikiant kulinarinio turizmo paslaugas“, „Pakartotinis vandens naudojimas Baltijos jūros regione, stiprinant vietos lygmens gebėjimus“, „Baltijos šalių dviračių turizmo gerinimas“, „Regioninis bendradarbiavimas darniam, integruotam ir sumaniam planavimui“.  Skuodo rajono savivaldybės administracijos seniūnijos tvarko ir prižiūri viešąją infrastruktūrą – tvarkomos viešosios erdvės, vietinės reikšmės keliai, prižiūrimos kapinių teritorijos. 2023 m. šioms veikloms skirta 2 391,3 tūkst. Eur. Įgyvendinat 1 strateginį tikslą, užtikrinamas viešojo transporto paslaugų kokybė ir prieinamumas – lengvatinio keleivių vežimo išlaidų ir nuostolių kompensavimui 2023 m. panaudota 828,9 tūkst. Eur.  Daugiabučių namų atnaujinimo (modernizavimo) skatinimo ir energinio efektyvumo funkcijų vykdymas perduotas VšĮ Skuodo informacijos centrui. Šio centro duomenimis, iki 2023 m. renovuoti 24 daugiabučiai namai. Pagrindinės problemos šioje srityje – stringančios viešųjų pirkimų procedūros, namų gyventojų negebėjimas susitarti.  3 lentelė. Informacija apie 2 strateginio tikslo įgyvendinimui skirtų lėšų panaudojimą | | | | | | | **2 strateginis tikslas –** **didinti rajono konkurencingumą kryptingai vystant infrastruktūrą ir sudarant palankias sąlygas verslui** | | | | | | | |  |  |  |  |  |  | | --- | --- | --- | --- | --- | --- | | Programos kodas | Programos pavadinimas | Asignavimų panaudojimas (tūkst. Eur) | | | | | Asignavimų planas | Patikslintas asignavimų planas | Panaudota  asignavimų | Panaudota asignavimų (proc.) | | 1 | 2 | 3 | 4 | 5 | 6 | | 5. | Tvarios ir saugios aplinkos kūrimo, verslo ir žemės ūkio plėtros programa |  | 379,2 | 375,7 | 99,1 | | 6. | Infrastruktūros ir investicijų plėtros programa |  | 479,5 | 459,5 | 95,8 | | *Iš jų ES ir kita tarptautinė finansinė parama* | |  |  |  |  | |  | **Iš viso** |  | **858,7** | **835,2** | **97,2** | | | | | | | | Pastabos:   1. 2023–2025 metų strateginio veiklos plano II strateginio tikslo įgyvendinimui:    1. skirtos šios 5 programos priemonės: 5.1.1.1., 5.1.1.2., 5.1.3.2.    2. skirtos šios 6 programos priemonės: 6.1.1.1., 6.1.1.6., 6.1.3.5., 6.1.3.6., 6.2.1.30., 6.2.1.33.   2 strateginio tikslo įgyvendinimui skirta dalis 5 programos ir 6 programos priemonių. Informacija apie santykinę lėšų dalį šio tikslo įgyvendinime pateikiama 3 lentelėje ir 8 pav. Šio tikslo įgyvendinimui 2023 m. buvo panaudota 835,2 tūkst. Eur. Šio tikslo siekiama skatinant verslumo, ūkininkų iniciatyvas, vykdant melioracijos sistemų remontą ir priežiūrą, pritaikant apleistas teritorijas ir pastatus verslui. Rajono konkurencingumas didinamas investuojant į rajono viešųjų erdvių tvarkymą, vandens tiekimo, nuotekų surinkimo infrastruktūros kūrimą ir tvarkymą.  8 pav. Tikslo įgyvendinimo asignavimai pagal programas  Šio tikslo įgyvendinimo lygis vertinamas pagal verslumo lygį rajone, kuris vertinamas įmonių ir savarankišką veiklą vykdančių asmenų skaičiumi, tenkančiu 1000 rajono gyventojų. 2023 m. 1000 gyventojų Skuodo rajone teko 121 verslo įmonė ir savarankiškai veiklą vykdančių asmenų (9 pav.). Lyginant su 2022 m. šis rodiklis kito labai nežymiai (9 pav. ir priedo 5 lentelė). Priežastis – 2023 m. Valstybinė mokesčių inspekcija išregistravo visas Nuolatinio Lietuvos gyventojo individualios veiklos pažymas, pagal kurias veikla nebuvo vykdyta, pajamos nebuvo deklaruotos 3 metus ir daugiau. Todėl, lyginant 2022 ir 2023 m., skirtumas neatrodo didelis. 2023 m. rajone įsikūrė 27 verslo įmonės, užsidarė 37. Bendrai sumažėjo 10 įmonių.  Analizuojant uždavinių įgyvendinimo rezultato rodiklius (priedo 5 lentelė), matyti, kad fizinių asmenų, vykdančių individualią veiklą, 2022–2023 metais padidėjo 0,2 proc.  9 pav. Verslumo lygis, SVV/1000 gyventojų  Ataskaitiniu laikotarpiu ūkinę veiklą vykdė žemės ūkio produkcijos perdirbėjai. 2023 m. Skuodo rajone veiklą vykdė 8 žemės ūkio produktų perdirbėjai, kurie savo ūkyje užaugina ir perdirba žemės ūkio produktus bei turi Maisto tvarkymo pažymėjimą, leidimą – 2 perdirbėjai, kurie specializuojasi vaisių ir daržovių sulčių spaudimu (sezoninis), 5 mėsos perdirbėjai, 1 pieno produktų perdirbėjas. Vietoj planuotų 5 perdirbėjų, 2023 m. veiklą pradėjo 8 perdirbėjai.  Kryptinga Skuodo rajono savivaldybės veikla orientuota į investicijų pritraukimą. 2023 m. Skuodo rajono Lenkimų gyvenvietėje įsikūrė nauja verslo įmonė. Pagalba labai mažoms įmonėms, fiziniams asmenims, vykdantiems individualią veiklą, teikiama įgyvendinant Verslumo iniciatyvų skatinimo programą. 2023 m. šios programos lėšomis pasinaudojo 6 rajono gyventojai. Populiariausios priemonės – naujų darbo vietų kūrimo, rinkodaros priemonių diegimo, dalyvavimo mokymuose išlaidų dalinis kompensavimas. Programos rėmuose organizuota verslo konferencija, verslo padėkos vakaras. Verslumo iniciatyvų skatinimo programa kasmet atnaujinama, atsižvelgiant į verslo bendruomenės pastabas ir pasiūlymus. Svarbu pažymėti, kad 2023 m. savo veiklą atnaujino ir aktyviai veikia Skuodo rajono verslininkų asociacija (toliau – Verslininkų asociacija). Skuodo rajono savivaldybės bendradarbiavimas su Verslininkų asociacija garantuoja operatyvesnius ir efektyvesnius sprendimus.  Ūkininkų iniciatyvų skatinimo programos lėšomis buvo remontuojami melioracijos įrenginiai, remontuojami kaimo vietinės reikšmės keliai, organizuojami renginiai ūkininkams. Klaipėdos regiono specializacijos strategijoje iki 2030 metų viena iš specializacijos sričių yra bioekonomika. Klaipėdos regiono mastu šioje srityje įgyvendinami bendri projektai, kuriuose 2023 m. dalyvavo ir Skuodo rajono savivaldybė, vienas iš tokių projektų „Inovatyvūs sprendimai kaimiškų vietovių maisto gamintojams: veiklos įvairinimo skatinimas, teikiant kulinarinio turizmo paslaugas“.  Kryptingas infrastruktūros vystymas apima gatvių apšvietimą mieste ir gyvenvietėse, vandentiekio ir nuotekų tinklų plėtrą bei atnaujinimą, apleistų bešeimininkių pastatų tvarkymą, rajonui svarbių ir perspektyvių teritorijų pritaikymą rajono poreikiams, infrastruktūrinių projektų rengimą ir įgyvendinimą. Viešosios materialinės investicijos, kurios investuojamos į viešosios infrastruktūros kūrimą ir tvarkymą, kuria patrauklias sąlygas gyventojams ir verslui. 2020–2023 metų laikotarpiu viešosios materialinės investicijos, tenkančios 1000 gyventojų, rajone mažėjo ir siekė 122 Eur/1000 gyv. (10 pav. ir priedo 6 lentelė). Priežastis – 2014–2020 metų ES investicijų laikotarpis baigėsi, o 2021–2027 metų laikotarpio projektai dar nepradėti įgyvendinti.  10 pav. Viešosios materialinės investicijos, tenkančios 1000 gyventojų, Eur  Priedo 6 lentelėje pateikta informacija apie šio uždavinio įgyvendinimo rezultato rodiklius. 2023 m. gana sklandžiai vykdytos gatvės šviestuvų pakeitimo energiją taupančiais šviestuvais priemonės. Planuotų apimčių pasiekti nepavyko dėl 2023 m. pradžioje smarkiai išaugusių energijos išteklių kainų – daugiau lėšų prireikė elektros energijos sąnaudų apmokėjimui. Viešosios erdvės sutvarkytos įgyvendinant dalyvaujamojo biudžeto iniciatyvas – Skuodo miesto parke įrengti diskgolfo įrenginiai, Šauklių kaime įrengta krepšinio aikštelė.  4 lentelėje pateikta informacija apie pažangos priemonių įgyvendinimą. 2023 m. buvo rengiama Klaipėdos regiono funkcinės zonos strategija, projektas nepradėtas įgyvendinti.  4 lentelė. Informacija apie pažangos priemonių įgyvendinimą   |  |  | | --- | --- | | Projekto pavadinimas | 2023 m. atlikti darbai | | **Projektai įgyvendinami pagal Klaipėdos regiono plėtros plano funkcinės zonos strategiją** | | | Skuodo rajono verslo ir pramonės zonų kūrimas ir modernizavimas | Poreikių ir galimybių analizė, konsultacijos su Vidaus reikalų ministerija ir Centrine projektų valdymo agentūra | | | | | | | | 3 strateginio tikslo – gerinti gyvenimo kokybę, skatinant gyventojų aktyvumą, palaikant švarią ir saugią gyvenamąją aplinką – įgyvendinimui suplanuotos veiklos 3 programoje „Kultūros ir turizmo, sporto, jaunimo ir bendruomenių veiklos aktyvinimo programa“ ir 5 programoje „Tvarios ir saugios aplinkos kūrimo, verslo ir žemės ūkio plėtros programa“. Šio tikslo įgyvendinimui 2023 m. panaudota 3 505,7 tūkst. Eur. Kaip pasiskirstė lėšos tarp programų, pavaizduota 11 pav. ir 5 lentelėje.  11 pav. Tikslo įgyvendinimo asignavimai pagal programas  5 lentelė. Informacija apie 3 strateginio tikslo įgyvendinimui skirtų lėšų panaudojimą | | | | | | | **3 strateginis tikslas –** **gerinti gyvenimo kokybę, skatinant gyventojų aktyvumą, palaikant švarią ir saugią gyvenamąją aplinką** | | | | | | | |  |  |  |  |  |  | | --- | --- | --- | --- | --- | --- | | Programos kodas | Programos pavadinimas | Asignavimų panaudojimas (tūkst. Eur) | | | | | Asignavimų planas | Patikslintas asignavimų planas | Panaudota  asignavimų | Panaudota asignavimų (proc.) | | 1 | 2 | 3 | 4 | 5 | 6 | |  | Kultūros ir turizmo, sporto, jaunimo ir bendruomenių veiklos aktyvinimo programa |  | 2 405,7 | 2 313,0 | 96,2 | | 5. | Tvarios ir saugios aplinkos kūrimo, verslo ir žemės ūkio plėtros programa |  | 1 504,6 | 1 192,7 | 79,2 | | *Iš jų ES ir kita tarptautinė finansinė parama* | |  | 36,7 | 36,7 | 100 | |  | Iš viso |  | **3 910,3** | **3 505,7** | **89,6** | |  | **Iš viso** |  | **39 794,9** | **38 971,8** | **98,0** | | | | | | | | Pastabos:   1. 2023–2025 metų strateginio veiklos plano III strateginio tikslo įgyvendinimui:    1. skirtos šios 3 programos priemonės: 3.1.1.4., 3.1.1.9., 3.1.2.12., 3.2.1.1., 3.2.1.14., 3.3.1.8., 3.3.1.9., 3.3.1.10., 3.4.1.6., 3.4.1.7., 3.4.1.8., 3.4.2.1., 3.5.1.2., 3.5.1.4., 3.5.1.5., 3.5.1.6., 3.6.1.1.    2. skirtos šios 5 programos priemonės: 5.2.1.1., 5.2.1.2., 5.2.1.3., 5.2.1.4., 5.2.1.6., 5.2.1.7., 5.3.2.1, 5.4.1.1.   Gyventojų aktyvumas skatinamas 3 programos „Kultūros ir turizmo, sporto, jaunimo ir bendruomenių veiklos aktyvinimo programa“ veiklomis – organizuojant kultūrinius ir sporto renginius, skatinant jaunimo savanorišką veiklą, kuriant patrauklias sąlygas jaunoms šeimoms gyventi ir dirbti Skuodo rajone, skatinant išeivius grįžti į Skuodą, remiant bendruomeninę veiklą ir gyventojų įsitraukimą į sprendimų priėmimą. 12 pav. pateikta informacija apie gyventojų pasitenkinimą kultūros paslaugų kokybe ir prieinamumu. 2023 m. 89 proc. rajono gyventojų yra patenkinti kultūros paslaugų kokybe ir prieinamumu. Buvo atlikta gyventojų apklausa atskirai apie kiekvienos kultūros įstaigos teikiamas paslaugas – Skuodo rajono kultūros centro, Skuodo rajono savivaldybės R. Granausko viešosios bibliotekos ir Skuodo muziejaus. Palankiausiai gyventojai vertina Skuodo rajono savivaldybės R. Granausko viešosios bibliotekos teikiamų viešųjų paslaugų kokybę ir prieinamumą. Gyventojai kaip privalumus įvardino jaukią, gražią aplinką, renginius, kuriuose ieškoma naujų inovatyvių renginio formų, renginių įvairovę ir pan. Naujų formų, renginių, skirtų jaunoms šeimos ar jaunimui, pasigendama Skuodo rajono kultūros centro veikloje. Skuodo muziejaus renginiuose taip pat pasigendama naujų veiklos formų. Komentaruose respondentai pastebėjo, kad kultūros įstaigos pirmenybę teikia renginių kiekybei, o ne kokybei. Paslaugų vartotojai pageidautų geriau mažiau, bet kokybiškesnių renginių.  12 pav. Gyventojų, patenkintų kultūros paslaugų kokybe ir prieinamumu, dalis, proc.  Skuodo rajono savivaldybės administracijos Kultūros ir turizmo skyriaus duomenimis, gyventojų, dalyvaujančių kultūros renginiuose, skaičius gerokai sumažėjo, tačiau objektyvių ar subjektyvių priežasčių neįvardino. Kultūros srities įstaigų vadovai kaip vieną pagrindinių problemų įvardina lėšų stygių, todėl 2023 m. buvo įvestas naujas vertinimo kriterijus – savivaldybės biudžeto lėšos, skiriamos kultūrinei veiklai. 2021–2023 metų laikotarpiu lėšos kultūrinei veiklai padidėjo 37 proc. (nuo 1 273,8 tūkst. Eur iki 1 754,1 tūkst. Eur).  Biudžetinėms įstaigoms, iš jų ir kultūros įstaigoms, keliama užduotis kuo daugiau pritraukti kitų šaltinių lėšų. Vienas iš tokių šaltinių – projektinės lėšos. Kultūros įstaigų biudžete 2023 m. projektinės lėšos sudarė 0,1 proc. Biudžetinių įstaigų galimybės dalyvauti projektų konkursuose gana ribotos, o kad galėtų sėkmingai dalyvauti tarptautiniuose konkursuose, trūksta kompetencijų. Rajone stokojama mecenavimo tradicijų – todėl papildomų lėšų kultūrinei veiklai pritraukiama mažai.  Turizmo paslaugų kokybė ir prieinamumas taip pat prisideda prie rajono gyventojų gyvenimo kokybės, gyventojų aktyvumo skatinimo. Klaipėdos regiono specializacijos strategijoje iki 2030 metų viena iš specializacijos sričių yra turizmas. Bendros regiono savivaldybių veiklos yra orientuotos į turizmo skatinimą visame Klaipėdos regione.  Skuodo informacijos centro duomenimis, turistų skaičius 2023 m. sudarė apie 43 000. Populiariausi turistų lankomi objektai buvo V. Into akmenų muziejus, Puokės akmuo ir Šauklių tundra. 2023 m. rajone sukurti 4 nauji žygių maršrutai. Turistų ir lankytojų nuomone, Skuodo rajone trūksta patrauklių edukacinių programų, maitinimo įstaigų, gidų. Šios problemos sprendžiamos bendromis Skuodo informacijos centro ir Skuodo rajono savivaldybės administracijos pastangomis. Verslumo iniciatyvų skatinimo programos lėšomis kompensuojama dalis gidų parengimo, edukacinių programų rengimo išlaidų. Skuodo informacijos centras aktyviai dalyvauja projektinėje veikloje. Projektinės lėšos sudaro 4 proc. visų turizmo srities lėšų.  Palankių sąlygų užsiimti sportine veikla sudarymas yra vienas iš veiksnių, kuris skatina gyventojų aktyvumą. Įgyvendinant šį tikslą, ypatingas dėmesys skiriamas suaugusių rajono gyventojų skatinimui sportuoti.  Skuodo rajone pastebimas įvairių sričių specialistų trūkumas – gydytojų, švietimo pagalbos specialistų ir pan., todėl jaunimo ir jaunų šeimų motyvavimo programos lėšomis finansuojamos specialistų pritraukimo iniciatyvos. 2023 m. įdarbinti 4 specialistai. Siekiant skatinti jaunimą ir jaunas šeimas likti Skuode, 2023 m. 50 šeimų, susilaukusių naujagimių, įteikti Naujagimio krepšeliai.  Gyventojų aktyvumą galima vertinti pagal tai, ar aktyviai gyventojai dalyvauja bendruomeninėje veikloje. Pagal Kultūros ir turizmo skyriaus specialistų pateiktus duomenis, nevyriausybinių organizacijų, bendruomeninių organizacijų veikloje dalyvauja 6 proc. rajono gyventojų. Siekiamybė būtų bent 10 proc. Skatinant bendruomeninę veiklą, Skuodo rajono savivaldybė organizuoja projektų konkursus, kurie finansuojami savivaldybės biudžeto lėšomis, bendrai finansuojamos kitų fondų lėšomis finansuojamų projektų veiklos, kompensuojamos NVO komunalinės išlaidos. 2023 m. finansuota 15 NVO projektų, bendrai finansuoti 4 projektai, kompensuotos 16 NVO komunalinės išlaidos. Skuodo rajono savivaldybės biudžeto lėšomis finansuotos 2 tradicinių religinių bendruomenių iniciatyvos, 1 sodininkų bendrijos iniciatyva, įgyvendintos 2 dalyvaujamojo biudžeto idėjos.  Klaipėdos regiono plėtros plane suplanuotas projektas „Skuodo rajono savivaldybės gamtos ir kultūros objektų pritaikymas lankymui“. Šis projektas bus įgyvendinamas Klaipėdos regiono turizmo funkcinės zonos rėmuose, 2023 m. vyko funkcinės zonos strategijos rengimas.   |  | | --- | | Švarios ir saugios aplinkos užtikrinimo veiklos suplanuotos 5 programoje – aplinkosaugos ir taršos prevencijos priemonės ir veiklos (įskaitant komunalinių atliekų surinkimo iš atliekų turėtojų ir jų tvarkymą), vandens telkinių ir želdynų priežiūra ir tvarkymas, policijos ir priešgaisrinės tarnybos prevencinės veiklos skatinimas ir rėmimas. 2023 m. panaudota 79,8 proc. šioms veikloms skirtų lėšų.  Savivaldybės aplinkos apsaugos specialiosios programos lėšomis įgyvendinamos aplinkos kokybės gerinimo, monitoringo, tvarkymo ir atkūrimo, želdynų ir želdynų apsaugos priemonės, visuomenės sveikatos rėmimo priemonės, visuomenės švietimo aplinkosaugos klausimais priemonės ir pan.  2023 m. surinktų mišrių komunalinių atliekų kiekis sumažėjo 1,2 proc. Planuota, kad kiekis sumažės 5 proc. (priedo 5 lentelė).  Gyventojų saugumas tiesiogiai priklauso nuo savivaldybės priešgaisrinių pajėgų gebėjimo laiku atvykti į gaisravietę. 2023 m. plane buvo numatyta, kad savivaldybės priešgaisrinės pajėgos gesinti gaisrą kaimo vietovėse per 18 min. atvyks į 83 proc. gaisrų. Faktiškai šis rodiklis pasiektas ir viršytas – į 95 gaisrus pavyko atvykti per 18 min. ir greičiau. Skuodo rajono savivaldybės priešgaisrinės gelbėjimo tarnybos vadovo M. Jazbučio nuomone, norint pasiekti 100 proc. rodiklį, reiktų gerinti kelių infrastruktūrą. Panaikinus Lenkimų ugniagesių komandą, savivaldybės priešgaisrinės pajėgos neturi galimybės atvykti gesinti gaisrų per 18 min. į Lenkimų miestelį. Artimiausia ugniagesių komanda yra Mosėdžio miestelyje. Atstumas nuo Mosėdžio iki Lenkimų miestelio yra 18 kilometrų. Teoriškai tai įgyvendinti įmanoma, nes priešgaisrinės pajėgos vieną kilometrą nuvažiuoja per vieną minutę asfaltuota kelio danga.  Informacija apie įgyvendinamas pažangos priemones pateikiama 6 lentelėje.  6 lentelė. Informacija apie pažangos priemonių įgyvendinimą |  |  |  | | --- | --- | | Projekto pavadinimas | 2023 m. atlikti darbai | | Bendras Europos Sąjungos paveldo turtingumo ir įvairovės dalijimasis Skuodo ir Dienvidkurzemės savivaldybėse įgyvendinimas | Projektui finansavimas nebuvo skirtas | | Gelbėjimo ir apsaugos tarnybos materialinės techninės bazės gerinimas ir kompetencijų didinimas (LAT–LIT) | Projektui finansavimas nebuvo skirtas | | „Pakaštavuok Skouda“ | Projektui finansavimas nebuvo skirtas | | **Projektai, įtraukti į Klaipėdos regiono plėtros planą** | | | Geriamojo vandens tiekimo ir nuotekų tvarkymo paslaugų plėtra ir kokybės gerinimas Skuodo rajono savivaldybėje | Parengtas investicinis projektas | | Didelių gabaritų atliekų surinkimo aikštelės įrengimas Skuodo rajono Raudonių kaimo teritorijoje | Pradėtos žemės sklypų formavimo procedūros | | **Projektai įgyvendinami pagal Klaipėdos regiono plėtros plano funkcinės zonos strategiją** | | | Integruotos viešojo transporto sistemos funkcionavimo Klaipėdos regione reikalingos infrastruktūros įrengimas Skuodo rajone | Nupirktos Koncepcijos rengimo paslaugos (paslaugas pirko asociacija „Klaipėdos regionas“, kuriai Klaipėdos regiono savivaldybės pavedė parengti Klaipėdos regiono funkcinių zonų strategiją | | **Projektai įgyvendinami pagal Klaipėdos regiono plėtros plano funkcinės zonos strategiją** | | | Skuodo rajono savivaldybės gamtos ir kultūros objektų pritaikymas lankymui | Rengiamas investicinis projektas |   Skuodo rajono savivaldybės administracija planavo, kad dalis planuojamų projektų 2023 m. bus pradėti įgyvendinti, tačiau dar nebuvo galimybės pateikti nei vieno Projektų įgyvendinimo plano. | | | | | | |  | | | | | | |  | | | | | | |

Skuodo rajono savivaldybės

viešojo sektoriaus subjektų grupės

2023 metų veiklos ataskaitos

priedas

**1 LENTELĖ.** **PROGRAMOS NR. 1 „UGDYMO KOKYBĖS IR MOKYMOSI APLINKOS UŽTIKRINIMO PROGRAMA“**

**2023 METŲ VERTINIMO KRITERIJŲ ĮGYVENDINIMAS**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Strateginio tikslo kodas | Programos kodas | Programos tikslo kodas | Uždavinio kodas | Vertinimo kriterijus | Vertinimo kriterijaus kodas | | 2021 m. faktas | | 2022 m. faktas | | 2023 m. faktas | | 2023 m. planas | | 2023 m. įgyvendinimo lygis, proc. |
| 1 | 1 |  |  | Švietimo paslaugų kokybe ir prieinamumu patenkintų gyventojų dalis, proc. | E-1-1 | | 80,9 | | 82,0 | | 89,3 | | 88 | | 101,4 |
| 1 | 1 | 1 |  | Patenkintų prašymų priimti į ikimokyklinio ugdymo įstaigas dalis, proc. | R-1-1-1 | | 100 | | 100 | | 100 | | 99 | | 101,0 |
| 1 | 1 | 1 |  | Pagrindiniu ir aukštesniu lygiu besimokančių mokinių dalis, proc. | R-1-1-2 | | 53,5 | | 48 | | 49 | | 56 | | 87,5 |
| 1 | 1 | 1 |  | Vaikų, dalyvaujančių neformaliojo švietimo programose, dalis nuo bendro mokinių skaičiaus (proc.) | R-1-1-3 | | 75,0 | | 75,0 | | 77 | | 76 | | 101,3 |
| 1 | 1 | 1 |  | Ikimokykliniame ir priešmokykliniame ugdyme dalyvaujančių 3–5 metų vaikų dalis (proc.) | R-1-1-4 | | 62,6 | | 88 | | 84 | | 88 | | 95,4 |
| 1 | 1 | 1 |  | Vienai sąlyginei mokytojo pareigybei tenkančių mokinių skaičius bendrojo ugdymo mokyklose | R-1-1-5 | | 12 | | 12 | | 12 | | 13 | | 92,3 |
| 1 | 1 | 1 |  | Bendrojo ugdymo mokyklų 1–8 klasių komplektų, kurie yra jungtiniai, dalis (proc.)\* | R-1-1-6 | | 14 | | 8 | | 7 | | 5 | | 71,4 |
| 1 | 1 | 1 |  | Bendrojo ugdymo mokyklų klasių komplektų, kuriuose yra mažiau kaip 8 mokiniai, dalis (proc.)\* | R-1-1-7 | | 0 | | 0 | | 0 | | 0 | | 0 |
| 1 | 1 | 1 |  | Pagrindinio ugdymo pasiekimų patikrinimo metu bent pagrindinį mokymosi pasiekimų lygį pasiekusių mokinių dalis (proc.) (lietuvių k.) | R-1-1-8 | | \* | | 64 | | 66 | | 50 | | 132,0 |
| 1 | 1 | 1 |  | Pagrindinio ugdymo pasiekimų patikrinimo metu bent pagrindinį mokymosi pasiekimų lygį pasiekusių mokinių dalis (proc.) (matematika) | R-1-1-14 | | \* | | 16 | | 37 | | 10 | | 370,0 |
| 1 | 1 | 1 |  | Tris ir daugiau valstybinių brandos egzaminų išlaikiusių abiturientų dalis (proc.) | R-1-1-9 | | 66,7 | | 74 | | 62 | | 74 | | 83,7 |
| 1 | 1 | 1 |  | 2023 m. naujai komplektuojamų bendrojo ugdymo mokyklų bendrosios paskirties 1 klasių komplektų, kuriuose yra ne daugiau kaip 24 mokiniai, dalis (proc.)\* | R-1-1-10 | | 100 | | 100 | | 100 | | 100 | | 100 |
| 1 | 1 | 1 |  | 2023 m. naujai komplektuojamų bendrojo ugdymo mokyklų bendrosios paskirties 5, 9 (I gimnazijos), III gimnazijos klasių komplektų, kuriuose yra ne daugiau kaip 30 mokinių, dalis (proc.)\* | R-1-1-11 | | 100 | | 100 | | 100 | | 100 | | 100 |
| **Tikslas Nr. 02 – kurti saugią ir patrauklią ugdymo aplinką** | | | | | |  | |  | |  | |  | |
| 1 | 1 | 2 |  | Įgyvendintų projektų vertė, Eur | R-1-2-3 | | \* | | \* | | 30 490 | | 300 | | \* |
| 1 | 1 | 3 |  | Pritraukta labdaros – paramos lėšų, tūkst. Eur | R-1-3-1 | | 22,1 | | 16,2 | | 9 | | 13 | | 69,2 |

\*Nėra duomenų, nes 2021 m. buvo skaičiuojamas bendras matematikos ir lietuvių kalbos rodiklis.

**2 LENTELĖ. PROGRAMOS NR. 2 „SOCIALINĖS PARAMOS IR SVEIKATOS APSAUGOS PASLAUGŲ KOKYBĖS IR PRIEINAMUMO GERINIMO PROGRAMA“ 2023 METŲ VERTINIMO KRITERIJŲ ĮGYVENDINIMAS**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Strateginio tikslo kodas | Programos kodas | Programos tikslo kodas | Uždavinio kodas | Vertinimo kriterijus | Vertinimo kriterijaus kodas | 2021 m. faktas | 2022 m. faktas | 2023 m. faktas | 2023 m. planas | 2023 m. įgyvendinimo lygis, proc. |
| **Strateginis tikslas – Užtikrinti aukštą teikiamų viešųjų paslaugų kokybę ir prieinamumą** | | | | | | | | | | |
| 1 | 2 |  |  | Socialinių paslaugų gavėjų, patenkintų teikiamų socialinių paslaugų kokybe, dalis, proc. | E-2-1 | 89 | 96,6 | 82,2 | 90 | 91,3 |
| 1 | 2 |  |  | Gyventojų, patenkintų teikiamų pirminės sveikatos priežiūros paslaugų kokybe ir prieinamumu, dalis, proc. | E-2-2 | 54,2 | 59 | 79,9 | 32 | 250 |
| **Tikslas Nr. 01 – Užtikrinti socialiai teisingų bei ekonomiškai pagrįstų paslaugų teikimą Skuodo rajono savivaldybės gyventojams** | | | | | | | | | | |
| 1 | 2 | 1 |  | Socialinių paslaugų paklausos patenkinimo lygis, proc. | R-2-1-1 | 98 | 92 | 95 | 95 | 100 |
| 1 | 2 | 1 |  | Vidutinis metinis savivaldybei pavaldžių stacionarių globos įstaigų užimtumo lygis, proc. | R-2-1-7 | 96,7 | 100 | 100 | 100 | 100 |
| 1 | 2 | 1 |  | Prevencinėse programose dalyvavusių asmenų skaičiaus pokytis, proc. | R-2-1-8 | \* | \* | 11,4 | 22 | 51,8 |
| 1 | 2 | 1 |  | Socialines paslaugas gaunančių gyventojų dalis rajone, proc. | R-2-1-9 | \* | \* | 40 | 40 | 100 |
| 1 | 2 | 1 |  | Socialinių paslaugų, kurias teikia NVO, dalis, proc. | R-2-1-4 | \* | \* | 10 | 10 | 10 |
| 1 | 2 | 2 |  | Vidutinis laikas nuo paciento kreipimosi į įstaigą dėl asmens sveikatos priežiūros paslaugos suteikimo momento iki paskirto paslaugos gavimo laiko, dienomis | R-2-2-2 | 4 | 5 | nepateikta | 5 | nepateikta |

**3 LENTELĖ. PROGRAMA NR. 3 „KULTŪROS IR TURIZMO, SPORTO, JAUNIMO IR BENDRUOMENIŲ VEIKLOS AKTYVINIMO PROGRAMA“ 2023 METŲ VERTINIMO KRITERIJŲ ĮVYKDYMAS**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Strateginio tikslo kodas | Programos kodas | Programos tikslo kodas | Uždavinio kodas | Vertinimo kriterijus |  | Vertinimo kriterijaus kodas | 2021 m. faktas | 2022 m. faktas | 2023 m. faktas | 2023 m. planas | 2023 m. įgyvendinimo lygis, proc. |
| **Strateginis tikslas – Gerinti gyvenimo kokybę, skatinant gyventojų aktyvumą, palaikant švarią ir saugią gyvenamąją aplinką** | | | | | | | | | | | |
| 3 | 3 |  |  | Gyventojų, patenkintų kultūros paslaugų kokybe ir prieinamumu, dalis proc.[[1]](#footnote-1) | E-3-3 | | 58 | 71 | 89 | 60 | 148 |
| **Tikslas Nr. 01 – Skatinti kultūrinę veiklą ir jos sklaidą Skuodo rajone** | | | | | | | | | | | |
| 3 | 3 | 1 |  | Gyventojų, dalyvaujančių kultūros renginiuose, skaičiaus pokytis, proc. | R-3-1-2 | | \* | \* | -1,5 | 1 | -250 |
| 3 | 3 | 1 |  | Savivaldybės biudžeto lėšos, skiriamos kultūrinei veiklai, tūkst. Eur | R-3-1-3 | | \* | \* | 1 754 | 1 551 | 113 |
| 3 | 3 | 1 |  | Projektinių lėšų dalis kultūrinės veiklos biudžete, proc. | R-3-1-4 | | \* | \* | 0,1 | 0,1 | 100 |
| **Tikslas Nr. 02 – Didinti turizmo paslaugų prieinamumą ir kokybę** | | | | | | | | | | | |
| 3 | 3 | 2 |  | Turistų ir lankytojų skaičiaus pokytis per metus, proc. | R-3-2-1 | | 15 | \* | 10,5 | 10 | 105 |
| 3 | 3 | 2 |  | Naujai sukurtų turizmo produktų skaičius, vnt. | R-3-2-4 | | \* | \* | 4 | 5 | 80 |
|  |  |  |  | Projektinių lėšų dalis rajono turizmo biudžete, proc. | R-3-2-5 | | \* | \* | 4 | 5 | 80 |
| **Tikslas Nr. 03 – skatinti ir remti profesionalaus ir mėgėjų sporto sklaidą** | | | | | | | | | | | |
| 3 | 3 | 3 |  | Reguliariai sportuojančių[[2]](#footnote-2) suaugusių rajono gyventojų skaičiaus pokytis per metus | R-3-3-1 | | \* | \* | 0,9 | 1 | 90 |
| 3 | 3 | 3 |  | Projektinių lėšų dalis rajono sporto biudžete, proc. | R-3-3-2 | | \* | \* | 0,1 | 0,1 | 100 |
| **Tikslas Nr. 04 – kurti palankias sąlygas jaunimo ir jaunimo organizacijų veiklai, jaunimo politikos pagrindų įstatymo įgyvendinimui** | | | | | | | | | | | |
| 3 | 3 | 4 |  | Aktyviai jaunimo organizacijų veikloje dalyvaujančių jaunų rajono gyventojų skaičiaus pokytis, proc. | R-3-4-1 | | \* | \* | -1,3 | 1 | x |
| 3 | 3 | 4 |  | Gautos finansavimo lėšos[[3]](#footnote-3), tenkančios 1 jaunam gyventojui[[4]](#footnote-4), Eur | R-3-4-2 | | \* | \* | 36,12 | 10 | 360 |
| **Tikslas Nr. 05 –** **kurti palankias sąlygas nevyriausybinių organizacijų veiklai** | | | | | | | | | | | |
| 3 | 3 | 5 |  | NVO veikloje dalyvaujančių gyventojų skaičiaus dalis, proc. | R-3-5-1 | | \* | \* | 6 | 10 | 60 |
| 3 | 3 | 5 |  | NVO veiklos skatinimui skirtų iniciatyvų pokytis, vnt. | R-3-5-2 | | \* | \* | 1 | 1 | 100 |

**4 LENTELĖ. PROGRAMA NR. 4 „SAVIVALDYBĖS VALDYMO IR PAGRINDINIŲ FUNKCIJŲ VYKDYMO PROGRAMA“**

**2023 METŲ VERTINIMO KRITERIJŲ ĮVYKDYMAS**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Strateginio tikslo kodas | Programos kodas | Programos tikslo kodas | Uždavinio kodas | Vertinimo kriterijus | Vertinimo kriterijaus kodas | 2021 m. faktas | 2022 m. faktas | 2023 m. faktas | 2023 m. planas | 2023 m. įgyvendinimo lygis, proc. |
| **Strateginis tikslas – užtikrinti aukštą teikiamų viešųjų paslaugų kokybę ir prieinamumą** | | | | | | | | | |  |
| 1 | 4 |  |  | Gyventojų, patenkintų savivaldybės teikiamomis paslaugomis, proc. | E-4-1 | 68,2 | 77,2 | 80,1 | 70 | 114 |
| **Tikslas Nr. 01 – Organizuoti ir užtikrinti sklandų Skuodo rajono savivaldybės administracijos veiklos ir funkcijų įgyvendinimą** | | | | | | | | | |  |
| 1 | 4 | 1 |  | Dokumentų, pasirašomų elektroniniu parašu, dalis, proc. | R-4-1-3 | 30 | 58 | 90 | 90 | 100 |
| 1 | 4 | 1 |  | Savivaldybės pasirengimo reaguoti į ekstremalias situacijas lygis, procentais | R-4-1-4 | 82 | 96 | 91 | 76 | 120 |
| 1 | 4 | 1 |  | Vykdytų darbuotojų atrankos ir priimtų į darbą darbuotojų skaičiaus santykis, proc. | R-4-1-6 | \* | \* | 48 | 30 | 130 |
| **Tikslas Nr. 02 –** **vykdyti finansiškai pasvertą skolos valdymą** | | | | | | | | | |  |
| 1 | 4 | 2 |  | Įgyvendintų projektų, kurių bendrajam finansavimui naudojamos savivaldybės biudžeto skolintos lėšos, skaičius | R-4-2-3 | \* | \* | 1 | 1 | 100 |
| **Tikslas Nr. 03 – Efektyviai valdyti, atnaujinti ir prižiūrėti savivaldybės turtą** | | | | | | | | | |  |
| 1 | 4 | 3 |  | Savivaldybės biudžeto pajamos, gaunamos iš savivaldybės turto, tenkančios 1 gyventojui, Eur | R-4-3-2 | 1,0 | 1,3 | 5,85[[5]](#footnote-5) | 0,83 | 705 |

**5 LENTELĖ. PROGRAMA NR. 5 „TVARIOS APLINKOS APSAUGOS, VERSLO IR ŽEMĖS ŪKIO PLĖTROS PROGRAMA“**

**2023 METŲ VERTINIMO KRITERIJŲ ĮGYVENDINIMAS**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Strateginio tikslo kodas | Programos kodas | Programos tikslo kodas | Uždavinio kodas | Vertinimo kriterijus | Vertinimo kriterijaus kodas | 2021 m. faktas | 2022 m. faktas | 2023 m. faktas | 2023 m. planas | 2023 m. plano įvykdymas, proc. |
| **Strateginis tikslas – didinti rajono konkurencingumą kryptingai vystant infrastruktūrą ir sudarant palankias sąlygas verslui** | | | | | | | | | |  |
| 2 | 5 |  |  | Verslumo lygis rajone, (SVV skaičius/1000 gyv.) | E-1-5 | 59,4 | 120,7 | 121 | 75,8 | 159 |
| **Tikslas Nr. 01 – kurti palankias sąlygas verslui ir žemės ūkiui Skuodo rajone** | | | | | | | | | |  |
| 2 | 5 | 1 |  | Fizinių asmenų, vykdančių individualią veiklą, skaičiaus pokytis, proc. | R-5-1-1 | 0,4 | 0,5 | 0,7 | 0,7 | 100 |
| 2 | 5 | 1 |  | Žemės ūkio produkcijos perdirbėjų skaičiaus pokytis, vnt. | R-5-1-3 | \* | \* | 8 | 5 | 160 |
| **Tikslas Nr. 02 – užtikrinti efektyvų energijos išteklių panaudojimą ir gamtos apsaugą Skuodo rajone** | | | | | | | | | |  |
| 2 | 5 | 2 |  | Surinktų mišrių komunalinių atliekų kiekio mažėjimas, proc. | R-5-2-1 | 2,5 | 6,0 | 1,2 | 5 | 0,24 |
| 2 | 5 | 2 |  | Aplinkosaugos srities projektų įgyvendinimo lygis, proc. | R-5-2-2 | \* | \* | 0 | 2 | - |
| **Tikslas Nr. 03. Užtikrinti saugią gyvenamąją aplinką rajono gyventojams** | | | | | | | | | |  |
| 2 | 5 | 3 |  | Savivaldybės priešgaisrinių pajėgų atvykimų gesinti gaisrą kaimo vietovėse per 18 min. dalis (kai įvykyje dalyvauja tik savivaldybės priešgaisrinės pajėgos), proc. | R-5-3-4 | 75 | 96 | 95 | 83 | 114 |
|  |  |  |  |  |  |  |  |  |  |  |

**6 LENTELĖ. PROGRAMA NR. 6 „INFRASTRUKTŪROS IR INVESTICIJŲ PLĖTROS PROGRAMA“**

**2023 M. VERTINIMO KRITERIJŲ ĮGYVENDINIMAS**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Strateginio tikslo kodas | Programos kodas | Programos tikslo kodas | Uždavinio kodas | Vertinimo kriterijus | Vertinimo kriterijaus kodas | 2021 m. faktas | 2022 m. faktas | 2023 m. faktas | 2023 m. planas | 2023 m. plano įvykdymas, proc. |
| **Strateginis tikslas – didinti rajono konkurencingumą kryptingai vystant infrastruktūrą ir sudarant palankias sąlygas verslui**  **Strateginis tikslas – užtikrinti aukštą teikiamų viešųjų paslaugų kokybę ir prieinamumą** | | | | | | | | | | | |
| 1,2 | 6 |  |  | Viešosios materialinės investicijos, tenkančios 1 000 gyventojų, Eur | E-6-1 | 245 | 186 | 122 | 115 | 106 |
| **Tikslas Nr. 01 – kurti patrauklią gyvenamąją aplinką Skuodo rajono gyventojams** | | | | | | | | | | | |
| 1,2 | 6 | 1 |  | Energiją taupančių šviestuvų santykinė dalis nuo visų veikiančių gatvės šviestuvų, proc. | R-6-1-1 | 30 | 61 | 68 | 80 | 85 |
| 1,2 | 6 | 1 |  | Sutvarkytų ir atnaujintų viešųjų erdvių skaičius | R-6-1-2 | 2 | 1 | 2 | 1 | 200 |
| 1,2 | 6 | 1 |  | Nuostolis, tenkantis vienam keleivio kilometrui vietiniuose maršrutuose, Eur/km | R-6-1-3 | \* | \* | 0,26 | 0,23 | 113 |
| **Tikslas Nr. 02 – įgyvendinti Skuodo rajono investicinius plėtros, viešosios infrastruktūros modernizavimo projektus** | | | | | | | | | | | |
| 1,2 | 6 | 2 |  | Renovuotų daugiabučių dalis, proc. | R-6-2-2 | \* | \* | 38 | 33 | 115 |
| 1,2 | 6 | 2 |  | Asfaltuotų vietinės reikšmės kelių dalies ilgio pokytis, km | R-6-2-4 | \* | \* | 1,9 | 1,2 | 158 |
| 1,2 | 6 | 2 |  | Atsinaujinančių energijos šaltinių diegimo biudžetinių ir savivaldybės valdomų viešųjų įstaigų pastatuose plano įgyvendinimas, proc. | R-6-2-5 | \* | \* | 1 | 12 | 8 |
| 1,2 | 6 | 2 |  | Pateiktų projektų paraiškų ir įgyvendintų projektų santykis, proc. | R-6-2-6 | \* | \* | 100 | 75 | 133 |

1. Atliekama gyventojų apklausa, proc. [↑](#footnote-ref-1)
2. **Reguliarus** - (lot. *regularis* - taisyklingas). Reguliariai sportuojančiais laikomi tie suaugusieji rajono gyventojai, kurie ne rečiau kaip kartą per savaitę lanko sporto treniruotes ar sportuoja savarankiškai sporto salėse. [↑](#footnote-ref-2)
3. Pagal visus finansavimo šaltinius. [↑](#footnote-ref-3)
4. Jauni gyventojai – asmenys 14–29 m. amžiaus. 2023 m. – 2677 jauni gyventojai. [↑](#footnote-ref-4)
5. 2023 m. pajamos iš savivaldybės turto sudarė 100 858,93 Eur. Gyventojų skaičius 2023 m. pradžioje – 17 250. [↑](#footnote-ref-5)