PATVIRTINTA

Skuodo rajono savivaldybės tarybos

2024 m. gegužės 16 d. sprendimu NR. T10-96

**SKUODO RAJONO SAVIVALDYBĖS 2023 METŲ BIUDŽETO VYKDYMO ATASKAITŲ AIŠKINAMASIS RAŠTAS**

**PAJAMOS**

Skuodo rajono savivaldybės tarybos 2023 m. vasario 2 d. sprendimu Nr. T9-13 patvirtintas Skuodo rajono savivaldybės 2023 metų biudžetas: 24 914,1 tūkst. Eur pajamų, 484,7 tūkst. Eur skolinimosi pajamų projektams finansuoti, 2 064,4 tūkst. Eur nepanaudota praėjusių metų pajamų dalis. Iš viso 27 463,2 tūkst. Eur asignavimų, iš jų paskoloms grąžinti – 499 tūkst. Eur. Apyvartinės lėšos 128,4 tūkst. Eur.

Per 2023 metus Savivaldybės tarybos sprendimais savivaldybės biudžetas buvo tikslinamas aštuonis kartus. Patikslintas savivaldybės pajamų planas sudarė 27 576,2 tūkst. Eur, 484,7 tūkst. Eur – ilgalaikės paskolos, 2 064,4 tūkst. Eur – 2022 m. biudžeto pajamų dalis, kuri viršija praėjusių metų panaudotus asignavimus. Iš viso asignavimų planas yra 30 125,3 tūkst. Eur.

Patikslintas 2023 m. biudžeto pajamų planas įvykdytas 106,8 proc., arba gauta 1 880 tūkst. Eur daugiau pajamų, negu planuota. Pajamų planas savarankiškoms funkcijoms vykdyti (finansavimo šaltinis 1102) įvykdytas 112,1 proc. Gauta 2 096,3 tūkst. Eur daugiau pajamų, negu planuota.

Skuodo rajono savivaldybės biudžetas 2023 metais iš įvairių valstybės institucijų ir įstaigų gavo 10 788,2 tūkst. Eur dotacijų.

Vadovaudamosi Lietuvos Respublikos 2023 metų valstybės biudžeto ir savivaldybių biudžetų finansinių rodiklių patvirtinimo įstatymo 3 straipsnio 3 dalimi, savivaldybės, atsižvelgdamos į gautas valstybės biudžeto dotacijas, įskaitant Europos Sąjungos (toliau – ES) ir kitos tarptautinės finansinės paramos lėšas, atitinkamai patikslina savo patvirtintus biudžetus. Savivaldybės biudžeto pajamų planas buvo atitinkamai patikslintas (pagal Administracijos pateiktą informaciją apie ES lėšas), o projektų lėšos buvo vedamos į Savivaldybės administracijos sąskaitas projektams vykdyti, nes projektų sutartys yra sudaromos su Savivaldybės administracija. Ataskaitų sudarymui Savivaldybės administracija pateikė Biudžeto valdymo skyriui (iždui) informaciją apie gautas ir panaudotas ES lėšas projektams vykdyti.

Lietuvos Respublikos aplinkos ministerijos Aplinkos projektų valdymo agentūra 2023 metais savivaldybėms nepateikė informacijos apie savivaldybėms ir savivaldybės kontroliuojamoms įstaigoms tiesiogiai ir netiesiogiai perduotą finansavimą. Ši informacija buvo gauta iš Finansų ministerijos 2024 metų pradžioje, pradėjus rengti ataskaitas už 2023 metus. UAB „Skuodo vandenys“ 2023 metais gavo 39 733,32 Eur, o UAB Klaipėdos regiono atliekų tvarkymo centras – 9 999,44 Eur.

Šios lėšos rankiniu būdu įtrauktos į biudžeto vykdymo ataskaitas, tačiau 2023 metų biudžetas nepatikslintas Skuodo rajono savivaldybės tarybos sprendimais, pajamų ir asignavimų planai nepatikslinti finansų valdymo sistemoje.

(tūkst. Eur)

|  |  |  |  |  |  |
| --- | --- | --- | --- | --- | --- |
| Eil. Nr. | Pajamos | 2023 m. patikslinta | 2023 m. įvykdyta | Rezultatas | Proc. |
| 1 | 2 | 4 | 5 | 6 | 7 |
| **I.** | **Pajamų ir pelno mokesčiai** | **14 854,0** | **16 622,2** | **1 768,2** | **111,9** |
| 1. | Gyventojų pajamų mokestis | 14 854,0 | 16 622,2 | 1 768,2 | 111,9 |
| **II.** | **Turto mokesčiai** | **536,0** | **747,3** | **211,3** | **139,4** |
| 1. | Žemės mokestis | 354,0 | 536,5 | 182,5 | 151,5 |
| 2. | Paveldimo turto mokestis | 7,0 | 13,7 | 6,7 | 195,8 |
| 3. | Nekilnojamojo turto mokestis | 175,0 | 197,1 | 22,1 | 112,7 |
| **III.** | **Prekių ir paslaugų mokesčiai** | **23,0** | **25,3** | **2,3** | **110,0** |
| 1. | Mokesčiai už aplinkos teršimą | 23,0 | 25,3 | 2,3 | 110,0 |
| **IV.** | **Dotacijos iš kitų valdžios sektoriaus subjektų** | **10 929,9** | **10 788,2** | **-141,7** | **98,7** |
| 1. | Valstybinėms (perduotoms savivaldybėms) funkcijoms atlikti | 3 075,1 | 3 058,9 | -16,2 | 99,5 |
| 2. | Mokymo lėšoms finansuoti | 5 215,2 | 5 213,5 | -1,7 | 100,0 |
| 3. | Kita tikslinė dotacija | 286,4 | 285,9 | -0,5 | 99,8 |
| 4. | Dotacija savivaldybėms iš Europos Sąjungos, kitos tarptautinės finansinės paramos ir bendrojo finansavimo lėšų | 99,4 | 59,0 | 40,4 | 59,3 |
| 5. | Kitos dotacijos | 2 253,8 | 2 170,9 | -82,9 | 96,3 |
| **V.** | **Turto pajamos** | **140,6** | **150,6** | **10,0** | **107,1** |
| 1. | Palūkanos už paskolas |  | 17,9 | 17,9 |  |
| 2. | Nuomos mokestis už valstybinę žemę ir valstybinio vidaus vandenų fondo vandens telkinius | 100,0 | 103,7 | 3,7 | 103,7 |
| 3. | Mokesčiai už valstybinius gamtos išteklius | 40,6 | 29 | -11,6 | 71,4 |
| **VI.** | **Pajamos už prekes ir paslaugas** | **1 017,6** | **928,2** | **-89,4** | **91,2** |
| 1. | Biudžetinių įstaigų pajamos už prekes ir paslaugas | 44,9 | 40,7 | -4,2 | 90,6 |
| 2. | Pajamos už ilgalaikio ir trumpalaikio materialiojo turto nuomą | 28,0 | 28,2 | 0,2 | 100,7 |
| 3. | Įmokos už išlaikymą švietimo, socialinės apsaugos ir kitose įstaigose | 375,7 | 334,3 | -41,4 | 89,0 |
| 4. | Rinkliavos | 569,0 | 525,0 | -44,0 | 92,3 |
| **VII.** | **Pajamos iš baudų, konfiskuoto turto ir kitų netesybų** |  | **24,6** | **24,6** |  |
| **VIII.** | **Kitos neišvardytos pajamos** | **50,0** | **37,4** | **-12,6** | **74,8** |
| **IX.** | **Materialiojo ir nematerialiojo turto realizavimo pajamos** | **25,0** | **132,4** | **107,4** | **529,6** |
|  | **Iš viso pajamų** | **27 576,1** | **29 456,2** | **1 880,1** | **106,8** |
|  | **Savivaldybės gautos ilgalaikės paskolos** | **484,7** | **250,2** | **-234,5** | **51,6** |
|  | **Metų pradžios lėšų likutis (su apyvartinėmis lėšomis)** | **2 192,8** | **2 192,8** |  |  |
|  | **Iš jo: 2022 metų nepanaudota pajamų dalis, kuri viršija 2022 metų panaudotus asignavimus** | **2 064,4** | **2 064,4** |  |  |
|  | **Iš viso** | **30 253,6** | **31 899,2** | **1 645,6** | **105,4** |

Tvirtinant 2023 metų biudžetą, buvo suplanuota imti 484,7 tūkst. Eur paskolų. Pasikeitus informacijai apie planuojamus vykdyti projektus, nupirkta 377,7 tūkst. Eur paskola. Faktiškai paimta iš banko 250,2 tūkst. Eur.

Pajamos taip pat yra skirstomos pagal finansavimo šaltinius. 2023 metais pajamų buvo gauta pagal vienuolika finansavimo šaltinių (su 2022 m. likučiais):

(tūkst. Eur)

|  |  |  |  |  |  |
| --- | --- | --- | --- | --- | --- |
| Finansavimo šaltinio kodas | Pavadinimas | Patikslintas planas | Įvykdyta | Rezultatas | Proc. |
| 1 | 2 | 3 | 4 | 5 | 6 |
| 1102 | Išlaidoms finansuoti (savivaldybės savarankiškoms funkcijoms) | 17 334,6 | 19 430,9 | 2 096,3 | 112,1 |
| 1104 | Komunalinių atliekų surinkimui ir tvarkymui | 715,2 | 661,6 | -53,6 | 92,5 |
| 1201 | Skolintos lėšos | 484,7 | 250,2 | -234,5 | 51,6 |
| 1301 | Pajamos už prekes ir paslaugas | 532,8 | 487,4 | 45,4 | 91,5 |
| 1302 | Aplinkos apsaugos rėmimo specialioji programa | 95,6 | 86,3 | -9,3 | 78,1 |
| 2111 | Mokymo lėšos | 5 215,2 | 5 213,5 | -1,7 | 100,0 |
| 2121 | Lėšos valstybinėms (valstybės perduotoms savivaldybėms) funkcijoms vykdyti | 3 075,1 | 3 058,9 | -16,2 | 99,5 |
| 2401  2405  2410  2402+3305 | Kitos dotacijos ir lėšos iš kitų valdymo lygių  Kelių priežiūros ir plėtros programa  Kitos pagal sutartis  Valstybės biudžeto ir Europos Sąjungos finansinės paramos lėšos | 1 205,3  1 284,1  81,2  101,6 | 1 165,9  1 283,2  71,9  61,1 | -39,4  -0,9  9,3  -40,5 | 96,7  99,9  88,5  60,1 |
|  | **Iš viso** | **30 125,4** | **31 770,9** | **1 645,5** | **105,5** |

**IŠLAIDOS**

2023 m. patikslintas asignavimų (su savivaldybėms ir savivaldybės kontroliuojamoms įstaigoms tiesiogiai ir netiesiogiai perduotu finansavimu iš Aplinkos projektų valdymo agentūros) planas yra 30 125,4 tūkst. Eur, iš jų 482,2 tūkst. Eur paskolų grąžinimas pagal grafiką. Išlaidų planas įvykdytas 96,1 proc. arba 28 960,3 tūkst. Eur.

**Savivaldybės 2023 m. biudžeto išlaidų įvykdymas pagal finansavimo šaltinius**

(tūkst. Eur)

|  |  |  |  |  |  |
| --- | --- | --- | --- | --- | --- |
| Finansavimo šaltinio kodas | Pavadinimas | Patikslintas planas | Įvykdyta | Rezultatas | Proc. |
| 1 | 2 | 3 | 4 | 5 | 6 |
| 1102 | Išlaidoms finansuoti (savivaldybės savarankiškoms funkcijoms) | 17 334,6 | 17 001,3 | -333,3 | 98,1 |
| 1104 | Komunalinių atliekų surinkimui ir tvarkymui | 715,2 | 553,1 | -160,1 | 77,3 |
| 1201 | Skolintos lėšos | 484,7 | 250,2 | -234,5 | 51,6 |
| 1301 | Pajamos už prekes ir paslaugas | 532,8 | 323,2 | -209,6 | 60,7 |
| 1302 | Aplinkos apsaugos rėmimo specialioji programa | 95,6 | 74,6 | -21,0 | 78,1 |
| 2111 | Mokymo lėšos | 5 215,2 | 5 213,5 | -1,7 | 100,0 |
| 2121 | Lėšos valstybinėms (valstybės perduotoms savivaldybėms) funkcijoms vykdyti | 3 075,1 | 3 058,9 | -16,2 | 99,5 |
| 2401 | Kitos dotacijos ir lėšos iš kitų valdymo lygių | 1 205,3 | 1 109,5 | -95,8 | 92,1 |
| 2405 | Kelių priežiūros ir plėtros programa | 1 284,1 | 1 283,2 | -0,9 | 99,9 |
| 2410 | Kitos pagal sutartis | 81,2 | 31,9 | 49,3 | 39,3 |
| 2402+3305 | Valstybės biudžeto ir Europos Sąjungos finansinės paramos lėšos | 101,6 | 60,9 | -40,7 | 59,9 |
|  | **Iš viso** | **30 125,4** | **28 960,3** | **-1 165,1** | **96,1** |

Tvirtinant 2023 metų biudžetą buvo patvirtintas 50 tūkst. Eur mero rezervas. Mero rezervo lėšos nebuvo panaudotos.

**Lėšų likutis bankų sąskaitose 2023 m. gruodžio 31 d. – 2 938,9 tūkst. Eur, iš jų:**

1. 0,1 tūkst. Eur Administracijos sąskaitose (ES projektų lėšų likutis).

2. 2 898,8 tūkst. Eur Biudžeto valdymo skyriaus (Iždo) sąskaitose, iš jų pagal finansavimo šaltinius:

2.1. 2 429,6 tūkst. Eur – lėšos savivaldybės savarankiškoms funkcijoms vykdyti (1102);

2.2. 108,4 tūkst. Eur – vietinė rinkliava už komunalinių atliekų surinkimą iš atliekų turėtojų ir atliekų tvarkymą (1104);

2.3. 128,4 tūkst. Eur – savivaldybės biudžeto apyvartinės lėšos (1109);

2.4. 164,2 tūkst. Eur – įstaigų pajamos už teikiamas paslaugas ir patalpų nuomą (1301);

2.5. 11,7 tūkst. Eur – Aplinkos apsaugos rėmimo specialioji programa (1302);

2.6. 56,4 tūkst. Eur – valstybinės žemės pardavimo lėšų likutis (2401);

2.7. 0,3 tūkst. Eur – kita tikslinė dotacija (2410).

3. 39,7 tūkst. Eur likutis UAB „Skuodo vandenys“ sąskaitoje.

\_\_\_\_\_\_\_\_\_\_\_\_\_\_\_\_\_\_\_\_

Biudžeto valdymo skyriaus vedėja Nijolė Mackevičienė