**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2023 M. GRUODŽIO 21 D. SPRENDIMO NR. T9-227 „DĖL SKUODO RAJONO SAVIVALDYBĖS 2024–2026 METŲ STRATEGINIO VEIKLOS PLANO PATVIRTINIMO“ PAKEITIMO**

2024 m. gegužės 20 d. Nr. T10-98

Skuodas

**1. Parengto sprendimo projekto tikslas ir uždaviniai.**

Patvirtinti pakoreguotą Skuodo rajono savivaldybės 2024–2026 metų strateginį veiklos planą.

**2. Siūlomos teisinio reguliavimo nuostatos.**

Vietos savivaldos įstatymo 15 str. 2 dalies 30 p. numatyta, kad savivaldybės strateginius dokumentus, taip pat ir strateginį veiklos planą tvirtina Savivaldybės taryba. Keičiant strateginius dokumentus, juos tvirtinti taip pat privaloma tarybos sprendimu.

Visi strateginių dokumentų pakeitimai privalo būti suderinti su Savivaldybės tarybos Kolegija.

Skuodo rajono savivaldybės strateginio planavimo organizavimo tvarkos aprašo, patvirtinto Skuodo rajono savivaldybės tarybos 2023 m. rugpjūčio 24 d. sprendimu Nr. T9-155, 24 p. numatyta, kad strateginis veiklos planas gali būti keičiamas, kai reikia koreguoti ar įtraukti naujas pažangos ar tęstinės veiklos priemones.

Šio keitimo metu planuojama įtraukti tris naujas pažangos priemones:

1.2.5.4. Priemonė. Skuodo rajono Ylakių vaikų lopšelio-darželio patalpų plėtra. Lėšos pastato pirkimui buvo numatytos Ylakių vaikų lopšelio-darželio biudžete, tačiau darbo grupė nusprendė, kad pirkimą organizuos Savivaldybės administracija, todėl reikalinga nauja priemonė strateginiuose dokumentuose.

1.2.6.7. Priemonė. Projekto „Gerinti švietimo paslaugų kokybę aprūpinant efektyviai veikiančias bendrojo ugdymo mokyklas laboratorine įranga ir priemonėmis“ veiklų įgyvendinimas. Projekto įgyvendinimo laikotarpis – 2024–2027 m. Skuodo rajono savivaldybei skirta 286 131,41 Eur šio projekto lėšų.

1.2.6.8. Priemonė. Darbotvarkės „Tvari mokykla 2030“ priemonių įgyvendinimas. Projekto tikslas – įgalinti mokyklas realiai prisidėti prie darnaus vystymosi, keistis ir tapti tvarių praktikų pavyzdžiais.

1.2.6.9. Priemonė. Projekto „Vaiko garantijos iniciatyvos įgyvendinimas“ veiklų vykdymas. Projekto įgyvendinimo metu ikimokyklinio ir priešmokyklinio amžiaus vaikams iš socialinę riziką patiriančių šeimų kompensuojamos ugdymo krepšelio išlaidos, kurios nepadengiamos iš valstybės biudžeto ar kitų lėšų.

1.2.6.10. Priemonė. Projekto „Ikimokyklinio ugdymo turinio kaita“ įgyvendinimas. Projekto veiklos skirtos pedagogų mokymams rengiant atnaujintas ikimokyklinio ugdymo programas.

Įtraukiama nauja tęstinės veiklos priemonė:

2.1.3.3. priemonė. Projekto „Materialinio nepritekliaus mažinimas Lietuvoje“ įgyvendinimas. Šio projekto lėšos skiriamos nepasiturinčių rajono gyventojų maisto kortelių administravimo išlaidoms ir vaikų iš socialinę riziką patiriančių šeimų vasaros poilsio organizavimui lyginamasis variantas pridedamas).

Kadangi įtrauktos naujos pažangos ir tęstinės veiklos priemonės, todėl keičiasi ir finansinė strateginio veiklos plano dalis.

**3. Laukiami rezultatai.**

Pakeistas Skuodo rajono savivaldybės 2024–2026 metų strateginis veiklos planas.

**4. Lėšų poreikis sprendimui įgyvendinti ir jų šaltiniai.**

Lėšų poreikio nėra.

**5. Sprendimo projekto autorius ir (ar) autorių grupė.**

Pranešėja – Ona Malūkienė, Skuodo rajono savivaldybės administracijos vyriausioji specialistė.